የኢትዮጵያ መንግሥት ቃል-አቀባይ ኢሳት ወይስ የመንግሥት ኮሙዩኒኬሽን ጉዳዮች ጽ/ቤት? [ኤሊያስ ገብሩ-ጋዜጠኛ] | EthioReference >\n4:07 am - Thursday January 21, 2021\nየኢትዮጵያ መንግሥት ቃል-አቀባይ ኢሳት ወይስ የመንግሥት ኮሙዩኒኬሽን ጉዳዮች ጽ/ቤት? [ኤሊያስ ገብሩ-ጋዜጠኛ]\nPosted by admin\t| 02/01/2015 | 0\n(ወሳኝ ሀገራዊ መረጃዎችን ከመንግሥት መጠበቅ የለብንም ይሆን?)\nበእያንዳንዱ ሀገር ያለ ገዥ መንግሥት የየራሱ መረጃ ለህዝቡና ለዓለም-ዓቀፍ ማኅበረሰብ የመስጠት ባህሪ፣ ልምድና ባህል አለው፡፡ ወሳኝ የሆኑ ሀገራዊ፣ መንግሥታዊና ኅብረተሰባዊ መረጃዎች በሚመለከታቸው የመንግሥታት የመረጃ ሰጪ አካላት በኩል መረጃው ለሚያስፈልገው ሁሉ መድረስ እንደሚያሻ እሙን ነው – በተለይ በዘመነ ግሎባላይዜሽን እና በ21ኛው ክ/ዘመን!\nኢትዮጵያን በተለያዩ ጊዜያት ያስተዳደሩ መንግሥታት ‹‹እየመራነው ነው፤ እያስተዳደርነው እንገኛለን›› ለሚሉት ሕዝብ መረጃን የሚሰጡበት የየራሳቸው አካሄድ ነበራቸው፡፡ በአሁን ወቅት ሀገራችንን እያስተዳደረ የሚገኘው ገዥ ፓርቲ ኢህአዴግ ነውና በእሱ ላይ ማተኮር ተገቢ ነው፡፡\nሕወሃት/ኢህአዴግ ከጫካ ጀምሮ ሀገሪቷን ተቆጣጥሮ ማስተዳደር እስከጀመረበትና አሁን እስካለበት ድረስ ‹‹አስተዳድረዋለሁ›› ለሚለው ሕዝብ መረጃን የሚያደርስበት የራሱ መንገድ እንዳለው ማወቅ ተገቢ ነው፡፡ በሕዝብ ሀብት የሚንቀሳቀሱት የቴሌቭዥን እና የሬዲዮ ጣቢያዎቻችን ለሥርዓቱ በግልጽ ወግነው የሥርዓቱ የፕሮፖጋንዳ መሳሪያ ሆነው ለዓመታት ማገልገል መቀጠላቸው፤ የአደባባይ ሃቅ በመሆኑ ልለፈውና ወደዛሬ ጽሑፌ አንኳር ነጥብ ላምራ፡፡\nዛሬም በከተማ እየኖሩ በጫካ ባህል መታነቅ!\n፩. የጠ/ሚኒስትር መለስ ዜናዊ ህመም\nበሽግግሩ መንግሥት ጊዜ ለአራት ዓመታት ፕሬዚዳንት በመሆን፣ ከዚያም በኋላ በጠ/ሚኒስትርነት ለ17 ዓመታት ኢትዮጵያን በበላይነት የመሯትን የሟቹ ጠ/ሚኒስትር አቶ መለስ ዜናዊን ማንሳት ዛሬ ግድ ነው፡፡ ጠ/ሚኒስትሩ በግንቦት ወር 2003 ዓ.ም ለዓለም ዓቀፍ ስብሰባ ሄደው ከተመለሱ በኋላ ጤንነታቸው ታውኮ እንደነበር ውስጥ ውስጡን ይወራ ነበር፡፡ በዚያው ሰሞን የመንግሥት ኮሙኒኬሽን ጉዳዮች ጽ/ቤት ጋዜጣዊ መግለጫ አዘጋጅቶ መግለጫ ሰጥቶ ነበር፡፡ በአቶ መለስ ጤንነት ዙሪያ የሚናፈሱ ወሬዎችን ተከትሎ ከሀገር ውስጥ ጋዜጠኞች ጥያቄ ቀረበ፡፡ የጽ/ቤቱ ሚኒስትር ደኤታ አቶ ሽመልስ ከማልም አቶ መለስ በመልካም ጤንነት ላይ መሆናቸውን ጠቁመው ‹‹ይኼ የኢሳትና የእሳት ወሬ ነው›› በማለት መልስ ሰጡ፡፡ በሂደት ይኼ ምላሻቸው እውነት አለመሆኑ ታየ፡፡ አቶ ሽመልስስ ቢሆኑ የተጠየቁትን እውነተኛ ጥያቄ ከመመለስ ባሻገር የኢሳትን ዘገባ ወደማጣጣል ለምን አተኮሩ?\nየኢትዮጵያ መንግሥት የጠ/ሚ/ሩን መታመም አፍኖ ቢቆይም፣ በሰኔ ወር 2003 ዓ.ም በተካሄደው 19ኛው የአፍሪካ ሕብረት ጉባኤ ስብሰባ ላይ ተካፋይ የነበሩት የሴኔጋሉ ፕሬዚዳንት ማኪይ ሳል አቶ መለስ መታመማቸውን ተናግረው ምሕረትን ተመኙላቸው፡፡ ስለመሪያቸው ጤንነት ማወቅ የፈለጉ ኢትዮጵያውያኖችና ትክክለኛውን እውነት አውቀን ለሕዝብ ተገቢውን መረጃ ማድረስ የፈለግን የመገናኛ ብዙሃን ባለሙያዎች፤ በገዛ ሀገራችን ባይተዋር ሆነን ከሌላ ሀገር መሪ መስማታችን በወቅቱ አሳዛኝ ክስተት ነበር፡፡\nቀናቶች ካለፉ፣ በጉዳዩ ዙሪያ በአዲስ አበባና በክልል ከተሞች ወሬዎች ከተናፈሱ በኋላ ‹‹አውቆ ከተኛበት›› በመነሳት መግለጫ መስጠት ግድ የነበረበት መንግሥት ሀሙስ ሐምሌ 15 2003 ዓ.ም ለሀገር ውስጥና ለውጭ ሀገራት ጋዜጠኞች መግለጫ መስጠት ግድ ሆነበት፡፡ እኔም በወቅቱ ‹‹ፍትህ›› ጋዜጣ ላይ ዘገባ ለመስራት ከቀኑ 9፡20 ሰዓት ገደማ በመንግሥት ኮሙኒኬሽን ጉዳዮች ጽ/ቤት የመሰብሰቢያ አዳራሽ ከታደሙ የሀገር ውስጥ ጋዜጠኞች ጋር ተቀላቀልኩ፡፡ ከአፍታ ቆይታ በኋላ ሚኒስትር አቶ በረከት ስምኦን ገቡና ቦታቸውን ያዙ፡፡ አጠር ያለ ጋዜጣዊ መግለጫም ሰጡ፡፡ ከጎናቸው አቶ ሽመልስ ተቀምጠው ነበር፡፡\nየአቶ መለስ መታመም የመግለጫው ዓላማ ዋናውና ቀዳሚው መሆኑን አቶ በረከት ጠቆሙና፤ ጉዳዩ በይፋ ያልተነገረበት እና ከአንድ ወር በፊት በጋዜጠኞች ቀርቦ የነበረው ጥያቄ የተስተባበለበትን ምክንያት አስረዱ፡፡ አያይዘውም ‹‹የገዥውን ባህል ማወቅ ጠቃሚ ይመስለኛል›› ገዥው ፓርቲ አብዛኛውን ጊዜ ዕድሜውን በበረሃ ያሳለፈ በመሆኑ በማንኛውም ሁኔታ መስዋዕትነት እየከፈለ ችግሮችን ተሸክሞ ማለፍ የሚችል ነው፡፡ በግለሰቦች ላይ የሚጋጥም ጉዳይ እንደ ትልቅ ነገር ተደርጎ የሚወሰድ አይደለም፡፡ ሕመምና የመሳሰሉት ችግሮች የአብዛኛው አመራር የሕይወት አካል ነው፡፡›› በማለት መልስ ሰጡ፡፡ በወቅቱ አቶ በረከት ‹‹የገዥውን ባህል ማወቅ ጠቃሚ ይመስለኛል›› የምትለዋ አገላለጽ ጥያቄ ፈጥራብኝ ነበር፡፡\nእንደሀገር ካየነው የአቶ መለስ የጤና ሁኔታ፣ የሀገሪቷ ጠቅላይ ሚኒስትር እንደመሆናቸው የሁሉም ሰው ጉዳይ ነበር፡፡ ይህ በሕገ-መንግሥቱ አንቀጽ 12 [የመንግሥት አሰራር እና ተጠያቂነት] ንዑስ አንቀጽ አንድ ላይ ‹‹የመንግሥት አሰራር ለሕዝብ ግልጽ በሆነ መንገድ መከናወን አለበት›› ከሚለው ጋር በግልጽ የሚጣረስ ነው፡፡ ከዚህ አኳያ የሕወሃት/ኢህአዴግ የጫካ ባህል ሕገ-መንግሥትን እንደሚንድ ማወቅ ያስፈልጋል!\nየአቶ መለስን መታመም ቀድሞ የነገረን የኢትዮጵያ መንግሥት ሳይሆን ኢሳት መሆኑን ልብ ማለት ያሻል፡፡\nሌሎች ሁለት ምሳሌዎችን ላክል፡-\n፪. የአቶ አንዳርጋቸው ጽጌ መያዝ\nበ2006 ዓ.ም ሰኔ ወር ላይ በሀገር ውስጥ እና ከሀገር ውጪ ትልቅ የመነጋገሪያ ርዕሠ ጉዳይ የነበረው በአሸባሪነት የተፈረጀው የግንቦት ሰባት ዋና ጸሐፊ የሆኑት አቶ አንዳርጋቸው ጽጌ ሰኔ 16 ቀን 2006 ዓ.ም በየመን ሰነዓ አውሮፕላን ጣቢያ በየመን የጸጥታ ሃይሎች ቁጥጥር ሥር መዋላቸውን ቀድሞ የዘገበው ኢሳት ነበር፡፡ ከዚህ በኋላ የተለያዩ መረጃዎች በተለያዩ መንገዶች ሲወጡ ተስተውሏል፡፡\nስለጉዳዩ የኢትዮጵያ መንግስት መረጃ እንዲሰጥ በተለያዩ የመገናኛ ብዙሃን ቢጠየቅም፡- ‹‹የምናውቀው ነገር የለም፤ ጉዳዩን በማኅበራዊ ድረ-ገጾች እንደማንኛውም ኅብረተሰብ ነው የሰማነው፡፡ …›› ወዘተ የሚል ምላሾች ከጠ/ሚ/ሩ አማካሪ አቶ ጌታቸው ረዳ በአሜሪካ ድምጽ ላይ አደመጥን፡፡ በአቶ አንዳርጋቸው መያዝ ብዙ ከተባለለት፣ የተለያዩ አስተያየቶች እና ግምቶች ከተሰጡበት በኋላ ‹‹አውቆ ከተኛበት›› መነሳት የሚችለው የኢህአዴግ መንግሥት ረዥም ቀናቶችን በዝምታ አሳልፎ አሸባሪ ብሎ የፈረጀው የግንቦት ሰባት ጸሐፊ፣ በየመን የጸጥታ ሃይሎች ቁጥጥር ሥር መዋላቸውንና ለኢትዮጵያ መንግሥትም ተላልፈው መሰጠታቸውን በይፋ ገለጸ፡፡ አቶ አንዳርጋቸውም በፖሊስ የቴሌቭዥን ፕሮግራም ላይ ቀርበው ድምጹ እንጂ ምስሉ ከማይታይ መርማሪ ጋር የተነጋገሩት ሀሳብ ለህዝብ ለመጀመሪያ ጊዜ ታየ፡፡ [በዚህ ቃለ-ምልልስ ላይ ተቆራርጠው የተቀጠሉ የቃላት ፍሰቶች እንደነበሩ ይህም በወቅቱ ሰፊ የመነጋገሪያ ርዕሰ ጉዳይ ሆኖ ማለፉ ይታወሳል]\nየአቶ አንዳርጋቸው ጉዳይ ከተነሳ አይቀር፣ በአሁን ወቅት የት ታስረው እንደሚገኙ፣ በምን ሁኔታ ውስጥ እንዳሉ በግልጽ የሚታወቅ ነገር የለም፡፡ በቅርቡ አቶ አንዳርጋቸውን ለ40 ደቂቃ ያህል ለሁለተኛ ጊዜ እንዳገኟቸው የተገለጸው የእንግሊዝ አምባሳደሮች ዝርዝር ጉዳዮችን ከመግለጽ ተቆጥበዋል፡፡ የዚህስ አንድምታ ከገዥው ፓርቲ የጫካ ባህል የተወረሰ ይሆን?\n፫. ከድሬደዋ ተነስቶ አሰብ ያረፈው የጦር ሄሊኮፕተራችን ጉዳይ\nባለፈው ሳምንት አርብ ታህሳስ 10 ቀን 2007 ዓ.ም ለኢትዮጵያ መንግሥት አሳዛኝ እና አስደንጋጭ ሁነት ተፈጥሮበት ነበር፡፡ በበረራ ልምምድ ላይ የነበረች፣ 30 ሚሊየን ዶላር የምትገመት MI-35 የጦር ሄሊኮፕተር፣ ሁለት አብራሪዎችና አንድ ቴክኒሺያንን እንደያዘች ከኢትዮጵያ ድንበር በመውጣት፤ በሀገረ-ኤርትራ አሰብ ወደብ አቅራቢያ ማረፏ እርግጥ ሆነ፡፡ ይህንንም ተከትሎ፣ ቅዳሜ ታህሳስ 11 ቀን 2007 ዓ.ም ኢሳት ‹‹ሰበር ዜና›› በማለት ሁለት የጦር ሄሊኮፕተሮች ከኢትዮጵያ ከድተው ኤርትራ ማረፋቸውን ደጋግሞ ዘገበ፡፡ የድረ-ገጾች የዜና ዘገባ በዚህ ተጨናነቀ፡፡ ዘገባው በማህበራዊ-ሚዲያው ከዳር ዳር ተሰራጨ፡፡ እንደተለመደው የተለያዩ አስተያየቶች፣ ግምቶችና መላ-ምቶች ተደመጡ፤ ተነበቡ፡፡\nይህ ሁሉ ሲሆን፣ የኢትዮጵያ መንግሥት የጉዳዩ ዋነኛ ባለቤት ለሆነው የኢትዮጵያ ህዝብ መረጃ መስጠቱን ትቶ የትግል ወቅት ባህሉን በመጠቀም ድምጹን አጥፍቶ ጸጥ አለ፡፡ በመሰል ወሳኝ ሀገራዊ ጉዳዮች ላይ የተራዘሙ ቀናቶችን በማሳለፍ ‹‹አውቆ ከተኛበት›› መነሳት የሚያውቅበት መንግሥታችን ሶስት ቀናቶችን ብቻ ካሳለፈ በኋላ ግን ከዜና አቀራብ እና አገላለጽ ፍጹም በራቀ መልኩ ዋና አብራሪውን ‹‹ከሃዲ›› በማለት ጭምር እውነቱን በኢትዮጵያ ብሮድካስቲንግ ኮርፖሬሽን በኩል አመነ፡፡\nከዜና ዘገባው በመቀጠልም የሥርዓቱ ደጋፊ የሆነው ትግራይ ኦንላይን (Tigray online) ሄሊኮፕተሯ ኤርትራ ከማረፏ ጋር ተያይዞ ‹‹የኢትዮጵያ መንግሥት ሄሊኮፕተሩን ለማስመለስ ሀይል የጨመረ እንቅስቃሴ ማድረግ አለበት›› የሚል ጠንከር ያለ እርምጃ እንዲወሰድ የሚያሳስብ ሃሳብ ማቅረቡ አይዘነጋም፡፡ የሄሊኮፕተሯም ጉዳይ አሁንም ድረስ መነጋገሪያ ርዕሰ ጉዳይ መሆኑን ቀጥሏል፡፡\nሥርዓቱ ወሳኝ በሆኑ ሀገራዊ ጉዳዮች ላይ ወቅታዊ መረጃን ለመስጠት ያለበትን ለዓመታት የዘለቀ ንፍገት፤ ከላይ ባቀረብኳቸው ሶስት ምሳሌዎች ውስጥ አቀረብኩ እንጂ ሌሎች ብዙ ነገሮችን መዘርዘር ይቻልም ነበር፡፡ የሆነ ሆኖ አንድ የመጨረሻ ማሳያ ላክል፡-\nባለፈው ዓመት ከቦሌ አውሮፕላን ማረፊያ ተነስቶ ጣሊያን ሮም ማረፍ የነበረበት አየርመንገዳችን ቦይንግ አውሮፕላን በረዳት አብራሪው ኃይለመድህን አበራ አማካኝነት ተጠልፎ ስዊዘርላንድ ጄኔቭ ሲያርፍ፤ የወቅቱ የመንግሥት ጉዳዮች ኮሙዩኒኬሽን ጽ/ቤት ሚኒስትር አቶ ሬድዋን ሁሴን ረፋድ ላይ ለጋዜጠኖች በሰጡት ጋዜጣዊ መግለጫ ‹‹ጠላፊዎቹ (አውሮፕላን ለትራንዚት ሲያርፍ) ከሱዳን ካርቱም የተሳፈሩ አሸባሪዎች ናቸው›› በማለት የተሳሳተ መረጃ መስጠታቸውም አይዘነጋም፡፡\nመንግሥት ለህዝቡ ወሳኝ መረጃዎችን በጊዜውና በአግባቡ እውነት ላይ ቆሞ መረጃን ከማያደርስባቸው ምክንቶች መካከል ዋነኛውና ቀዳሚው፡- ነገሮችን ከፖለቲካ ትርፍ እና ኪሳራ አኳያ የሚያይበት፣ ብሎም የሚመዝንበት ራስ-ወዳድ ሥነ-ልቦናው ነው ብዬ አምናለሁ፡፡ ወሳኝ መረጃችን በይፋ ከመግለጹ በፊት ፖለቲካዊ ችግር፣ የሥልጣን መናጋትና ህልውናውን ስጋት ውስጥ ይከትቱብኛል ብሎ የሚያስባቸውን ነገሮች ካስተካከለ በኋላ መረጃውን ወደማመን ያመራል፡፡ መረጃውን ይፋ ከማድረጉ በፊት ‹‹ውሸት አዘል›› መልሶችን እንዲመልሱ ባሰናዳቸው ሰዎች በኩል ሲያስተላልፍም እፍረት የሚሰማው አይደለም፡፡ በዋኝነት ‹‹አስተዳድረዋለሁ›› ለሚለው ሕዝብ መረጃን በዝምታ ውስጥ መንፈጉም ለሕዝብ ያለውን ንቀት የሚያሳይ አድርጌ በግሌ እወስዳለሁ፡፡\nለዚህ ነው ወሳኝ ሀገራዊ መረጃዎችን በትኩስነታቸው እየሰጠን የሚገኘው ኢሳት እንጂ የመንግሥት ኮምዩኒኬሽን ጉዳዮች ጽ/ቤት ባለመሆኑ ‹‹የኢትዮጵያ ሕዝብ ቃል አቀባይ ኢሳት ወይስ የመንግሥት ኮምዩኒኬሽን ጉዳዮች ጽ/ቤት?›› በማለት በርዕሴ ጥያቄ ያቀረብኩት፡፡\nየአንድነት ለዴሞክራሲና ለፍትህ ፓርቲ (አንድነት) የንድፈ-ሀሳብ መጽሔት ‹‹ዳንዲ›› አዘጋጅ የሆነው አናንያ ሶሪ በሰጠው አስተያየት ጽሑፌን ልደምድም፡፡\n‹‹ይህ የመንግሥት ባህሪ የመነጨው አንድም ከአጠቃላዩ የኢትዮጵያ የቆየ የድብቅነት ባህል ሲሆን፤ በሌላም በኩል ገዥው ፓርቲ ነጻና ታማኝ መረጃን ለሕዝብ በማቅረብ አደጋ ውስጥ ሊወድቅ የሚችለውን በቋፍ ላይ ያለ ሕልውናውን ለማስጠበቅ ከሚያደርገው መውተርተር ነው፡፡ ይህም ሲባል፡- በሁለንተናዊ የቅቡልነት ቀውስ (Overall Legitimacy Crisis) ውስጥ ላለ አፋኝና ከህዝብ የተነጠለ ሥርዓት፤ ትክክለኛ መረጃን በአግባቡና በወቅቱ ለሕዝብ ማድረስ ምን ያህል የከፋ ዋጋ ሊያስከፍል እንደሚችል ማንም በመረጃ ጭለማ ውስጥ የተቀመጠ ዜጋ የሚረዳው ነው፡፡ አምባገነንነት የሚያፍነው የዜጎችን ሰብዓዊ እና ዴሞክራሲያዊ መብቶች ብቻ ሳይሆን፤ ዜጎች ሥለሀገራቸው ጉዳይ የማወቅና መረጃ የማግኘት መብትም ጭምር ነው፡፡ ይህም፡- ‹ሥለ ሀገራችሁ አያገባችሁም!› ከሚል ትዕቢት የሚመነጭ ነው፡፡ በመሆኑም የሕዝብን እውነተኛ ድምጽ የሚያሰማ እንጂ፤ መንግሥት ነኝ ያለ ቡድን ሁሉ የህዝብ እውነተኛ ቃል አቀባይ አይደለም!››


መቼ ነው፣ የቢሊዮን ብሮችን ከንቱ ብክነት የምናስቆመው? ወይስ በራሱ እድል ይስተካከላል? - Addis Admass Newspaper | Amharic news | Ethiopian news\nSaturday, 13 January 2018 15:18\n.የመንግስት ፕሮጀክቶችና ቢዝነሶች በከንቱ የሚያባክኑት ሃብት፣ አገርን ያቃወሰ ችግር ነው ይላል - የኢህአዴግ መግለጫ።\n.ከዚያስ? በፌደራል ብቻ ሳይሆን፣ በየክልሉም የመንግስት ቢዝነሶችና ፕሮጀክቶች እንደሚስፋፉም እቅዱን ገልጿል - ራሱ ኢህአዴግ።\n.የእስከዛሬው የሃብት ብክነት መፍትሄ ሳያገኝ፣ ለሌሎች በርካታ የሃብት ብክነቶች አዲስ እቅድ ማውጣት ምን ይባላል?\n.ወይስ፣ ሃብት ብናባክን፣ በራሱ እድል ሃብት ይፈጠራል? ያለማቋረጥ ስናደፈርስ፣ በራሱ እድል ይጠራል? ይሄ አያስኖርም።\n.ለ6 ቢሊዮን ብር ብክነት መፍትሄ ሳይበጅለት፣ በ6 ሚሊዮን ብር ብክነት ላይ ለወጉ ማምረርና ሆይሆይታ መፍጠር!\n.ወይስ በሰበቡ ሽኩቻና ቀውስን ማጋጋል እንጂ፣ መፍትሄ ማበጀት የለብንም? የሃብት ብክነት፣ በእድሉ መፍትሄ ያገኛል?\nየመንግስት ቢዝነስ ማለት፣ ብክነትና ሙስና እንደሆነ የሚገባን መቼ ነው? የፓርላማ አባላት… ሁሉም ባይሆኑም፣ በርካታ የፓርላማ አባላት… “3ሺ ኩንታል ስኳር በብልሽት ከጥቅም ውጭ ሆኖ ተቀብሯል” ተብሎ ሲነገራቸው፣… እጅግ አማርረዋል - የንገብገብ ድምፃቸውን አሰምተዋል። ለነገሩ፣ ከፓርላማ ውጭም፣ በየአቅጣጫው ለሁለት ለሦስት ቀን፣ ሰሞነኛ የሆይሆይታ ማገዶ ሆኗል - የ6 ሚሊዮን ብር ስኳር ቅሌት። “ኧረ ጉድ!... አገር ቀለጠች፣ ሰማይ ተደፈነ” ተብሏል።\nምን ይሻላል? ወገኛ ትዕይንቶች የበዙበት አገር ሆነን ቀረንኮ። የፓርላማ አባላት፣ የፓርቲያቸውን… የኢህአዴግን አዲስ መግለጫ በቅጡ ቢያዩትኮ… ወደፊትም የቢሊዮን ብሮች የሃብት ብክነት እንደሚቀጥልና መፍትሄ እንደማያገኝ ማወቅ በቻሉ ነበር። ቢዝነስን ለዜጎችና ለግል ድርጅቶች ከመተው ይልቅ፣ የመንግስት ቢዝነሶችና ፕሮጀክቶች በየክልሉም ይስፋፋሉ ብሏል - ኢህአዴግ። ያው የቢሊዮን ብሮች ብክነትም ይስፋፋል ማለት ነው። እስከ መቼ? አገሬው እስኪራቆትና የሚባክን ሃብት እስክናጣ ድረስ?\nበእርግጥ፣ ይሄኛው የ6 ሚሊዮን ብር ብክነት፣ ቀላል ቅሌትና ብክነት ነው ማለቴ አይደለም። ግን፣… በሺ እጥፍ የሚበልጡ በርካታ ግዙፍ ብክነቶች በየዓመቱ በግላጭ እየታዩ፣… ለብክነት እንግዳ የሆንን የማስመሰልና ራሳችንን የማታለል ድራማ ብንሰራ ምን ፋይዳ አለው? በድራማ ብክነት መፍትሄ አያገኝም።\nደግሞም፣ ሌላውን ግዙፍ ብክነት በሙሉ ትተን፣ ይህችኛዋን ብክነት ብቻ ማስተካከል አይቻልም። ለወግ ያህል፣ የድራማ ያህል እንቁጠረውና ለአንድ ቀን እናጫጩህ፣ ካላልን በስተቀር ማለቴ ነው። በእርግጥ፣ ወገኛ ተውኔት፣ ብዙም ጥረት ስለማያስፈልገው… ሊማርከን፣ ለጊዜውም ሊስበንና ሊያታልለን ይችላል። ቁምነገር የሰራን እየመሰለንና እያስመሰልን፣ ራሳችንን እየዋሸን ሌሎችንም እንድናታልል ሊገፋፋን ይችላል። ነገር ግን፣ ያዛልቃል ወይ ነው ጥያቄው?\nዋናውን የኑሮ መድረክ እያናጋንና እያተራመስን፣ ግን ደግሞ ያደፈረስነውን ነገር በቅጡ ከማየት እየሸሸን፣… አገሬውን ሁሉ እያዝረከረክነው እንደሆነ ላለማየት ዓይናችንን እየጨፈንን፣… ካየንም እንዳላየን እያለፍን፣ … የወኞች ተውኔት ውስጥ መርመሰመስና መቅበዘበዝ ያዋጣናል?\nእንደ ቀልድና ጨዋታ… እንዳሻን ነጋ ጠባ እያናጋን የምናተራምሰውን፣… ቀን ከሌት እንደዘበት የምናዝረከርከውን ነገር ሁሉ፣ ማን ያስተካክለው? የፓርላማ አባላት በወዲያኛው ሰሞን፣ ለዚህ ነበር አድማ ያደረጉት? ያው፣ ጠ/ሚ ኃይለማሪያም ፓርላማ ተገኝተው የጥያቄ ምላሽ ካልሰጡ፣ መደበኛ የፓርላማ ስራ አናካሂድም ብለው ስራ የማቆም አድማ ያደረጉት። የ6 ሚሊዮን ብር ብክነት ላይ የቀረበው ሪፖርትም፣ በርካታ የፓርላማ አባላትን እንዳስጮኸ ተነግሮናል። ፓርላማው አሪፍ ፓርላማ መሆን ጀመረ እንዴ ልትሉ ትችላላችሁ። ግን…\n… እንግዲህ… የሃብት ብክነትን ከምር የሚቆጣጠሩ፣ የመንግስት ስራ አስፈፃሚ ባለስልጣናት ላይ… ጠቅላይ ሚኒስትሩም ላይ ጭምር በትጋት ክትትል የሚያካሂዱና ለስልጡን ፓለቲካ አስተዋፅኦ የሚያበረክቱ የፓርላማ አባላት ቢበራከቱ መልካም ነው። ግን፣ አሁን እየሆነ ያለው ነገር፣… በፓርላማም ሆነ በጠቅላላ በአገሪቱ እየተበራከተ ያለው የፖለቲካ አይነት፣… ከዚህ ይለያል። ወደ ስልጡን ፖለቲካ የሚያደርስ የመሻሻል ለውጥ አይደለም እያየን ያለነው።\nየሁሉም አባላት ባይሆንም፣ የበርካታዎቹ አባላት፣ የበርካታዎቹ ፖለቲከኞችና ምሁራን ሆይሆይታና እሪታ፣ አድማና አመፅ… በአብዛኛው አንድም ከየዋህነት፣ አልያም ከወገኛነት፣ ሲብስም የስልጣን ሽኩቻና የፖለቲካ ትርምስ ውስጥ በዋና ተዋናይነት ባይሆን እንኳ በአጫፋሪነት የማጋጋልና በሆይሆይታ የማጦዝ ተሳታፊ እድምተኛ የመሆን ጉዳይ ይመስላል (ማለትም እንዲሁ ተሳታፊና እድምተኛ መሆን - ለማንገራገጭ፣ ለማደፍረስ ያህልም ቢሆን)።\nይህን የምለው ያለ መረጃ አይደለም።\nልድገመውና፣ የስኳር ብልሽት ቅሌትና የ6 ሚሊዮን ብር ከንቱ ብክነት፣ እንኳን በድሃዋ አገር በኢትዮጵያ ውስጥ ይቅርና፣ ሲንጋፖርና አሜሪካ ውስጥም ቢሆን፣ በመንግስት ሲባክን የሚያንገበግብ ጥፋት ነው።\nነገር ግን፣ በስንትና ስንት እጥፍ የሚበልጡ፣ በየጊዜው በሚፈለፈሉ የመንግስት ውሳኔዎችና ፕሮጀክቶች፣ እንዲሁም ፓርላማው በሚያፀድቃቸው ህጎችና ፖሊሲዎች አማካኝነት የሚፈጠሩት ብክነቶችስ? እስቲ ሁለት ሦስቱን እንመልከት - ከትንሹ በመጀመር።\nየ270 ሚሊዮን ብር ብክነት!\nረሃብ ባለበት አገር፣ በየአመቱ ከ10 ሚሊዮን በላይ ሰዎች፣ አንዳንዴም እስከ 20 ሚሊዮን የሚደርሱ ገበሬዎች እርዳታ ጠባቂ በሚሆኑበት ድሃ አገር ውስጥ እየኖርን፣… “ማዳበሪያ” ላይ ቀልድና ጨዋታ ያስፈልጋል? እንዴትስ ይታሰባል? በመንግስት እቅድ መሰረትና ግፊት የተቋቋሙ “የማዳበሪያ ማቀላቀያ ድርጅቶች” ግን፣ ከዚህ የተለየ ትርጉም የላቸውም። የድርጅቶቹና የእቅዱ ነገር ኪራሳ እንጂ ጥቅም እንደሌለው የተገለጠላቸው፣… 140 ሚሊዮን ብር ወጪ ከባከነ በኋላ ነው። ድርጅቶቹ ያቀላቅሉታል ተብሎ የመጣው “ማዳበሪያም”፣ ከጥቅም ውጭ ሆኗል - ከ130 ሚሊዮን ብር በላይ ቢወጣበትም። በአጠቃላይ ከሩብ ቢሊዮን ብር በላይ ኪሳራ መሆኑ ነው።\nየፓርላማ አባላት ይህንን አያውቁም? ሌላውስ ሰው? ሌሎች ባለስልጣናት፣ ምሁራን፣ ፖለቲከኞች፣ ተቃዋሚዎችስ? እንዲያውም፣ ለማወቅ የሚፈልግና ደንታ ያለው ማንም ሰው፣ ይህንን መረጃ ማወቅ ይችላል። በሚስጥር የተደበቀ መረጃ አይደለም።\nየ9 ቢሊዮን ብር ብክነት!\nበመንግስት በጀት የተጀመረው ትልቁ የማዳበሪያ ፋብሪካ ግንባታ ደግሞ አለ - የባሰበት የቅሌት ፕሮጀክት! ፕሮጀክቱ፣ ከኪሳራ የዘለለ ውጤት እንደሌለው በግልፅ የታወቀው ዛሬ ሳይሆን ከአመታት በፊት ነው። 9 ቢሊዮን ብር ይፈጃል ተብሎ የተጀመረው የመንግስት ፋብሪካ፣ ለአመታት ዘግይቷል። ግን ገና ለበርካታ አመታት ይጓተታል። ትርፍ ሊኖረው ይቅርና፣ የብድር ወለድ ለመክፈል የሚችልም አይመስልም። የግንባታ ወጪው ከእጥፍ በላይ ወደ 18 ቢሊዮን ብር ይደርሳል ተብሏል።\nበግል ኩባንያ ላይ የተወሰነ ጭማሪ… ለምሳሌ 20% ያህል ተጨማሪ የግንባታ ወጪ ከተከሰተ፣ “በሙስና ያስጠረጥራል” ብሎ የሚያስር መንግስት፤ 100% ያህል የ9 ቢሊዮን ብር ተጨማሪ የግንባታ ወጪ ሲያባክን ምን ማለት ነው? ቢያንስ ቢያንስ 6 ቢሊዮን ብር በከንቱ እንደባከነ ማን ይክዳል?\nታዲያ ይህንን የሚያውቁና ሁነኛ መፍትሄ ለማበጀት ሲጥሩ የማይታዩ የፓርላማ አባላት፣ 6 ሚሊዮን ብር ባከነ ብለው አገር ምድሩን ቢቀውጡ ምን ይባላል? በሺ እጥፍ የሚበልጠውን የ6 ቢሊዮን ብር ኪሳራ ለመፍታት ሲታትሩ ማየት አልነበረብንም?\nበሌላ አነጋገር፣ “መንግስት የገባበት የቢዝነስ ፕሮጀክትም ሆነ ፋብሪካ፣ የድሃ አገር ሃብትን እንደሚያባክን አውቀው፣... መንግስት ወደ ቢዝነስ እንዳይገባ በመምከር በተቻለ መጠን ለመቀነስ፣ ቀስ በቀስም ወደ ግል ይዞታ እየሸጠና ከቢዝነስ እየወጣ፣ የሃብት ብክነትን ቀስ በቀስ እያስወገደ፣… በምትኩ፣ ሃብትና የስራ እድል ፈጣሪዎች የሚበራከቱበት የነፃ ገበያ ኢኮኖሚን እንዲያስፋፋ መንግስትን መወትወት!” ማለቴ ነው።\nይህንን ሁነኛ መፍትሄ የሚያቀርቡና ለማስረዳት ድምፃቸውን የሚያሰሙና የሚጣጣሩ የፓርላማ አባላትን አይተናል?… አላየንም። ይሄ ይሄ፣ ቁምነገር ነው - ወገኛ ተውኔት፣ አድማ፣ ሽኩቻ፣ ትርምስና አመፅ አያስፈልገውም። የምር መፍትሄ ከተፈለገ።\nግን፣ አሁን አሁን፣ ስለ መፍትሄ በቁምነገር ጠንቅቆ የማሰብ ነገር፣ እየተረሳ ነው። እና፣… ችግሮች፣ በራሳቸው እድል መፍትሄ ያገኛሉ?\nበቃ፣ ከኛ የሚጠበቀው፣ በየጊዜው ለወግ ያህል፣ “ኧረ ጉድ፣ ኧረ አገር ቀለጠች” የሚል ሆይሆይታና ሽኩቻ፣ አድማና ግርግር ብቻ ነው? ማደፍረስ ብቻ? ስናደፈርስ፣ በራሱ ጊዜ ይጠራል? አይጠራም። በራሱ መንገድ አይስተካከልም፤ በእድሉ መፍትሄ አያገኝም።\nየ6 ቢሊዮን ብር ሌላ ብክነት! የ10 ቢሊዮን ብር የነፋስ ተርባይን ብክነቶችን ትተን!\nበፌደራል የውሃ ስራዎች ድርጅት እና በየክልሉ በተቋቋሙ ተመሳሳይ የመንግስት ድርጅቶች አማካኝነት የሚከናወኑ የግድብና የመስኖ ግንባታዎችንም ማየት ይቻላል - ብረታብረት ኮርፖሬሽን ከሚሰራቸው ፕሮጀክቶች በተጨማሪ ማለት ነው። ለምሳሌ፣ የከሰም ተንዳሆ ፕሮጀክትን በተመለከተ በአዲስ አድማስ ጋዜጣ በነሐሴ 2003 ዓ.ም የታተመውን ዘገባ ተመልከቱ።\nከ2 ቢሊዮን ብር ባነሰ ወጪ፣ በ1999 ዓ.ም ይጠናቀቃል ተብሎ በመንግስት የተጀመረው ፕሮጀክት፣ በየዓመቱ “ዘንድሮ ይጠናቀቃል” እየተባለ ተጨማሪ በጀት እየተጨመረለትና በፓርላማ እየፀደቀ፣ ብዙ ሃብት እየባከነ እንደሆነ የሚገልፅ ዘገባ ነበር - ያኔ ከዛሬ 7 ዓመት በፊት የወጣው ዘገባ። በዚያ አላቆመም።\nየሃብት ብክነቱ፣ ከዓመት ዓመት እየጨመረ እንደሆነም፣ በተከታታይ በታተሙ የአዲስ አድማስ ዘገባዎች ተገልጿል። በ1999 ዓ.ም ይጠናቀቃል የተባለው ፕሮጀክት፣ እስከ 2009 ድረስ በጀት እየተመደበለት ከ8 ቢሊዮን ብር በላይ አልፈጀም? የፓርላማ አባላት ይህንን አያውቁም? የዚህ ተሳታፊ አይደሉም ለማለትስ ይቻላል? በየአመቱ የሚመደበው ተጨማሪ በጀት በፓርላማ ነው የሚፀድቀው።\n“ኧረ ይሄ ነገር፣ እንዴት ነው?” ብሎ ጥያቄ በማቅረብ፣ ለሁነኛ መፍትሄ ጥረት ያደረገ የፓርላማ አባል ስንት ነው? በሆይሆይታ አዳራሹን ይቀውጡ ወይም አድማ ያድርጉ ማለቴ አይደለም። ያማ መፍትሄ አይደለም። ወገኛ ተውኔት ነው።\nእንዲያው፣… የድራማ ማዳመቂያ፣ የሽኩቻ ማመካኛ እናድርገው ብለን ቁማር ካልተጫወትንበት በስተቀር፣… “በአንድ ስብሰባ አይደለም፣ በአንድና በሁለት አመትም”… በአንዳች ተዓምር የሃብት ብክነትን መፍታት አይቻልም። የይስሙላ “መፍትሄ” መሳይ ወገኛ ተውኔት ሳይሆን፣… የምር፣ ሁነኛ መፍትሄ ማለቴ ነው - ለዘለቄታው የሚበጅ። ማለትም፣… በየአቅጣጫው እየተንደረደረ ወደ ቢዝነስ የመግባት ሱስ የያዘውን መንግስት ትንሽ እንዲረጋጋና ፍሬን እንዲይዝ፣… ቀስ በቀስም ከቢዝነስ እንዲወጣ፣… ያለመታከት ለበርካታ ዓመታት በትኩረትና በትጋት መስራት ማለቴ ነው።\nአዎ፣ ይሄ ዓመታትን የሚፈጅ ብርቱ ጥረት፣ ሁነኛ መፍትሄ ቢሆንም፣… ሆይሆይታና ግርግር ለመፍጠር የሚያመች ነገር አይደለም። ሌላ ሁነኛ መፍትሄ ደግሞ የለም። ወይስ፣… ሁነኛ መፍትሄውን ትተን፣… የሃብት ብክነትን መጫወቻ እናድገው? የፖለቲካ ጩኸት የምናማሙቅበት መቆመሪያ፣ መሻኮቻና መበሻሸቂያ፣ ማጋጋያና ጠልፎ መጣያ፣ የሹምሽር ማመካኛና የአመፅ ማቀጣጠያ ብቻ እንዲሆንልን እናድርገው? ከዚያስ? በአንዳች ተዓምር፣ በራሱ እድል፣ በራሱ ጊዜ… የመንግስት ፕሮጀክትና ቢዝነስ፣ ሃብት ማባከኑን እርም ብሎ ያቆማል? እንደዚያ ይመስላል የአገራችን ፖለቲካ! ቢሆን ነው።\nየፓርላማ አባላት፣ በፌደራልም ሆነ በየክልሉ የሚገኙ የኢህአዴግ ካድሬዎችና ፓለቲከኞች፣… ምሁራንና ጋዜጠኞች፣ ተቃዋሚዎችና ሌሎች ዜጎች፣… በመንግስት ፕሮጀክቶች ሳቢያ፣ በየአመቱ የብዙ ቢሊዮን ብር ሃብት እየባከነ እንደሆነ አያውቁም? …አይናቸውን ካልጨፈኑ በቀር፣ አይተው እንዳላዩ ካልካዱ በቀር በግልፅ ማወቅ ይችላሉ።\nግን፣ ስለሁነኛ መፍትሄ አስቦ፣ ሃሳቡን ለማስረዳት ስንቱ ይጥራል? ኧረ ምን በወጣቸው? በቃ የሚጠበቅብን፣ በዚህም በዚያም ብለን የመንግስት ፕሮፓጋንዳ ማዳመቂያ ማድረግ አልያም በተቃራኒው ማጦዝ፣ ኢህአዴግን ለማንገራገጭና መንግስትን ለማናጋት መሟሟት ብቻ? ስልጣን ላይ ሆኖ በብክነት ጎዳና መቀጠል ወይም አመፅና ትርምስን ማባባስ ብቻ? ስናባክነው በራሱ ጊዜ ይካካሳል? ስናናጋው በራሱ እድል መልክ ይይዛል? ስናንገጫግጨው፣ በአንዳች ተዓምር ልክ ይገባል?\nየብክነት መፍትሄ፣ ሌላ የብክነት እቅድ?\nበኢህአዴግ መግለጫ ከተነሱት 8 ነጥቦች መካከል አንዱ፣ በመንግስት ፕሮጀክቶች አማካኝነት የሚከሰተው የሃብት ብክነት ነው። የፕሮጀክቶቹን ችግር አጥንቶ የሚያስተካከል ኮሚቴ እንደተቋቋመም ተነግሯል። ግን፣ ስለ ሁነኛ መፍትሄ እየተናገረ ነው ብላችሁ አታስቡ። እስከዛሬ እንደተደረገው፣ እዚህና እዚያ አንዳንድ ጊዜያዊ ማስታገሻ ውሳኔዎችን በመተግበር፣ እዚህና እዚያም አንዳንድ ሃላፊዎችንና ባለስልጣናትን በማባረር ጭዳ ከማድረግ የዘለለ “መፍትሄ” ለማበጀት ያሰበ አይመስልም - ኢህአዴግ።\nየቢሊዮን ብር ሃብት የሚባክነው፣… መንግስት ያለቦታው በቢዝነስ ስራ ውስጥ በመግባቱ እንደሆነ ከምር ለማመን አልፈለገም - ኢህአዴግ።\nየመንግስት ቢዝነስ ለኪሳራ፣ ለሙስናና ለብክነት እጅጉን የተጋለጠ እንደሆነ ኢህአዴግ መቼም አምኖ አያውቅም ማለት አይደለም። በፖሊሲ ሰነዶቹ ውስጥ፣ አልፎ አልፎ በፅሁፍ አስፍሯል - የመንግስት ቢዝነስ ለውድቀት እንደሚዳርግ በመጥቀስ።\nነገር ግን፣… መንግስት ቢዝነስ ውስጥ መግባት አለበት የሚል የረዥም ጊዜ እምነቱን የሙጢኝ እንደያዘ እንደሚቀጥል፣ በተደጋጋሚ በብዙ ቦታ ገልጿል፣ የዘወትር ስለት አድርጎታል እንጂ። በአዲሱ መግለጫውም ውስጥ ሳይቀር!\nበመንግስት ፕሮጀክቶች ሳቢያ የሚፈጠረው የሃብት ብክነት ትልቅ የአገር ችግር መሆኑን የሚጠቅስ መግለጫ፤ እዚያው በዚያው ምን ይላል? በፌደራል ደረጃ ብቻ ሳይሆን፣ በየክልሉም የመንግስት ቢዝነሶችና ፕሮጀክቶች እንደሚስፋፉ ይገልጻል።\nየእስከዛሬው የሃብት ብክነት መፍትሄ ሳያገኝ፣ ለሌላ የሃብት ብክነት እቅድ ማውጣት ምን ይባላል? እና በፌደራልና በክልል፣… የመንግስት ቢዝነስና ፕሮጀክት እንደአሸን እየፈላ፣ የሃብት ብክነት እየተባባሰ አገር ምድሩን ይበልጥ እንዲቃወስ የሚያደርግ ሌላ ጣጣ ጎትቶ ማምጣት እንደማለት ነው።\nብክነት ከተባባሰ በኋላ፣ ኢኮኖሚ ይባስ ከተቃሰ በኋላስ?... የተባባሰው ችግር፣ በእድሉ ይቃለላል? የተቃወሰው ኢኮኖሚ በራሱ ስውር እጅ ይቀናጃል?\nMore in this category: « የዓመታት አፈና ያስከተለው የፖለቲካ ቀውስ\tየተፈናቃዮቹ አሳዛኝ ዕጣ ፈንታ - በራሳቸው አንደበት »


የዶክተር ዮናስ አድማሱ ትውስታ | ባህል | DW | 21.02.2013\nየዶክተር ዮናስ አድማሱ ትውስታ\nየዛሬው የባህል ዝግጅታችን ትኩረት በስነ ፁሁፍና እና ቋንቋ መምህርትነት በሚታወቁት ዶክተር ዮናስ አድማሱ ስራዎች ላይ ይሆናል። ዶክተር ዮናስ ከሁለት ሳምንት በፊት በ69 አመታቸው ከዚህ አለም በሞት ተለይተዋል።\nበአዲስ አበባ ዮኒቨርሲቲ በቋንቋ እና ስነ ፁሁፍ አስተማሪነት የሚታወቁት ዶክተር ዮናስ ዜና ዕረፍት ሲሰማ፣ በተለይ በቅርብ የሚያውቋቸው በሀዘን ተውጠዋል። ዶክተር ዮናስ ምን አይነት ሰው ነበሩ? የስራ ባልደረባቸው ፣ የቀድሞ መምህራቸው እና አብሮ የመስራት ዕድል የገጠማቸው ሶስት የፕሮግራማችን ተሳታፊዎች ስለ ዶክተር ዮናስ ማንነት እና ስራ በባህል ፕሮግራም አጫውተውናል።\nዶክተር ዮናስ አድማሱ በአዲስ አበባ ዮኒቨርሲቲ ለረዥም አመታት አገልግለዋል።\nየኢትዮጵያ ዘመናዊ ስነ-ፁሁፍ ሲነሳ አብሮ ስማቸው ከሚነሱት ሰዎች መካከል ዶክተር ዮናስ እና ታላቅ ወንድማቸው ዶክተር ዮሀንስ አዱማሱ ይገኙባቸዋል። ወንድማቸው ዮሀንስ አድማሱ ስለ ባለቅኔው ዮፍታሄ ንጉሴ የፃፉት መፅሀፍ ለዕትም ሳይደርስ ነበር ሞት የቀደማቸው። ዶክተር ዮናስም ይህንን መፅሀፍ ሲያዘጋጁ ረጅም አመታት እንደፈጀባቸው ዶክተር ሄራን ይናገራሉ። በመጨረሻም መፅሀፉ አልቆ ግን ለምርቃት ጥቂት ቀናት ሲቀረው ዶክተር ዮናስ አረፉ። መፅሀፉ ትናንት በብሄራዊ ትያትር ቤት ለምርቃት በቅቷል። ይህን መፅሀፍ ለዕትም ማብቃት ምናልባትም የዶክተር ዮናስ የመጨረሻ ምኞት ነበር።\nዶክተር ዮናስን እንዴት ልናስታውሳቸው እንችላለች? በኢትዮጵያ ቋንቋዎችና ስነ ፁሁፍ ዘርፍስ ምን አይነት ሚና ተጫውተዋል?የዶክተር ዮናስ አድማሱን ማንነት እና ስራ የቃኘንበትን ዝግጅት ያድምጡ።


የዘር ፖለቲካ | Amhara Fano Movement Support Site - የአማራ ፋኖ ደጋፊዎች ድህረ ገጽ\nHome / Amharic / የዘር ፖለቲካ እያለ ችግር አይፈታም – ግርማ ካሳ\nየዘር ፖለቲካ እያለ ችግር አይፈታም – ግርማ ካሳ\nAdmin July 26, 2021\tAmharic, Documents, News, World Comments Off on የዘር ፖለቲካ እያለ ችግር አይፈታም – ግርማ ካሳ 588 Views\nያኔም የምለው ነው፣ አሁንም እላለሁ፣ የዘር ፖለቲካ እያለ ችግር አይፈታም #ግርማካሳ\nከሁለት አመት በፊት ከሲዳማ ውዝግብ ጋር በተገናኘ የጻፍኩት ጽሁፍ ነበር፡፡ “የዘር አወቃቀሩና ፖለቲካው ከቀጠለ አገር ትፈርሳለች፣ ደም ይፈሳል ” በሚል ርእስ፡፡ በዚያ ጽሁፍ የሚከተለውን አስፍሬ ነበር፡፡ ካርታውንም ያኔ ያወጣሁት ነው፡\n“ሕብረ ብሄራዊ የሆኑ፣ አንዱ ጋር አንዱ ብሄረሰብ፣ እልፍ ብሎ ሌላው የሚኖሩባቸው አካባቢዎች ብዙ ስላሉ፣. የይገባኛል ጥያቄዎች ስፍር ቁጥር አይኖራቸውም። ድሬዳዋ፣ አዲስ አበባ፣ ሞያሌ፣ ወልቃይት፣ ራያ፣ ሸዋ፣ ጉርሱም፣ ባቢሌ፣ ሻሸመኔ፣ ወሎ፣ መተከል፣ ሃረር…ብዙ አካባቢዎች የይገባኛል ጥያቄ ያለባቸው ናቸው። እነዚህን ሁሉ ለአንዱ ሰጥቶ ፣ ለሌላው እየነፈጉ እንዴት ነው ማስተናገድ የሚቻለው ? ስለዚህ የጎሳ ግጭቶች በሽ በሽ እንደሚሆኑ መገመት አያስቸግርም። በሶማሌና በኦሮሞ ክልል መካከል ከ400 በላይ ቀብሌዎች የይገባኛል ውዝግ እንዳለ መጥቀሱ ብቻ ይበቃል።\nስለዚህ አሁን ያለው በዘርና ቋንቋ ላይ የተመሰረተው ፣ የኔና የናነተ መሬት የሚል የፌዴራል አወቃቀር ቀርቶ፣ ዘመናዊ፣ ለአስተዳደር አመች የሆነ፣ የሁሉንም ባህል፣ ቋንቋ የሚያከብር፣ በእኩልነትና በአንድነት ላይ የተመሰረተ የፌዴራል አወቃቀር ያስፈልገናል።\nጠቅላይ ሚኒስተር አብይ አህመድ የወሰንና ማንነት ኮሚሽን አቋቁመዋል። ይሄ ኮሚሽን ስራውን እየሰራ አይመስልም። በመሆኑም ራሳቸው ዶ/ር አብይ አህመድ በአስቸኳይ አገራዊ ጉባዬ ጠርተው ይሄ አገርን ወደ ገደል እየከተተ ያለውን፣ የዘር አወቃቀር እንዲቀየር ቢያደርጉ መልካም ነው እላለሁ። አማራ፣ ትግሬ፣ ኦሮሞ፣ ሲዳማ …መባባል መቆም አለበት።”\nይሄ እንግዲህ ከላይ እንዳልኩት ከሁለት አመት በፊት የጻፍኩት ነው፡፡ በኢትዮጵያ ጉዳይ መጻፍ የጀመርኩት ከ97 በኋላ ነው፡፡ ከዚያን ጊዜ ጀምሮ በርካታ ጽሁፎችን ጦማሮች አቅርቢያለሁ፡፡ የተለያዩ ቃለ ምልልሶች ሰጥቻለሁ፡፡ ሁልጊዜ ያለኝና የማስተጋባው አቋም፣ ኢትዮጵያ ከዘር ፖለቲካ ካልወጣች ከደም መፋሰሶች ወደ ደም መፋሰሶች እንደምነሻገር ነው፡፡\nየሶማሌና የኦሮሞ ነው በሚል ስንት ደም እኮ ፈሷል ከጥቂት አመታት በፊት፡፡ አዳይቱ ከተማን መቼም አትረሷትም፡፡ የአፋር ነው የሶማሌ ነው በሚል እኮ ነው የወደመችው፡፡ “ፊንፊኔ የኦሮሞ ናት ፣ አይደለችም” ወዘተ የሚለው ክርክር አሁንም አለ፡፡ ወልቃይት የትግሬ መሬት ነው፣ የአማራ መሬት ነው .እየተባለ ይኸው ደም እየፈሰሰ ነው፡፡\nየዘር ፖለቲካ የዘር ሕገ መንግስትና አወቃቀርን ይዘን ከቀጠልን፣ ወደፊትም ይቀጥላል፡፡ ደራ፣ ሰላሌ፣ ፈንታሌ.። በአጠቃላይ ሸዋ ፣ ድረዳዋ፣ ሃረር፣ ምእራብ ጉጂ ፣ ቤኔሻንጉል ኧረ ስንት ቦታ ነው ያለው መሰላችሁ የኔ ጎሳ ነው ያንተ አይደለም የሚል ውዝግብ የሚያስነሱ፡፡\nአሁንም ደግሜ እላለሁ የዘር ፖለቲካ ፣ በዘር ፖለቲካ ቀመር የሚፈታ ችግር የለም፡፡ አሁን እስቲ አስቡት የወልቃይት ጉዳይ አንዱ በጉልበት ይዞ ካልቀጠለ እንዴት ተደርጎ ነው ነው መስማማት የሚቻለው፡፡ ወቅላይት ለትግራይ ከተሰጠ አማራው እዚያ ጋር አገር አልባ ይሆናል፡ ለአማራ ከተሰጠ ትግሬው አገር አልባይ ይሆናል፡፡ ለምን አሁን ያለው ሕገ መንግስት ለሕብረ ብሄራዊነት ይሁን ለዉህድ ኢትይጵጵያዊነት እውቅና አይሰጥም፡፡ ወልቃይት የትግሬም፣ የአማራም እንድትሆን አይፈቅድም፡፡\nትልቁ የኢትዮጵያ ችግር የ ኦሮሞ ፖለቲካ ነው:: - አበበ በለው\nእኛ የሸዋ ኦሮሞዎች ልናውቀው የሚገባ የሴራ ፖለቲካ !\nየደብረ ብርሃን ከንቲባ ፖለቲካ !\nአቢይ የሚናገረው ስለ ኢትዮጵያዊነት ነው። የሚከተለው ግን የጎሳ ፖለቲካ ነው።\nከልሎና አደንቁሮ የመግዛት ፖለቲካ... ገራሚ ተቃውሞ በትምህርት ፍኖተካርታው ላይ!\nPrevious የክተት ዘመቻው አንድምታ፣ አስፈላጊነት እና ተያያዥ ጉዳዮች ! – Dessalegn Chanie\nNext ለአማራ ሕዝብ ጥሪ !\nበህግ ማስከበር ዘመቻ ስም ታፍነው የተወሰዱ ሰዎች ስም ዝርዝር !\nየአማራ ባንክ አክሲዮን ሽያጭ


ራስን በራስ የማስተዳደር ጥያቄ በኢዜማ መነጽር – Kichuu\nHomeAmharicራስን በራስ የማስተዳደር ጥያቄ በኢዜማ መነጽር\n(ethiopianreporter)—አገራችን ኢትዮጵያ እ.ኤ.አ. እስከ 1964 ድረስ ለትራፊክ እንቅስቃሴ የምትጠቀመው የመንገዱን ግራ (Left Hand Traffic) ነበር። በዚያ ዓመት የትራፊክ እንቅስቃሴውን ከግራ ወደ ቀኝ (Right Hand Traffic) አዙራለች። ከዚህ ጊዜ ብዙም ሳይቆይ ሌላ የመስመር ለውጥ በአገራችን ውስጥ ተከስቷል። ይህም የብሔር ብሔረሰቦች መብት ዋነኛው የፖለቲካ ጥያቄ ሆኖ ወደ መድረክ ብቅ ባለ ጊዜ ነው። የብሔር ብሔረሰቦች ጥያቄ የሚባል ነገር የለም፣ ያኔም ሆነ ዛሬ የሰብዓዊና የዴሞክራሲያዊ መብት ጥያቄዎች ናቸው ያሉት በማለት ጥያቄውን ለማዳፈን መሞከር፣ በቀኝ በኩል በሚያስኬድ መንገድ ላይ በግራ በኩል ለማሽከርከር እንደ መሞከር ነው። ውጤቱ አስከፊ አደጋ እንደሆነ ሳይታለም የተፈታ ነው። ወደድንም ጠላንም የብሔር ብሔረሰቦች ራስን በራስ የማስተዳደር መብት ለቀጣይ በርካታ አሥርት ዓመታት የአገራችንን የፖለቲካ መልክዓ ምድር (Landscape) ተቆጣጥሮት ይዘልቃል።\nይህን ጽሑፍ ለማሰናዳት የገፋፋኝ የኢትዮጵያ ዜጎች ለማኅበራዊ ፍትሕ ፓርቲ (ኢዜማ) ሰኔ 9 ቀን 2012 ዓ.ም. በወቅታዊ ጉዳዮች ላይ ያወጣው መግለጫ ነው። ርዕሱ ‹‹ራስን በራስ የማስተዳደር ጥያቄ መሠረታዊ፣ የምንደግፈውና ተግባራዊ እንዲሆን የምንታገልለት ጥያቄ ነው!›› ይላል። በመግለጫው የተዳሰሱት ሁለት አንኳር ነጥቦች፣ ገዥው ፓርቲ ከሕገ መንግሥቱ ውጪ የሥልጣን ዘመኑን ለማራዘም የወሰደው ዕርምጃና የደቡብ ክልልን በክላስተር አወቃቀር በአዲስ ሁኔታ ለማደራጀት ያቀረበው ሐሳብ ናቸው። በእውነቱ ኢዜማ እምብዛም ባልተለመደ ሁኔታ መንግሥትን መተቸቱ ይበል የሚያሰኝ ነው። የንጉሥ አጫዋችነት ለመኢሶንም አልበጀ።\nኢዜማ ገዥው ፓርቲ ሥልጣኑን ለማራዘም የሄደበትን መንገድ አስመልክቶ የሰነዘረውን ትችት እኔም እጋራዋለሁ። ምርጫ ቦርድ የኮሮና ቫይረስ ወረርሽኝ ባይጠፋም እንኳ በተጨማሪ ጥንቃቄ፣ ጊዜና በጀት ምርጫውን ማድረግ የሚቻልበት አማራጭ እንዳለ ለሕገ መንግሥት አጣሪ ጉባዔ በገለጸ ማግሥት፣ የፌዴሬሽን ምክር ቤት ምርጫው የሚካሄድበትን ጊዜም ሆነ የመንግሥትን ሥልጣን ያልገደበ ውሳኔ ማስተላለፉ በእርግጥም ኢዜማ እንዳለው ‹‹ግልጽ ያልሆነ ዓላማ እንዳነገበ›› የሚያስጠረጥር ነው።\nይሁን እንጂ እንዲህ ዓይነቱ ወቀሳ ከኢዜማ ሲደመጥ ያስተዛዝባል። ምክንያቱም ኢዜማ፣ ‹‹ሥልጣን ላይ የወጣው ኃይል ወደ ዴሞክራሲያዊ ሥርዓት የሚደረገውን ሽግግር የሚያግዙ ሥራዎች ለመሥራት ቃል እስከ ገባና ይህንን ቃል የሚጠብቅ እስከሆነ ድረስ፣ በረጅም ጊዜ ቀስ በቀስ የሚገነባ አገራዊ ዴሞክራሲያዊ ሥርዓትን ከፉክክር ውጪ በሆነ መንገድ ማገዝ እንደሚያስፈልግ›› የሚያምን ፓርቲ ነው። ባለፉት ሁለት ዓመታት ከዚህ የተለየ አቋም ሲያንፀባርቅ አጋጥሞኝ አያውቅም። ከዚህ አንፃር አገራዊ ዴሞክራሲያዊ ሥርዓትን መገንባት ‘ረጅም ጊዜ’ የሚወስድ እንደ መሆኑ መጠን፣ አሁን ያለው መንግሥት በውል ላልታወቀ ጊዜ በሥልጣን ላይ ቢቆይ ኢዜማ አይቃወምም ብል ስህተት አይሆንብኝም። ታዲያ የአሁኑ ተቃውሞ ከየት የመጣ ነው?\nመግለጫው ኢዜማ የፖለቲካ ፓርቲ መሆኑን ከናካቴው ረስቶት እንደ ከረመ ያሳብቃል። ዕገዛ ማድረግ የሚመሠገን ተግባር ነው፡፡ ሆኖም የኢዜማ ዓይነት መርህ አልባ ዕገዛ ቢቀር ይሻላል። ለመሆኑ አገራዊ ዴሞክራሲያዊ ሥርዓትን ለመገንባት የሚፈጀው ‘ረጅም ጊዜ’ በትክክል ርዝመቱ ምን ያህል ነው? ‹‹ከፉክክር ውጪ በሆነ መንገድ›› ሲባልስ ዴሞክራሲያዊ ሥርዓት ተገንብቶ እስኪጠናቀቅ ምርጫ መካሄድ የለበትም ማለት ነው? ተቋማት በዴሞክራሲ ልምምድ ውስጥ በማለፍ ስህተታቸውን እያረሙ ካልሄዱ ዴሞክራሲያዊ ሥርዓት በምን መሠረት ላይ ነው የሚገነባው? ይህን ሁሉ ኃላፊነትስ ለአንድ ፓርቲና ግለሰብ መተው ትክክል ነው? ደግሞም ይህ ፓርቲና ግለሰብ ኢዜማ አጥብቆ የሚያወግዘውን የዘውግ ፖለቲካ እንደሚያራምዱ መረሳት የለበትም። የኢዜማ ዕገዛ መርህ አልባ ነው የምለው ለዚህ ነው።\nየኢዜማ መግለጫ መንግሥት ሥልጣኑን ያራዘመበትን መንገድ በጥቂቱ ተችቶ፣ በስፋት የዳሰሰው የደቡብ ክልል በክላስተር አወቃቀር እንደገና ሊደራጅ የመሆኑን ጉዳይ ነው። መግለጫው ከርዕሱ ጀምሮ ለብሔር ብሔረሰቦች ራስን በራስ የማስተዳደር መብት ዕውቅና የሚሰጥ ይመስላል። ይሁንና ወደ ውስጥ ስንዘልቅ ኢዜማ ለዚህ መሠረታዊ መብት ፈጽሞ ደንታ እንደሌለው እንገነዘባለን። በበኩሌ የዜግነት ፖለቲካ አራምዳለሁ የሚለው ጎራ በአገሪቱ ካለው እውነታ ጋር ምን ያህል እንደተራራቀ የሚያሳይ ሆኖ ነው ያገኘሁት።\nበደቡብ ክልል ራስን በራስ ለማስተዳደር ግልጽ ጥያቄዎች እንደቀረቡ ኢዜማ አመልክቷል። ይበልጥ ግልጽ ለማድረግ ጥያቄዎቹ በክልል የመደራጀት ጥያቄዎች ሲሆኑ፣ የተመሠረቱትም በሕገ መንግሥቱ ውስጥ በግልጽ በሰፈረው አንቀጽ 47 ንዑስ አንቀጽ 2 ላይ ነው። ይሁንና ኢዜማ ራስን በራስ የማስተዳደር መብትን እንደሚደግፍ የተናገረውን ቃል ወዲያው በማጠፍ፣ ‹‹ከሁለት አሥርት ዓመታት በላይ በተግባር የተፈተሸው ሕገ መንግሥት›› ይህን ጥያቄ እንደማይመልስ ለማስገንዘብ ይሞክራል። ጥያቄው ክልል የመመሥረት ነውና ከዚህ ርዕስ ሳንወጣ፣ ለመሆኑ አንቀጽ 47 ባለፉት ሁለት አሠርት ዓመታት በተግባር ተፈትሾ ውድቅ የሆነው መቼ ነው? ክልል የመሆን ሕዝበ ውሳኔስ ከሲዳማ ሕዝበ ውሳኔ በቀር መቼ ተካሂዶ ያውቃል? በግልጽ ለመረዳት እንደሚቻለው ችግሩ ያለው ከአንቀጽ 47 ሳይሆን አንቀጹ ተፈጻሚ ሆኖ አለማወቁ ላይ ነው።\nመግለጫው በመቀጠል፣ ‹‹በኢፌዴሪ ሕገ መንግሥት መሠረት አሁን ለፌዴሬሽን ምክር ቤት ‘ክልል እንሁን’ የሚል ጥያቄ ያስገቡት ዞኖችን ክልል እንዳይሆኑ ለመከልከል ምንም ሕጋዊም ሆነ የሞራል ምክንያት የለም፤›› ይላል። እንዲያማ ከሆነ ኢዜማ በክልል መደራጀትን ይደግፋል ማለት ነው ብለን ሳናበቃ መልሶ ሕጉ “ክፍተት አለበት” ይለናል። ክልል መሆንን የሚከለክል ሕጋዊም ሆነ የሞራል ምክንያት እንደሌለ ከመሰከሩ በኋላ፣ ክፍተት አለበት ማለት በአንድ ራስ ሁለት ምላስ መሆን ነው። ዓይናችንን ካልጨፈንን በቀር አንቀጽ 47 ምንም ዓይነት የሕግ ክፍተት የለበትም። ‹‹መጨረሻ የሌለው የማንነት፣ የክልልነት፣ እንዲሁም የአገር እንሁንነት ጥያቄዎችን ያስከትላል›› የሚለው ሙግትም የብሔር ብሔረሰቦችን መብት ለመጨፍለቅ የሚቀርብ ማመካኛ ነው። ክልል ለመሆን የጠየቁት፣ መሥፈርቱንም የሚያሟሉት ሁሉም ብሔረሰቦች እንዳልሆኑ ኢዜማ ይጠፋዋል ብዬ አላስብም።\nእንደ እውነቱ ከሆነ ኢዜማ አንቀጽ 47ን አያውቀውም፣ ወይም ለአንቀጹ ከፍተኛ ንቀት አለው። ይህን ለማለት ያበቃኝ፣ ‹‹በሥልጣን ላይ የነበረው መንግሥት በሕዝብ ቁጥር አነስተኛ የሆኑ አካባቢዎችን በክልልነት ሲያካልል፣ ከፍተኛ የሕዝብ ቁጥር ያላቸውን አካባቢዎች በመጨፍለቅ የደቡብ ብሔር ብሔረሰቦችና ሕዝቦች ክልልን መሥርቷል፤›› የሚለው ክሱ ነው። በቅድሚያ ኢዜማ ያላስተዋለው ነገር ክልል የመሆን መብት የተሰጠው “ለአካባቢዎች” ማለትም ለአምባ፣ ለሸለቆ፣ ለሜዳ፣ ለወንዝ፣ ለተፋሰስ፣ ለተራራ፣ ለሸንተረር አልያም ለሌላ ዓይነት መልክዓ ምድራዊ አቀማመጥ ሳይሆን ለብሔር፣ ብሔረሰቦችና ሕዝቦች ነው። ኢዜማ ተደናግሮ ይሁን ሲያደናግር ባይታወቅም፣ ከፍተኛ የሕዝብ ቁጥር ያላቸው ብሔሮች በደቡብ ክልል ውስጥ እንደ ተጨፈለቁ መስክሯል። እና ታዲያ መፍትሔው የራሳቸውን ክልል መመሥረት ነዋ! አራት ነጥብ።\nይሁን እንጂ ኢዜማ ራስን በራስ የማስተዳደር ጥያቄን እደግፋለሁ ያለው ለይምሰል መሆኑን ለመረዳት፣ ‹‹ዘውግን መሠረት አድርጎ የሚደረግ የአስተዳደር አከላለል ራስን በራስ ከማስተዳደር ይልቅ፣ አካባቢውን ለዘውግ ማንነት የባለቤትነት ካርታ መስጫ መንገድ ነው፤›› በማለት የተናገረውን ሐሳብ መመልከት በቂ ነው። እውነቱን እንነጋገር ከተባለ ሕዝቡ ክልል የመሆን መብቱን ለመጠየቅ ግልብጥ ብሎ አደባባይ የወጣው በየዘውጉ አልነበረም? ጥያቄ ያቀረቡት ዞኖችስ በዘውግ የተዋቀሩ አይደሉም? ዘውጌያዊ የክልል አደረጃጀት የሕዝቡ ፍላጎት ባይሆን ኖሮ የሲዳማ ሕዝበ ውሳኔ በ99.6 በመቶ ድምፅ ይፀድቅ ነበር? የባለቤትነት ካርታ መስጫ ነው የተባለውስ ማን ሰጪ? ማን ተቀባይ ሆኖ ነው? ብሔሩ ቀድሞውንስ ቢሆን የሠፈረበት መሬት ባለቤት አይደለም?\nበሐሳቡ የማይረጋው ኢዜማ፣ ‹‹የአስፈጻሚው አካል ሥልጣን የዜጎችን ደኅንነት፣ የአገር ሉዓላዊነትንና ምርጫውን ነፃና ፍትሐዊ ከማድረግ ጋር በተያያዙ ጉዳዮች ላይ ብቻ›› እንዲገደብ የሰጠውን ማሳሰቢያ ዘንግቶ፣ መንግሥት ‹‹ከኅብረተሰቡ ለሚነሱ ጥያቄዎች ቀጥተኛና ዘላቂ መፍትሔ መስጠት›› ይገባዋል ይላል። ወዲያው ደግሞ እጥፍ ብሎ፣ ‹‹የዜጎች ሕጋዊ የሥልጣን ባለቤትነት ባልተረጋገጠበት ሁኔታ የሚካሄድ የትኛውም ዓይነት ዘላቂ ውጤት ያለው ውሳኔ የዜጎችን መሠረታዊ ጥያቄ›› አይመልስም ብሎ ያርፈዋል። ኢዜማ ሆይ፣ የትኛውን ሐሳብ እንቀበል? መንግሥት ዘላቂ ውጤት ያላቸውን ውሳኔዎች ይስጥ? ወይስ አይስጥ?\nኢዜማ የኢፌዴሪ ሕገ መንግሥት የዜጎችን መብት ሊያስከብር እንደማይችል የማመን መብት ቢኖረውም፣ ትልቁ ስህተቱ ይህ ሕገ መንግሥት ጥያቄዎቼን ይመልስልኛል ብለው የሚያምኑ ሕዝቦች መኖራቸውን መካዱ ነው። በዚህ አቋሙ በደቡብ ክልል የሕዝብ ድምፅ ለማግኘት ከባድ ፈተና ይጠብቀዋል።\nኢዜማ መግለጫውን ሲደመድም፣ ‹‹ደቡብ ክልል የሕዝቡን ፍላጎት ባሟላ መልኩ እንደገና እንዲዋቀር እንደሚፈልግ›› ገልጿል። ይህ የመፍትሔ ሐሳብ ከመንግሥት የክላስተር ምክረ ሐሳብ ፈጽሞ ያልተለየ፣ ይልቁንም የመግለጫውን ባዶነት ያጋለጠ ነው። ‹‹በጥያቄያችሁ ላይ ሰፊ ውይይት አድርጋችሁ በሕዝበ ውሳኔ መወሰን የምትችሉበት ሁኔታ እስኪመቻች በትዕግሥት ጠብቁ›› የሚለው ማባበያም ከንቀት ያለፈ ሌላ ሊሆን አይችልም። የሕዝቡ ፍላጎት ክልል መሆን እንደሆነ ከተረጋገጠ ቆይቷል። ሕዝበ ውሳኔ እንጂ ውይይት ይካሄድልኝ አላለም። ኢዜማ ሕዝቡን አይወክሉም ያላቸው የዞን አመራሮች እንዳሁኑ ጊዜ የሕዝብን ጥያቄ አንግበው በቆራጥነት የታገሉበት ጊዜ ታይቶ አይታወቅም። ከሰሞኑ እንኳ የወላይታ ዞን 38ቱም ተወካዮች የሕዝባቸው በክልል የመደራጀት ጥያቄ ሊደመጥ ስላልቻለ፣ ከደቡብ ክልል ምክር ቤት ራሳቸውን ማግለላቸውን እንደ ምሳሌ መጥቀስ ይቻላል።\nለማጠቃለል ክልል የመሆን መብት ሕገ መንግሥታዊ እንደ መሆኑ መጠን፣ ሕገ መንግሥታዊ መልስ ያሻዋል። የአንድ ብሔር ጥያቄ ብቻ ተመልሶ የሌላው በጥናት ይመለሳል ማለት ዓይን ያወጣ መድልኦ ከመሆኑም በላይ፣ ሕዝባዊ ተቃውሞ ቀስቅሶ የአገርን ሰላም ከማደፍረስ ውጪ የሚፈይደው ነገር የለም። ስለዚህ መንግሥት ስድስተኛው አገራዊ ምርጫ ከተካሄደ በኋላ ብዙም ሳይቆይ ክልል ለመሆን ጥያቄ ላነሱ ዞኖች በሙሉ፣ ጥያቄ እንዳቀረቡበት ቅድም ተከተል ሕዝበ ውሳኔ በማደራጀት የዘመናት ጥያቄያቸውን ሊመልስላቸው ይገባል። በዚህ መንገድ ጥያቄው የፖለቲከኞች ይሁን ወይም የሕዝብ በማያጠራጥር ሁኔታ ግልጽ ይሆናል። ደግሜ እላለሁ የኢትዮጵያ የፖለቲካ መልክዓ ምድር ወደነበረበት ላይመለስ ተቀይሯል። በቀኝ በኩል በሚያስኬድ መንገድ ላይ በግራ በኩል ማሽከርከር ለግጭት እንደሚዳርገው ሁሉ፣ ይህን ሀቅ መካድም ትርፉ አላስፈላጊ ግጭትና ብጥብጥ ነው።


Ethiopia Zare - እውን ወልቃይት ትግሬ ነው?\nእውን ወልቃይት ትግሬ ነው?\nሕወሓት/ኢሕአዴግ, የዩኒቨርሲቲ ተማሪዎች ተገደሉ፣ ተደበደቡ, የኦሮሞ ተማሪዎች ተቃውሞ አሰሙ, አባይ ፀሐዬ, ተስፋዬ ገብረአብ,\nወቅቱ 1994 ክረምት ነው። በየዓመቱ ትምህርት ቤቶች ሲዘጉ መምህራንን አንድም በአብዮታዊ ዴሞክራሲ ለማጥመቅ ሁለትም ሥራ ፈተው ከዋሉ የሚሠሩት ስለማይታወቅ ጠርንፎ ለማቆየት የሚዘጋጀው ስብሰባ ጎጃም ደብረ ማርቆስ በሦስት አዳራሾች እየተካሄደ ነው። ቤተ መንግሥት አዳራሽ፣ ሲኒማ ቤትና መንገድ ትራንስፖርት አዳራሽ።\nበሲኒማ ቤቱ ስብሰባ በአወያይነት ከተመደቡት አንዱ ከአንደኛ እስከ አራተኛ ክፍል ድረስ በአንድ መምህር ስለሚካሄደው የትምህርት አሰጣጥ የሚያውቀውን ሳይሆን የተነገረውን በተረዳው መጠን ለተሰብሳቢው ገለጸ። ይሄው የትምህርት አሰጣጥ አማራ ክልልን ጨምሮ በመላ ሀገሪቱ ውጤታማ ሆኗል ያለው አወያይ፤ በትግራይ ክልል ብቻ ተግባራዊ አለመሆኑን ጠቅሶ ምክንያት ተብሎ የተነገረውንም ሲናገር፤ በዚህ ደረጃ የተመደቡት በአብዛኛው ሴቶች ነበሩ። ከእነዚህ አብዛኛዎቹ ደግሞ በተመሳሳይ ወቅት በማርገዛቸው ፕሮግራሙን ማስቀጠል አልተቻለም አለ። በዚህ ግዜ አዳራሹ በሳቅ ተሞላ። መድረኩ ለውይይት ክፍት መሆኑ ሳይገለጽም ለአስተያየትና ለጥያቄ በርካታ እጆች በአየር ላይ ታዩ።\nአወያዩ ገለጻውን አብቅቶ (የተነገረውን ተናግሮ) ቀጣዩ ሰዓት የውይይት መሆኑን ገልጾ ቅድሚያ ለሴቶች በሚል የመጀመሪያውን የመናር ዕድል ለሴት ሰጠ። ዕድሉ የተሰጣት መምህርትም ከአንድ እስከ አራተኛ ክፍል በአንድ መምህር ማስተማር በአማራ ክልል ውጤታማ ሆኗል ተብሎ ከመድረክ የተገለጸው እኛ በተግባር ከምናውቀው ጋር የሚገናኝ አይደለም በማለት ከአወያዩ ገለጻ በተቃራኒ የሆነ አስተያየት ከሰጠች በኋላ፤ አንድ ጥያቄ አለኝ፣ እሱም ምንድን ነው በትግራይ ክልል በዚህ ደረጃ የተመደቡት አብዛኛዎቹ ሴት መምህራን በመሆናቸውና ከእነርሱም ብዙዎቹ በተመሳሳይ ወቅት በማርገዛቸው ፕሮግራሙ ተግባራዊ አለመሆኑና ወደ ቀድሞው አሰራር መመለሱ ተገልጻል። እዚህ አማራ ክልል እኛ ሴቶቹ ማርገዝ አልችል ብለን ነው? ወይንስ ወንዱ ማስረገዝ አቅቶት? ጥያቄዬ ይሄ ነው ብላ ስትቀመጥ፤ አዳራሹ በጭብጨባ በሳቅ በውካታ ተናጋ። አወያዩ የሚይዝ የሚጨብጠው ጠፍቶት ተደነጋግሮ እየተርበተበተ ቀልዱን አቁሙና ወደ ቁም ነገር አንግባ ማለት ጀመረ።\nመምህርቷ አጋጣሚውን በመጠቀም አጠቃላይ ፖለቲካዊ መልዕክት ለማስተላለፍ አስባ ያደረገችው ይሆን ወይንም በመድረክ የተነገረው ስሜቷን ነክቶት ለዚሁ ምላሽ ለመስጠት ብላ የተናገረችው የምታውቀው እሷ ብቻ ብትሆንም የተናገረችው ቃል ግን ጥልቅ መልዕክት ያለው ነበር። የአማራ ወንዶች ማስረገዝ አቃታቸው ወይ? ከባድ ጥያቄ ነው።\nከአስር ዓመታት በላይ ወደ ኋላ ሄጄ ይህን እንዳስታውስ ያደረገኝ አቶ አቦሆይ የተባሉ የህወሓት ሰው ሰሞኑን ከአሜሪካ ድምጽ ራዲዮ ጋር ባደረጉት ቃለ ምልልስ ያለምንም ማንገራገር በድፍረት ወልቃይት ትግሬ ነው ሲሉ መስማቴ ነው። ሰውየው በዚህ አላበቁም ወልቃይት ትግሬነቱን ለማስከበር የትጥቅ ትግል ማካሄዱን አሁን በትግራይ ክልል ስር በመሆኑ ደስተኛ መሆኑን ኮሚቴ የሚባሉት ሰዎች ህዝቡን የማይወክሉ እንደሆኑ ወዘተ ተናገሩ። ንግግራቸው ፈር የለቀቀና ከእውነት የራቀ መሆኑ ሳያንስ ድፍረታቸው ያስገረማት ጋዜጠኛ (ትዘታ) ጥያቄዋን ጠንከር ስታደርግባቸው አሁን ትንሽ ሥራ አለብኝ ሌላ ግዜ ደውለው እንነጋር በማለት ጥያቄዋን ከዛ በላይ እንዳትገፋ አደረጓት።\nግለለሰቡ የአንድ ወረዳ ሹም ቢሆኑም የተናገሩት የተነገራቸውንና ርሳቸው በቦታው ተሹመው እያስፈጸሙት ያለውን የድርጅታቸውን እምነት በመሆኑ በአነስተኛ ሥልጣን ላይ ያለ ሰው የተናገረው ተብሎ ተቃሎ የሚታይ አይደለም።\nታሪክን ሽረው እውነትን ክደው ወልቃይት ትግሬ ነው ሲሉ ንግግራቸው ሳይሆን ንቀታቸው ያበግናል፣ ማንአለብኝነታቸው ስሜትን ይፈታተናል፤ ድፍረታቸው እልህ ያሲዛል። የአማራ ወንድ ማስረገዝ አቃተው እንዴ የሚለውን ከላይ የጠቀስናትን መምህርት ጥያቄም ያስታውሳል። ወልቃይት በብልሀትም በጉልበትም መሬቱን ተነጥቆ፣ ማንነቱ ተለውጦ ያለአባቱ ትግሬ ተብሎ ሀያ አራት ዓመት በትግራይ ክልል ስር መገዛቱ ሳያንስ፤ ወያኔዎች ደፍረው ወልቃይት ከጥንትም ትግሬ ነው ለማለት የበቁት የወልቃይትን አማራነት የሚያረጋግጥ ወንድ ጠፍቶ ነው? የሚያሰኝም ነው። (በቅርብ ግዜ ተጠናክሮ የቀጠለውን የኮሚቴዎች እንቅስቃሴ ሳይጨምር ነው ታዲያ)\n“ከላይ ከአፋፉ ላይ ካልከሉት ጠላት\nዓይን የለውም ይገባል ከቤት” በማለት ድንበር የሚገፋን ሆነ ግዛት የሚያስፋፋን ገና ሲጀማምር ማስቆም እንደሚገባ በቀረርቶ የሚገልጸው አማራ በምን መንገድ ተታሎ ወይንስ በምን ያህል ጫና ተረትቶ ነው እንዲህ በገዛ መሬቱ እሱ እንደ ጭሰኛ ቀማኛው እንደአባቢድራ ለመኖር የበቃው የሚያሰኝም ነው። መምህሯ እንዳለችው ማስረገዝ አቅቶት ይሆን!\nእንደምንሰማው ከሆነ በወሰዱት ለም መሬት ያረኩት ይበልጡኑ የጎመዡት ወያኔዎች ከወሰዱት የሚበልጥ መሬት እንደሚቀራቸውና ያንንም ለመጠቅለል እንደሚያልሙ ነው። ይህም አያያዙን አይተው ጭብጦውን ቀሙት አይነት መሆኑ ነው።\nየጥምቀትን በዓል በተለይም የጃንሆይ ሜዳ ክብረ በዓልን በልዩ አጨፋፈራቸው በማድመቅ የሚታወቁት የቀድሞው ሰሜን ወሎ የአሁኑ ደቡባዊ ትግራይ ዞን ነዋሪዎች (ራያዎች) በሆታቸው የሚሉት ግጥም በአብዛኛው ፖለቲካዊ ነው። ታዲያ ገና የወያኔ መንግሥት ባልረጋ ባልተረጋጋበት ግዜ አንስቶ እስከ ቀርብ ግዜ ድረስ ራያ እንጨት ስበር ቆቦ ውኃ ቅዳ፣ ላስታ እንጨት ስበር ጎንደር ውኃ ቅዳ እያሉ ወያኔ ወደመሀል ሀገር የተንደረደረባቸውን አካባቢዎች ይጠቃቅሱና ወዴት ትሸሻለህ ጎትተህ ጎትተህ ባመጣኸው እዳ በማለት የአካባቢውን ፖለቲካዊ ሁኔታ ይገልጡት ነበር።\nወያኔ ከደርግ አይብስም ብሎ በተለይም በመላኩ ተፈራ አረመኔያዊ ድርጊት ተማሮ ለወያኔ ድጋፉን የሰጠው ጎንደር መሬቱን ተነጠቀ፤ የጫርኩት እሳት እኔኑ ፈጀኝ ብሎ በድርጊቱ ተቆጭቶ ይህን ለልጆቼ አላስተልፍም በማለት አማራነቴ ይታወቅ ድንበሬ ይከበር ሲል ወልቃይት ከጥንትም ትግሬ ነው ተባለ፤ ኧረ እንዴት ሆኖ በማለት ትግሉን ሲያጠናክር፤ አማራና ቅማንት የሚል የማዳከሚያ ልዩነት ተፈጠረበት። ይህም አልበቃ ብሎ የሱዳንን መሬት ወሮ የሚያርስ ሽፍታ ተብሎ ተወግዞ ጥቃት ታወጀበት። በወያኔ ስለተቀማው መሬት ሲከራከር ምን ታመጣለህ ተብሎ፤ ቀሪው ለም መሬቱም ለሱዳን ሊሰጥበት ነው። ይህን ሲያደርጉ ሱሪውን ተጠራጥረውት ወንድነቱን ንቀውት ይሆን። ... እነርሱ ምን ያርጉ ከእኛ ሰው ሲታጣ ነው ያለው ያ ድምጻዊ።\nራያዎች በሆታቸው እንዳሉት አሁን ያለው ትውልድ ይበጃል ብሎ ጎትቶ ያመጣው በመሆኑ አንድ ውል ሳያሲዝ ከነገሩ መሸሽ ስለሌለበት ስለማይችል፤ ሁለትም የአካባቢው ሁኔታ በዚህ መልኩ ለመጪው ትውልድ መተላለፍ የሌለበት በመሆኑ የወልቃይትን አማራነት የድንበሩንም ተከዜነት ማረጋገጥ የዚህ ትውልድ ግዴታ ነው። ወያኔዎች በብልሀትም በጉልበትም ተከዜን ተሻግረው መሬት መውረር ግዛት ማስፋፋታቸውን በተለያየ መንገድ የተቃወሙ የአካባቢው ተወላጆች የደረሱበት እንደማይታወቅ ሰሞኑን እየሰማን ነው። ከቅርብ ግዜ ወዲህም ነገሩን የምር ይዘው በሕግ ለማስፈጸም የሚጣጣሩትን የኮሚቴ አባላት ከማወከብ አልፎ አዲስ አበባ እንዳይገቡ እስከማገት ተደርሷል። ይህ ሁሉ ንቀት ነው፤ ማናለብኝነት።\nቢሆንም ግን ይህና መሰል የወያኔ አድራጎት ምሬቱን አክፍቶትና ብሶቱን አብሶት ነገሮች እነርሱ ወደሚፈልጉት ለኢትዮጵያውያን ግን ወደማይበጅ አቅጣጫ እንዳያመሩ ቁስለቱን ሁሉ ችሎ፣ ንቀቱን ታግሶ፣ ጥቃቱን ተቋቁሞ ከእነርሱ በላይ ማሰብን ይጠይቃል። የገበያ ግርግር ለሌባ ያመቻል እንዲሉ እነርሱ ተጠቃሚ የሚሆኑት ህዝብ ተፋቅሮ ተከባብሮ ሲኖር ሳይሆን፤ ርስ በርሱ ሲጋጭ መተማመን አጥቶ የጎሪጥ ሲተያይ ወዘተ በመሆኑ ነገሮች ወደዛ እንዳያመሩ ብርቱ ጥንቃቄ ያሻል። ከምንም በላይ ትግርኛ ተናጋሪውን ወገን ከሌላው ኢትዮጵያዊ አቆራርጠው የህወሓት ምርኮኛ ለማድረግ የሚዘሩት መርዝ ፍሬ እንዳያፈራ ማድረግ ያስፈልጋል። አማራ እንጂ ትግሬ አይደለሁም፣ ድንበሬም ተከዜ ነው ማለት ራሱ የወያኔው ሕገ መንግሥት የሚደግፈው ጥያቄ በመሆኑ ነገሮች ወያኔዎች ወደሚጎትቱት አቅጣጫ ሳይሆን፤ ህዝብ ወደሚፈልገው አቅጣጫ እንዲያመሩና ዘላቂ ሰላም ሊያስገኝ በሚያስችል መልኩ መፍትሄ እንዲያገኙ ቆራጥና የሰከነ ትግል ማካሄድ የግድ ይላል። አለበለዚያ ዳሩ ካልተከበረ መሀሉ ዳር ይሆናል እንደሚባለው፤ የወልቃይት ጎንደሬነት ታሪክ ሆኖ ይቀራል። አልያም ግዜ እየጠበቀ የሚፈነዳ ፈንጅ ይሆናል።\nየወልቃይትን አማራነትና የድንበሩንም ተከዜነት ለማረጋገጥ የሚካሄደው ትግል ከወያኔ ጋር ብቻ አይደለም። ኦህዴድ በአዲስ አበባው ማስተር ፕላን እንደተፈተነው ሁሉ ብአዴንም በዚህ ወሳኝና ወቅታዊ ጉዳይ መፈተን አለበት። ወልቃይት አማራ ነው ትግሬ፤ ከጎንደርና ከወሎ ወደ ትግራይ የሄደው መሬት ቋንቋን መሰረት ባደረገው የፌዴራሊዝም አከላለል ነው ወይንስ ከጥንትም የትግራይ መሬት በመሆኑ ነው፤ ለሱዳን የሚሰጠው መሬት የኢትዮጵያ ነው ወይንስ አቶ ኃይለማሪያም እንዳሉት የጎንደር ሽፍቶች በኃይል የያዙት የሱዳን መሬት ነው። ከብአዴኖች መልስ የሚሻ ጥያቄ።


🥇 መጣጥፎች. ገጽ # 29\nገጽ # 29\nመጣጥፎች. ገጽ # 29\nየፍራንቻይዜሽንዎን በመቶኛ በመሸጥ ላይ\nመቶኛ ፍራንቻይዝዎን እንሸጣለን ፣ ከፍተኛ ጥራት ያለው አገልግሎት እንሰጣለን። በእኛ ጣቢያ ላይ ቅናሽዎን ማስቀመጥ ይችላሉ ፣ አንድ ደንበኛ ሊያገኝዎት እንደሚችል እናረጋግጣለን። የትብብር አማራጮችን ከሚሰጡ ብዙ ሊሆኑ ከሚችሉ ፍራንሲስቶች ጋር መስተጋብር መፍጠር ይችላሉ። የአስተያየቱን ይዘት በትክክል የሚያንፀባርቅ መግለጫ መፍጠር ያስፈልግዎታል። እኛ የእርስዎን ስሪት እንሸጣለን ፣ በዚህ ላይ ገንዘብ ማግኘት ይችላሉ ፣ እኛም እንገዛለን። ቅናሽዎን በተመጣጣኝ ዋጋ እንሸጣለን ፣ እርስዎ እራስዎ ያዋቅሩት ፣ በተጨማሪም ፣ በጣም ርካሽ በሆነ መንገድ እንወስደዋለን። የእኛ መግቢያ በር እጅግ በጣም ጥሩ የቢሮ ሥራ ትግበራ ዕድሎችን ይሰጣል ፣ እና ሊሆኑ ከሚችሉ ደንበኞች ጋር ውጤታማ መስተጋብር መፍጠር ይችላሉ ፣ እነሱ ከፍተኛ ጥራት ያለው አገልግሎትዎን ይጠቀማሉ ፣ እና ከታቀዱት አማራጮች መካከል ምርጡን ይመርጣሉ። ለ franchise ፍላጎት ካለዎት ፣ እሱን ለመተግበር ከፈለጉ ፣ እንሸጣለን ፣ ከፍተኛ ጥራት ያለው ተጓዳኝ አገልግሎት እንሰጥዎታለን። እጅግ በጣም ብዙ የተለያዩ አማራጮች አሉን ፣ እያንዳንዳቸው በእውነቱ ልዩ ናቸው። እርስዎ ማስታወቂያዎን ያስቀምጣሉ ፣ እና ለድር ጣቢያ ትራፊክ ከፍተኛ መቶኛ ዋስትና እንሰጣለን። ምንም ችግሮች የሉዎትም ፣ ስለሆነም ፣ የቢሮ ሥራን ሲፈጽሙ ይሳካሉ። ፍራንቻይዝ ለተሳካ የድርጅት አማራጭ ከፍተኛ ደረጃ ጥሩ ጥረት ያደርጋል። እኛ ቅናሽዎን እንሸጣለን ፣ በብቃት እና በብቃት ከእኛ ጋር መስተጋብር መፍጠር ብቻ ያስፈልግዎታል። እንደ ኮሚሽን ብዙ ገንዘብ አንከፍልም። እርስዎ የተወሰነ ፣ በጣም መጠነኛ ክፍያ ብቻ ይከፍላሉ። መግቢያ በር ብዙ ተዛማጅ አቅርቦቶችን ስለያዘ ትርፋማ ነው። አከፋፋዮች የሚወዱትን ይመርጣሉ። ፍራንቼሲስቶች ፍላጎታቸውን የሚያሟሉ ከታቀደው የሽርክና አማራጮች ውስጥ ይመርጣሉ። ሊሆኑ የሚችሉትን አጋርዎን መፈተሽ ይችላሉ ፣ እርስዎ በእጅዎ የተወሰነ መረጃ ሊኖርዎት ይገባል። ማንኛውም አስቸጋሪ ሥራ ፈጣሪ ምን መፈለግ እንዳለበት ስለሚያውቅ ይህ አስቸጋሪ አይደለም። ስለ መቶኛ የሚጨነቁ ከሆነ ታዲያ ልዩነቱን በጣም ትንሽ በሆነ ገንዘብ እንሸጣለን። የፍራንቻይስቱን የቢሮ ሥራ ፍሬያማ በሆነ መንገድ ያከናውናሉ ፣ እና እኛ ውጤታማ እርዳታ እንሰጣለን። እኛ ሸማቹ በተቻለ መጠን ደስተኛ መሆኑን ለማረጋገጥ ሁል ጊዜ እንጥራለን። ውጤታማ የሆነ አነስተኛ መቶኛ ፍላጎትን ስለምንወስድ ጠቃሚ ነው። የቁሳዊ ደህንነታቸውን ለማሻሻል እና የበጀት አፈፃፀምን ለማሻሻል በሚጥሩ የትብብር ድርጅቶች ውስጥ እንሳተፋለን። ለ franchise መቶኛ ተገቢውን ትኩረት እንሰጣለን ፣ እና ቅናሾችን በትርፍ እንሸጣለን ፣ እርስዎ ይረካሉ። እኛን ያነጋግሩን ፣ በጣም ጥሩ ሁኔታዎችን እናቀርባለን ፣ ከአማራጭ አማራጮች ጋር ማወዳደር ይችላሉ። ምናልባት የእኛ አማራጭ እጅግ በጣም ጥሩ ነው ብለው ደምድመዋል። መቶኛ ፍራንሲስን እንሸጣለን ፣ እና ማንኛውንም የቢሮ ሥራ በችሎታ እና በባለሙያ ማከናወን ይችላሉ። ሁል ጊዜ ለስኬት ይጥሩ ፣ የበጀት ደረሰኞችን መጠን ይጨምሩ ፣ ትርፋማ እና ተግባራዊ ነው። ምርጥ ውጤቶችን እንዴት ማግኘት እንደምንችል እናውቃለን ፣ የቅርብ ጊዜውን መረጃ ከእርስዎ ጋር እናጋራለን። በጣም ዝቅተኛ በሆነ መቶኛ የእርስዎን የፍራንቻይዜሽን እንሸጣለን። የግብይቱ ሁለቱም ወገኖች ትርፋማ ናቸው ፣ እኛ እና እርስዎም። ሥራን በምናከናውንበት ጊዜ በብቃት እና በዘዴ እንሠራለን። የአሁኑን ሥራ ሲተገበሩ የተጋለጡትን ሁሉንም አደጋዎች መረዳት አለብዎት። እኛ የፍራንቻይዜሽንዎን በቀላሉ እንሸጣለን ፣ በተጨማሪም ፣ ከከፍተኛው የፍጥነት ደረጃ ጋር ቄስ ክዋኔ ማካሄድ ይችላሉ። ለንግድ ፕሮጀክትዎ ጥቅም ሊጠቀሙበት የሚችሉትን ሁሉንም አስፈላጊ መረጃ እንሰጥዎታለን።\nየፍራንቻይዜሽን ሽያጭ እንዲሸጡ እንረዳዎታለን\nእኛ በተቻለ ፍጥነት ፣ በብቃት እና በከፍተኛ ጥራት የፍራንቻይዝዎን እንዲሸጡ እንረዳዎታለን ፣ እኛ ጥሩ ውጤት እንሰጥዎታለን። በእኛ ድርጣቢያ ላይ ፣ ሀሳቦችዎን ለመለጠፍ እድሉን ያገኛሉ ፣ እና እርስዎ የሚያጋጥሙትን ተፈታታኝ ሁኔታ ለመቋቋም ይረዳዎታል። ከእኛ ጋር ፣ ለስጦታዎ ሽያጭ የአሁኑን የንግድ ሥራዎችን በችሎታ ለማከናወን ጥሩ ዕድል አለዎት። ተስማሚ በሚመስሉበት በማንኛውም መንገድ ሊጠቀሙበት ይችላሉ። እኛ ውጤታማ እርዳታ ብቻ እንሰጥዎታለን። እኛ ቅናሽዎን እንዲሸጡ ብቻ ሳይሆን ከትክክለኛ ኩባንያዎች ጋር መስተጋብር እንዲፈጥሩ ብቻ እንረዳለን። በእርግጠኝነት ፣ በሂደቱ አፈፃፀም ላይ ችግሮች እንዳያጋጥሙዎት በጣም መጠንቀቅ አለብዎት። ሆኖም ግን, አስቸጋሪ አይደለም. አሁን ባሉት ደንቦች መሠረት ብቻ ይስሩ ፣ ስታቲስቲክስን ያጠኑ ፣ ከዚያ በደረጃው ላይ ተገቢውን የአስተዳደር ውሳኔዎችን ያድርጉ። ፍራንቻይዝዎን መጠቀም ይፈልጋሉ ፣ እኛ እንዲሸጡት እንረዳዎታለን። ሁሉንም አስፈላጊ መሣሪያዎች እናቀርባለን ፣ ተግባሮችዎን በትክክል ለመቋቋም ይረዳሉ። እርስዎ ይጠቀማሉ ፣ አስፈላጊውን እርዳታ እንሰጥዎታለን። በፍራንቻይዝ ውስጥ ከተሰማሩ እና በተቻለ መጠን በባለሙያ ለመተግበር ከፈለጉ ከዚያ ይሸጡት። እኛ ወደ እርስዎ እርዳታ ስለምንመጣ ችግሮች የሉዎትም። በተመቻቸ ጊዜ እኛን ሊያነጋግሩን ይችላሉ ፣ በተራው ፣ ስኬትን ለማግኘት የሚፈልጉትን ሁሉ ለማቅረብ ዝግጁ ነን። እያንዳንዱ ድርጅት የቢሮ ሥራን ሲያከናውን ፈጥኖም ይሁን ዘግይቶ የተወሰኑ ችግሮች ያጋጥሙታል። እነሱን ለማሸነፍ ፣ ሁሉንም አስፈላጊ ሀብቶች በእጅዎ ላይ ያተኩራሉ እና ከዚያ በፊት ሁሉንም ግቦች በቀላሉ የማጠናቀቅ ዕድል ያገኛሉ። በተቋሙ ፊት ያለው ዕቅዱ በትክክል መከናወኑን ያለማቋረጥ ለመፈተሽ ያስችለዋል ፣ ዕቅዱን ካልተከተሉ በቀላሉ የተለያዩ ችግሮች ሊያጋጥሙዎት ይችላሉ። እነሱ ማሸነፍ አለባቸው ፣ እና ይህ በጣም ትርፋማ አይደለም። ቀሳውስታዊ እንቅስቃሴዎችን በትክክል ለማከናወን ወዲያውኑ ማተኮር ይሻላል ፣ ከዚያ በረጅም ጊዜ ውስጥ እርስዎ ይሳካሉ።\nበመስመር ላይ የፍራንቻይዝ ሽያጭ እንዴት እንደሚሸጥ\nበመስመር ላይ የፍራንቻይዝ ሽያጭ እንዴት እንደሚሸጥ? ሁሉም ነገር ቀላል እና ግልፅ ነው ፣ በዚህ ውስጥ ምንም ችግር የለም ፣ እርስዎ እንደዚህ ዓይነት ንግድ ከሚካሄድባቸው ልዩ ጣቢያዎች ጋር ይገናኛሉ። እዚህ ፣ ፍራንሲስኮሮች አቅርቦቶቻቸውን ያቀርባሉ ፣ እና ሊሆኑ የሚችሉ አከፋፋዮች ተስማሚ አማራጭ እየፈለጉ ነው። በአጠቃላይ እንዲህ ዓይነቱን የእንቅስቃሴ ዓይነት እንዴት እንደሚተገብሩ ለመረዳት አስቸጋሪ ምንም ነገር የለም። እርስዎ ብቻ ብቃት ያለው መግለጫ ያወጡ እና ምናልባትም በጣቢያው ላይ በፍራንቻይዜሽን ላይ ወቅታዊ ቅናሾችን ለሚለጥፈው ሰብሳቢው ክፍያ ይከፍላሉ። አስቸጋሪው እንዴት መሸጥ አይደለም ፣ ግን ትክክለኛውን ገዢ መፈለግ ነው። በመጨረሻም ፣ እያንዳንዱ እምቅ አከፋፋዩ ተስማሚ አይደለም ፣ አንዳንዶቹ ሥራውን በደንብ ይቋቋማሉ ፣ ሌሎቹ ግን ይህ ዕድል የላቸውም ፣ ግን በትዕቢት እንደሚችሉ ያምናሉ። በእውነቱ ችሎታ ያለው ፣ እና ማን ብቻ እንደሚያስብ መወሰን ያስፈልጋል። አንዴ የፍራንቻይዜሽን እንዴት እንደሚሸጡ ከተረዱ ፣ በገበያው ውስጥ በጣም ስኬታማ እና ተወዳዳሪ ነጋዴ ለመሆን እና የማንንም ተወዳዳሪዎች ተቃውሞ ለማሸነፍ ምን ማድረግ እንደሚችሉ ይረዱዎታል። ከፍተኛውን የማተኮር ደረጃ ያለው የቢሮ ሥራዎችን ለማከናወን ሁል ጊዜ በበቂ እና በብቃት እርምጃ መውሰድ አስፈላጊ ነው። ሊሠራ የሚችል አከፋፋይ ማረጋገጥ በእንቅስቃሴው እውን ውስጥ አስፈላጊ እርምጃ ነው። አንድ ሥራ ፈጣሪ አስፈላጊውን የገንዘብ ሀብቶች መጠን መዋዕለ ንዋይ ማፍሰስ መቻሉን ፣ ልዩ ችሎታዎች ቢኖሩትም ፣ በፍራንሲዚንግ ሥርዓቱ ማዕቀፍ ውስጥ እንኳን ሁሉም ሰው ንግድ ማካሄድ ስለማይችል መረዳት ያስፈልጋል። ትክክለኛው የቢሮ ሥራ ብዙውን ጊዜ በችግሮች የተሞላ ነው ፣ ተመሳሳይ የፍራንቻይዜሽን ስርዓትን ይመለከታል ፣ በበይነመረብ ላይ ፍራንቻይዝ እንዴት እንደሚሸጡ ማወቅ ብቻውን በቂ አይደለም ፣ በጣም ጥሩውን አከፋፋይ ለመሳብ በየትኛው ሁኔታዎች ላይ መሄድ እንደሚችሉ ይወስናሉ። ከሁሉም በላይ ፣ በገበያው ላይ የቀረቡት ሀሳቦች የተለያዩ ናቸው ፣ ወደ ስኬት ለመምጣት ከእነሱ በጣም ጥሩውን ይቀበላሉ።\nየፍራንቻይዜሽን በፍጥነት እንዴት እንደሚሸጡ\nየፍራንቻይዜሽን በፍጥነት እንዴት እንደሚሸጥ? በዚህ ውስጥ ምንም አስቸጋሪ ነገር የለም ፣ የታቀደውን የአቀማመጥ አማራጮችን መጠቀም ያስፈልግዎታል። በበይነመረቡ ላይ ሁሉንም አስፈላጊ ምንጮች ካጠኑ ቀሳውስትን እንዴት በፍጥነት እንደሚተገበሩ መረዳት ይችላሉ። ከተፎካካሪዎቻቸው ቀድመው ለመገኘት በፍጥነት እንዴት እርምጃ መውሰድ እንዳለባቸው መረዳት አለብዎት ፣ ምክንያቱም ለስኬት ስለሚጥሩ ፣ በተፎካካሪ ግጭቱ ውስጥ ለማሸነፍ ሁሉንም ነገር ያድርጉ። ቅናሽዎን በፍጥነት እንዴት እንደሚሸጡ ማወቅ ከቻሉ ፣ በከፍተኛ ብቃት ማስፋፋት ይችላሉ። አያመንቱ ፣ አስቀድመው እርምጃ ለመውሰድ ከወሰኑ ፣ የቢሮ ሥራን ለማከናወን አስቸኳይ እርምጃዎችን መውሰድ ያስፈልግዎታል። ፍራንቻይዝ በፍጥነት እንዴት እንደሚሸጡ እና ትርፍ እንደሚያገኙ በሚያውቁት በእነዚያ ኩባንያዎች ይነግዳል። የኢንቨስትመንት ካፒታልን በመሳብ የእነሱን ተፅእኖ በብቃት ያስፋፋሉ። በተጨማሪም ፣ በቀጥታ ለኩባንያው ሽያጭ ነጥቦችን ይከፍታሉ። በአጠቃላይ ፣ እርስዎ ፍራንሲስኮር ከሆኑ ፣ ከዚያ ጥሩ የውድድር ውጤቶችን ቴክኖሎጂዎችን ለማግኘት በእጅዎ ወቅታዊ እስክሪፕቶች ፣ ደረጃዎች ፣ ደንቦች እና ብዝበዛ ሊኖርዎት ይገባል። የፍራንቻይዜሽን በፍጥነት እንዴት እንደሚሸጡ መረዳት ሲፈልጉ ፣ እነዚህ ቄስ ክዋኔዎች የሚከናወኑበት ልዩ መድረክ ወደ ማዳን ይመጣል። በተጨማሪም ፣ ከድርጅትዎ ጋር በረጅም ጊዜ መስተጋብር ጠቃሚ መሆኑን ማረጋገጥ አለብዎት። በጣም ጥሩውን የመስተጋብር ሁኔታዎችን ለመፍጠር ይጥሩ እና ከዚያ እርስዎ ስኬታማ ይሆናሉ።\nየፍራንቻይዜሽን እራስዎ እንዴት እንደሚሸጡ\nየፍራንቻይዜሽን እራስዎ እንዴት እንደሚሸጡ? በዚህ ውስጥ ምንም አስቸጋሪ ነገር የለም ፣ ለእርስዎ የሚገኙትን ሁሉንም ሰርጦች በመጠቀም አከፋፋዮችን ማግኘት ያስፈልግዎታል። እነዚህ ሰርጦች ከማህበራዊ አውታረመረቦች እስከ የፍለጋ ሞተሮች እንዲሁም የፍራንቻይዝ ትግበራ ለማቅረብ እንቅስቃሴያቸውን የሚያከናውኑ ጭብጥ ጣቢያዎች ሊለያዩ ይችላሉ ፣ ፍላጎት ላላቸው ወገኖች ዕድል ይሰጣል። ከእርስዎ በፊት ማንኛውንም የፍራንቻይዝ ፈታኝ ሁኔታ እንዴት እንደሚቋቋሙ እና በተመሳሳይ ጊዜ ጉዳት እንዳይደርስብዎት ማወቅ ይችላሉ። ፍራንሲዚንግ ተብሎ በሚጠራው ላይ እንዴት መሸጥ እና ገንዘብ ማግኘት እንደሚቻል? በራስዎ ስለማይሠሩ ፣ ግን በልዩ የፍራንቻይስ ሥራ ፈጣሪዎች እጅ ይህ የማይረባ ገቢ ዓይነት ነው። ነገር ግን ለ franchise ፍላጎት ካለዎት እና እሱን እንዴት እንደሚሸጡ ካሰቡ ታዲያ ወደ ጎረቤት ገበያዎች ለማስፋፋት የሚፈልግ ድርጅት ነዎት። ምርጥ ቦታዎችን ለመውሰድ የቢሮ ሥራዎችን በብቃት ለመተግበር እድል ስለሚሰጡ የአጎራባች የገቢያ ቦታዎችን መያዙ ጠቃሚ ነው። ውጤታማ የሥራ ፈፃሚዎችን መሳብ ስለሚችሉ የፍራንቻይዝዝ ተፅእኖዎን ለማስፋት ዕድል ነው። ብዙ ሰዎች በፍራንቻይዝ ስርዓት ማዕቀፍ ውስጥ ለመስራት እና የእንደዚህ አይነት እንቅስቃሴን ሙሉ የባህሪያዊ ጥቅሞችን ለመጠቀም ይጥራሉ። ለምሳሌ ፣ የፍራንቻይዜሽን ሥርዓቱ ቀደም ሲል ልምድ ባላቸው ልዩ ባለሙያዎች ካስተዋወቀው ከታዋቂ የንግድ ምልክት ጋር እንዲሠራ ያደርገዋል። እርስ በእርሱ የሚስማማ ትብብርን ከሚፈልጉ አከፋፋዮችዎ ጋር ከተገናኙ የፍራንቻይዜሽን እራስዎን እንዴት እንደሚሸጡ ማወቅ ይችላሉ። የገቢያ ድርጅቱን ፍሬያማ በሆነ መልኩ ለመቆጣጠር የሚፈልግ ማንኛውም ሰው በእጁ የሚገኝ ትክክለኛ መሣሪያዎች ሊኖሩት ይገባል። ለምሳሌ ፣ አንድ የታወቀ የምርት ስም በከፍተኛ ደረጃ ለማዳበር እና በረጅም ጊዜ ውስጥ ስኬታማ የንግድ አካል ለመሆን ከሚፈልጉ የተቋማት ስኬት አካላት አንዱ ነው። እርስዎ ፍራንቻይዝ እራስዎ እንዴት እንደሚሸጡ እያሰቡ ነው። ይህ በጣም ምክንያታዊ ጥያቄ ነው ፣ መልሱ ቀላል ነው ፣ በእጆችዎ ውስጥ ቴክኖሎጂዎችን ማተኮር እና በመስመር ላይ ከመስራትዎ በፊት ሥራዎቹን በትክክል መቋቋም ያስፈልግዎታል። ትክክለኛውን የአስተዳደር ውሳኔዎች ለማድረግ ሁል ጊዜ ስታቲስቲክስን መከታተል አስፈላጊ ነው። ስታቲስቲክስ ድርጅትዎ የት እንዳለ እና ፈታኝ ሁኔታ ሲያጋጥም ለማረጋጋት ምን ማድረግ እንዳለበት ሀሳብ ይሰጥዎታል። የፍራንቻይዜሽን እራስዎን እንዴት እንደሚሸጡ አስቀድመው ካወቁ ታዲያ ቆራጥ እና በብቃት እርምጃ መውሰድ ያስፈልግዎታል። እርስዎን የሚጋፈጡ ማናቸውንም ተግባራት አፈፃፀም በከፍተኛ የማጎሪያ ደረጃ መከናወን አለበት። ሁል ጊዜ ደንቦቹን በጥብቅ መከተል ፣ የአሁኑን መረጃ ማጥናት ፣ ለተነሱት አስቸኳይ ሥራዎች ሁሉ ትኩረት መስጠት አለብዎት። አሁን ያለው የቢሮ ሥራ ሁሉ በሥራ ፈጣሪው ቁጥጥርን ይፈልጋል። በተወሰነ ጊዜ ውስጥ ትክክለኛውን ሁኔታ ለመረዳት ሁል ጊዜ ተግባሮችዎን በትክክል ማከናወን ፣ ስታቲስቲክስን መሰብሰብ ፣ ትንታኔዎችን ማካሄድ አለብዎት። በተጨማሪም ፣ በገበያው ውስጥ የበለጠ ጠበኛ እርምጃ ከወሰዱ ምን ዓይነት ችግሮች ሊኖሩዎት እንደሚችሉ ማወቅ አለብዎት። የተለያዩ ሰብሳቢዎችን ሳይከፍሉ እራስዎን እንዴት የፍራንቻይዜሽን መሸጥ እንደሚችሉ ለመማር ይጥሩ እና እንደዚህ ያሉ የአገልግሎት ጣቢያዎችን ያቅርቡ። ስለዚህ የገንዘብ ሀብቶችን ይቆጥባሉ እና ለአማካሪዎች አይከፍሉም።


የአረፒፓ ጌይ ክስተቶች እና ሆትስፖቶች - ጌይኦውት\nየአረፒፓ ጌይ ክስተቶች እና ሆትስፖቶች\nአርክፔታ የፔሩ ሁለተኛ ከተማ ነው. ይህ ስያሜ ሙሉ በሙሉ የተገነባው ከሴካኖ የሚባል ነጭ እሳተ ገሞራ በመሆኑ ነው. በአብዛኛው ወደ አረቡፒ በመምጣት ከዓለማችን በጣም ጥልቅ ካሴቶች ውስጥ ወደ ካላካ ካንየን ይጓዛል. የሎው ከተማም ከሊማ ውጪ ከሚገኙ ጥቂት የፔሩ ከተሞች አንዷ ናት, በጣም ትንሽ ቢሆንም ግዙፍ መያዣዎች እና የግብረ-ሰዶማውያን ግዙፍ ኩባንያዎች ያሏቸውን ግዙፍ የልምድ ልውውጥ እና በፔሩ ውስጥ ጊዜዎን ይደሰቱ! በፔሩ ውስጥ ያለው የሌሊት ሕይወት እንደ ፍላጎቶችዎ የተለያዩ ልዩ ልዩ አማራጮች ያቀርባል. የፒቪ ተጓዥ በፔሩ ብዙ ቦታዎችን ይመክራል. ስለ ዳንስ እና ክለብ ፍላጎት ካስፈለገዎት ዲሽስ እስከ እኩለ ሌሊት ድረስ እንደጀመረ ማወቅ አያስፈልግም. ሆኖም ግን, ብዙ ቦታዎች በእኩለ ሌሊት ውስጥ ነጻ ወይም ቅናሽ ማግኘት ይችላሉ ሆኖም ግን እስከ 1: እስከ ክለቡ እስከሚቀጥለው ድረስ እስኪጠብቁ ድረስ ሊጠብቁ ይችላሉ.\nበአርቹፔታ ግብረ-ሰዶማውያን ሁነቶች ውስጥ ወቅታዊ መረጃ ይኑሩ |


” ፖሊሶቹ የኢትዮጵያ ወታደሮች ናቸው”? ወይስ “የኢየሱስ ወታደሮች?” (ዘመድኩን በቀለ) | EthioReference >\n5:22 pm - Tuesday October 26, 2021\n" ፖሊሶቹ የኢትዮጵያ ወታደሮች ናቸው"? ወይስ "የኢየሱስ ወታደሮች?" (ዘመድኩን በቀለ)\nPosted by admin\t| 26/05/2018 | Comments Off on ” ፖሊሶቹ የኢትዮጵያ ወታደሮች ናቸው”? ወይስ “የኢየሱስ ወታደሮች?” (ዘመድኩን በቀለ)\n~ ሕገ መንግሥቱ ሳይነገረን ተቀይሮ ይሆን እንዴ ?\n~ እነእስክንድርን ያሳሰር ኮከብ አልባ ሰንደቅ ዓላማ ፖስተሩንና ሕግ አስከባሪ ተብዬዎችን የማያስጠይቅበት የህግ አግባብ ይኖር ይሆን?\nበሕገ መንግሥቱ አንቀጽ 11 ላይ ” የመንግሥትና የሃይማኖት መለያየት” በሚለው አንቀጽ ሥር ንዑስ አንቀጽ 1-3 የተቀመጠውን ሕገ መንግሥታዊ ድንጋጌ ስንመለከት እንዲህ የሚል ቃል እናገኛለን “መንግሥትና ሃይማኖት የተለያዩ ናቸው፡፡ መንግሥታዊ ሃይማኖት አይኖርም፡፡ መንግሥት በሃይማኖት ጉዳይ ጣልቃ አይገባም፡፡ ሃይማኖትም በመንግሥት ጉዳይ ጣልቃ አይገባም፡፡” የሚልና በመንግሥትና በሃይማኖት መካከል የፈንጂ ወረዳ የገነባ ሕግ ተደንግጎ እናገኛለን። ታዲያ ይኼ ሕገ መንግሥታዊ ድንጋጌ በህውሓት መራሹ አገዛዝ መሬት ላይ ወርዶ በተግባር ላይ ሲውል አይታይም።\nአሁን በመሬት ላይ የሚታየው የመንግሥት ፖሊሲ የሚያሳየን ግን ሌላ ነገር ነው። በተለይ የደቡብ ክልል ህዝብ “በአነስተኛና ጥቃቅን የተዳራጁ” ወጣቶች “ነቢያት፣ ሐዋርያት፣ መጋቢና፣ የእግዚአብሔር ሰው የሚል ስያሜን በመላበስ በአብዮታዊ ዲሞክራሲ ስም የተጠመቁ ማፍያዎችን አደራጅተው የደቡብን ምስኪን ህዝብ በየአዳራሹ እየሰበሰቡ የድኻውን ህዝብ በህልሙ ቅቤ እያጠጡ ሚልየን ብርም እያስቆጥሩት ጢባ ጢቤ እንዲጫወቱበት ህገመንግሥታዊ ፈቃድ ተሰጥቷቸው ያለተቆጪ ተንቀባረው እንዲኖሩ ተደርገው ይታያሉ።\nበደቡብ ክልል የሚኖሩ ዜጎች በጅምላ ሁሉም ባለ ራዕይ ሆነዋል። ሁሉም ሰይጣን አባራሪ ሆነዋል። ሁሉም ፈዋሽ ከመሆኑ የተነሳ የሚፈወሱ ሰዎች እጥረት እየገጠማቸው መምጣቱ እየተነገረ ነው። በደቡብ የመላእክትን ዝማሬ በሞባይል ስልካቸው ለየዋሑና ” ማሞ ቂሎ ” ህዝብ የሚያሰሙ ነብያት ተፈጥረዋል። እግር የሚያስረዝሙ ፣ ቦርጭ የሚያጠፉ፣ እጅ የሚያስረዝሙ ፣ የስልክ ቁጥር በቃላቸው የሚናገሩ “ቴሌ ነብያቶችም ” እንደጉድ እንደ አሸንም ነው የፈሉት።\nበጫማጥፊና በቴስታ አጋንንት የሚያባርሩ። የባንክ ብድር በጸሎት የሚሰርዙ ፣ ለባርሴሎናና ለአርሰናል ተጫዋች በጸሎታቸው የሚሸጡ። አሜሪካ መግቢያ ቪዛ፣ የአሜሪካ መኖሪያ ፈቃድና የአሜሪካ ዜግነት ስማቸውን ለጠሩ አማኞች ያለ ምንም አንጃ ግራንጃ እንደሚያሳኩ፣ 1 ሊትር ውኃ የባረክነው ነው ብለው 100 ብር፣ የጉሎ ዘይት 500 ብር የሚሸጡ ነጋዴዎች ተከስተዋል። በገስት ሃውስ ለሴቶች ብቻ ሌሊት ሌሊት ብቻ ለብቻ የሚጸልዩ፣ የሞተ ለሰው የሚያስነሱ ብቻ እንደባለዛር በእሳት እንደሚገረፍ ሰው የሚንቀጠቀጡ እሳት የበሉ እሳቶች እሳት ሆነው ህዝቡን እሳት ለቀውበት እያነደዱት ይገኛሉ።\nይኼ እዳው ገብስ ነው። የሆነ ጊዜ ሲባነንበት ይቆማል። እኔ የሚያስፈራኝ ሌላው ነገር ነው ። እሱ ነው የከፋው።\nበቪዲዮው ላይ የምታይዋቸው የደቡብ ክልል ፖሊሶችና የትራፊክ ፖሊሶች ናቸው። የካራቲስቱ የነቢይ ኢዩ ጩፋ ደቀመዛሙርት ናቸው። የደንብ ልብሳቸውን እንደለበሱ ” የኢየሱስ ወታደር ነኝ ” በሚል ዝማሬ ወታደራዊ ትርኢት ሲያሳዩ ነው የሚታዩት። በእልህ ፣ በወኔ ፣ እሳት ለብሰው እሳት ጉርሰው ነው የሚደንሱት።\nእንጠይቃለን ። እንዲያው ለመሆኑ በሕገ መንግሥቱ ላይ በሠፈረው ደንብ መሠረት ወታደሩ ተገዢነቱ ለፓስተር ኢዩ ጩፋ ነው ወይስ ለሕገ መንግሥቱ? እንዲህ ነርቨስ ሆኖ በፓስተሩ መድረክ ላይ ብንን ብሎ የሚውረገረግ ፖሊስ የእምነቱ ተቃራኒ የሆኑ ዜጎችን ሲያገኝ እንዴት እንደሚያስተናግድ ታይቷችኋል? በወላይታና በአዋሳ ዩኒቨርሲቲ የመብት ጥያቄን ባነሱ ኦርቶዶክሳውያን ተማሪዎች ላይ ” ጭካኔ የተመላበት ዘግናኝ ጭፍጨፋ” በመፈጸም ” ኢየሱስ ጌታ ነው ” እያሉ የተማሪዎችን ጭንቅላት በመፈንከት እጅና እግራቸውን በመስበር ጌታቸውን ያስደሰቱት ፖሊሶች እኮ እነዚህ ” የኢየሱስ ወታደር ነን” ብለው በአደባባይ መፈክር የሚያሰሙት ወታደሮች እኮ ናቸው።\nወዳጄ ራሳቸው ያወጡት ሕገመንግሥት ራሳቸው ሲጥሱት እያየህ ለምን ብለህ ስትጠይቅም መልሱ የታወቀ ነው “\nለማንኛውም 30 ሺህ የዐማራ ነገድ ከጉራ ፈርዳ የተፈናቀለውና የተገደለው በእነዚህ ” የኢየሱስ ወታደሮች ” ነው። ” ዐማራና ኦርቶዶክስ አከርካሪው የሚሰበረውም በእነዚህ ” የኢየሱስ ወታደሮች” ነው። #መክት_ዐማራ !\nውድ ኦርቶዶክሳውያን ሆይ ! ነገ ለሚመጣው የከፋ ቀን ከወዲሁ መዘጋጀቱ አማራጭ የሌለው አማራጭ ነው። ከላይም ከታችም ” በኢየሱስ ወታደሮች ” የገና ዳቦ ትሆን ዘንድ ተዶልቶብሃልና በጸሎትም ፣ በትምህርትም መዘጋጀቱ አይከፋም።\nግንቦት 17/2010 ዓም\nከራየን ወንዝ ማዶ ።


ሕወሓት ምንድነው..? ለማን ታገለ..? አሁንስ በትራፊው ለማን እየታገለ ነው…? (ኢትዮ 12) | EthioReference >\n4:35 pm - Saturday October 27, 3077\nሕወሓት ምንድነው..? ለማን ታገለ..? አሁንስ በትራፊው ለማን እየታገለ ነው...? (ኢትዮ 12)\nሕወሓት ምንድነው..? ለማን ታገለ..? አሁንስ በትራፊው ለማን እየታገለ ነው…?\n« …. አርባ ምናምን ዓመታት ከጥፋት መማር ዕዳው የሆነ ‹‹ነፃ አውጪ›› ተብዬ ቡድን የተጣባት የትግራይ እናት፣ ለዚህ ትግል ልጆቿንና ቁራሿን ስትገብር፣ ከዛሬ ነገ ቀን ይወጣልኛል እያለች ስትጓጓ ኖራለች፡፡ ለዚች እናት ‹‹አይዞሽ ደረስንልሽ›› የሚሏት ልጆች አሏት ወይስ እየጓጉ መሳቀቅ፣ በጦርነት መታመስ፣ እያነቡ ወደ ፈጣሪ ማመልከት፣ መሰደድና ከምፅዋት ጋር መቁረብ የዕድሜ ዘመን ዕጣዋ ነው?»\nየትግራይ ሕዝብ ለሕወሓት ጦረኞች ምናቸው ነው..?\nየ‹‹ሕወሓት›› ስሙ የሚናገረው ስለ‹‹ሕዝብ ሐርነት›› ነው፡፡ ለ‹‹ሕዝብ ሐርነት›› ደግሞ፣ ከድህነትና ከአፋኝ አገዛዝ የሕዝብ ነፃ መውጣት ዝቅተኛ ትርጉሙ ነው፡፡ ሕወሓት ግን ከበረሃ ትግሉ ጊዜ አንስቶ በትግራይ ምድር ውስጥ ሌላ የፖለቲካ ሐሳብና የድርጅት አማራጭ ብቅ እንዳይል አፍኖ (ብቅ ያሉትን ገድሎ) የትግራይ ሕዝብ ከሕወሓት ጋር ብቻ እንዲቆራኝ፣ ከሌላ የኢትዮጵያ ቡድኖችና ትግሎች ጋር እንዳይሸራረብና ፈጣን የለውጥ ውጤት እንዳያገኝ ያደረገ (በዚህም የትግራይን ወጣት ልጆች መስዋዕትነት በገፍ ያበዛ) ቡድን ነው፡፡ ይህ ሁሉ ለምን? ተፎካካሪ ሐሳብና ድርጅት አጠገቡ እንዳይኖር ሲል ብቻ፡፡ የትግራይን ሕዝብ የአንድ ሕወሓት አምላኪና አንጋጣጭ አድርጎ በመጨረሻ ያስገኘው ውጤት ቢኖር ትግል በማስፋፋት ስም መሬት መስረቅ (‹‹ነፃ ማውጣት››) ብቻ ነበር፡፡\nሕወሓት በኢትዮጵያ አካባቢዎች ላይ ብሔርተኛ ሎሌ ገዥዎች ዘርግቶ ‹‹በብሔር እኩልነት›› እያጭበረበረ፣ በስላላ፣ በሸርና በኃይል ሰቅዞ አፄነቱን እያካሄደ ሳለ፣ ትግራይ ላይ የፍትሕንና የፖለቲካ ነፃነትን ፀሐይ ሊያበራ አይችልም፡፡ በሌሎቹ የኢትዮጵያ አካባቢዎች ይካሄድ የነበረው በደል ሁሉ በትግራይ ውስጥም ነበር፡፡ የፖለቲካ መብቶች አልባነቱ፣ ሕወሓትን መቃዋም ትግራይን እንደ መካድ መቆጠሩ፣ የብሔረሰቦች እኩልነት በቋንቋ ደረጃ እንኳ መጓደሉ፣ በአንድ ለአምስት መዋቅር የሰዎች መንደር ድረስ መቀርቀብ ሁሉ ትግራይ ውስጥ ነበር፡፡ የኢሮብ ሕዝብ፣ የአጋሜ ሕዝብ፣ የእንደርታ ሕዝብ… የየራሱ ብሶት እንዳለው አሁን አሁን ብዙ እየሰማን ነው፡፡ በራያና በወልቃይት ሕዝብ ላይ የደረሰው ደግሞ ከአፈናም በላይ ነው፡፡ የማንነት መገለጫ አካል የሆነውን ዝንቅ ባህልንና/አማርኛ ተናጋሪነትን ደፍጥጦ የትግርኛ ብቻ ተናጋሪ ማድረግ፣ የሕዝብ ክምችትን በስግሰጋና በማሰደድ መቀየር ሁሉ የተካሄደበት ነው፡፡ ይህ ሁሉ የተካሄደው ከሕዝብ ይልቅ መሬት ለሕወሓቶች በልጦባቸው ነበር፡፡ በዚህም ምክንያት በነፃነት ትግል ስም የሰረቁትን መሬት እንኳ፣ ሕዝብን በመብትና በልማት በመንከባከብ አማካይነት በትግራይ ውስጥ እንዲዘልቅ ማድረግ አልቻሉም፡፡ በግፍ ሥራቸው የወልቃይት ጠገዴና የራያ ሕዝብ ከትግራይ ልቡ እንዲሸፍት (መሬቱም እንዲሸፍት) አደረጉ፡፡ ይህንን በደንብ ያስተዋለ ፈራጅ ማለት ያለበት የአማራ ክልል መሬት ነጠቀ ሳይሆን፣ ሕወሓቶች መሬት ካልወሰድክ ብለው ሰጡት ነው፡፡ በዚህም ዳፍንታምነታቸው ‹‹የነፃ አውጪነታቸውን›› ብቸኛ ቀሪ ይዘት (መሬትን) እንኳ ከትግራይ ጋር እንዲቆይ ማድረግ አልቻሉም፡፡ ‹‹ነፃ አውጪነታቸው›› ኦናውን ቀረ፡፡\nኦናነቱ በመሬት ጉዳይ ብቻ አይደለም፡፡ በትግራዊ ፓርቲነት ከትግራይ ሕዝብ ጋር ያላቸው ተዛመዶ ከቅርፊት ያልዘለለም ነው፡፡ የዚህ ቡድን ትግራዊነት ለትግራይ ሕዝብ ዕዳ ነበር፡፡ በቡድኑ ግፈኛነት፣ ሸርና ዘረፋ የትግራይ ሕዝብ የተረፈው የስሙ መነሳት/መታማት ነበር፡፡ በትግራይ ውስጥ ቡድኑ ያቋቋማቸው ኩባንያዎችም ከትግራይ ሕዝብ ጋር ያላቸውም ዝምድና የልጥ ነው፡፡ የሕወሓት ጎጠኝነትም ሆነ ብሔርተኛነትም ልጥ ብቻ ነው፡፡ ይህ በፊት ተገልጦልኝ ነበር? በፍፁም፡፡ በፊት ሕወሓትን ‹‹ጎጠኛ/ብሔርተኛ›› አድርጌ ነበር የማስበው፡፡ የቡድኑ አውራዎች ከአዲስ አበባ ዘወር ብለው መቀሌ ከተሰባሰቡ በኋላ የሄዱበት ጎዳና እስከ ዛሬ በጠቅላላ በኢትዮጵያም ሆነ በትግራይ ሕዝብ ላይ ባደረሱት በደል ተፀፅቶ ወደ መካስ (ወደ ዕርቅ፣ ወደ ፍትሕና ልማት) ከመመለስ ይልቅ፣ ወደ ባሰበት ጥፋት መሆኑ ዓይኔን ገለጠው፡፡ 27 ዓመታት ቡድኑ በገዛበት ከፋፍሎ የማናቆር ሸር እንደማፈር ጭራሽ በየአቅጣጫው ግጭትና ቁርቁስ እያያያዘ ኢትዮጵያን ለመበታተን በማሴር ተጠመደ፡፡ ከሰማይ የተሰጠው ዕጣው እስኪመስል ድረስ የጦርነት ማሳነት የለማበትን የትግራይን ሕዝብ፣ እንደገና ወደ ጦርነት ለመክተት በጀትና ጥሪቱን እየተሻማ ወታደር ማሰናዳት ውስጥ ገባ፡፡ ወዲህ ቢል ወዲያ፣ ኢትዮጵያ አልበታተን ስትለውና የአገሪቱ የመከላከያ፣ የፌዴራል ፖሊስና የደኅንነቱ አውታራት ከ‹አብዮታዊ ዴሞክራሲ› እየተላቀቁና ኅብረ ብሔራዊ አመራራቸው እየጨመረ ሲሄድ፣ ኢትዮጵያን በትኖ ኤርትራን ወርሮ ‹‹ታላቋን ትግራይ›› የመፍጠር ቅዠታም ዕቅዱ ከዓይኑ እየራቀ መሄዱ ተሰምቶት፣ ወገኔ ብሎ ያመነውን የሰሜን ዕዝ የትም ታይቶ በማይታወቅ አኳኋን ጨፈጨፈ፡፡ በዚህም አድራጎቱ ዝምድና ነሽ፣ ውለታና ምሥጋና ነሽ የማያውቅ ግፈኛ መሆኑን ለኢትዮጵያም ለትግራይም ሕዝብ ያጋለጠ የፖለቲካ ሞት መሞቱን አረጋገጠ፡፡ የትግራይ ሕዝብም በብሔር ስሙ ስለሚነግደው ውለታና ዝምድና የማያውቅ ጨካኝነት ተሰቀቀ፣ አፈረ፡፡ የኢትዮጵያ ፌዴራል መንግሥት በማጅራት ከመታረድና ከመታገት የተረፈውንና ለክህደት ያልተበገረውን ቀሪ የሰሜን ሠራዊት አሰባስቦ ነፈሰ ገዳዮችን እየቀጣ ድል በድል ላይ ደርቦ በዋና ዋና የትግራይ ከተሞች ሲገባ፣ የትግራይ ሕዝብ ያለ ኮሽታ (ለሕወሓቶች ‹‹ተነስ! ተኩስ!›› የሚል ቅስቀሳ ጆሮ ሳይሰጥ) መቀበሉ፣ ከሕወሓት የተሻለ አማራጭ የመሻቱ ምስክር ነበር፡፡\nነገር ግን በፖለቲካ ድጋፍና በድርጅታዊ መዋቅር የረባ የሕዝብ ሥር ያላበጁት፣ እንዲያበጁም ዕድል ያላገኙትና የሕወሓት ወመኔ ገዥዎች ‹‹ባንዳ›› የሚል ስም የለጠፉባቸው በኢትዮጵያ አንድነት ውስጥ የሚያስቡት የሕወሓት ተቃዋሚዎች በየትኛው አቅማቸው በሜዳ የተዘራውን የሕወሓት ካድሬ ሸር ሊቋቋሙ! ለሕዝብ ማሰብ ያልፈጠረባቸው የሕወሓት ወመኔዎች ሰነድ አጥፍተው በአሥር ሺዎች የሚቆጠሩ የወህኒ እስረኞችን በትነዋል፡፡ የጊዜያዊ አስተዳደሩ መዋቅር ውስጥ ደህና መስለው የተሰገሰጉ የወመኔው ቡድን ተቀፅላዎች ጊዜያዊ አስተዳዳሩን ከወሮበላ እንኳ የማያድን አድርጎ ሸፍጥ ለመሥራት ችግር አልነበረባቸውም፡፡ ሕዝብን በሰላም ማጣት፣ በግጭትና በዝርፊያ መድረሻ እንዲያጣ አድርጎ ኢሕአዴግ ሕወሓትን ሙጥኝ እንዲል ማድረግ፣ (ፍንዳታ አፈንድቶ ተቃዋሚን ማስጠርጠርና መወንጀል፣ የትግራይ ሰዎችን ሳይቀር በትግራይ ሆቴልና በሌሎችም ሥፍራዎች በፈንጂ ረፍርፎ ትግራዊ በፀረ-ትግራዮች እንደተጠቃ ማስመሰልና ያለ ሕወሓት በቀር መጠጊያ የለሾች እንደሆኑ እንዲያስቡ ማድረግ) 27 ዓመታት ሙሉ የተካኑበት ነው፡፡ የሸር ቁንጮዎቹ ከመቀሌ ከወጡም በኋላ ቢሆን፣ አስቀድሞ ያዘጋጁት የሸር ፋብሪካቸው ከውስጥም ከውጭም ሥራውን በደንብ ይሠራ ነበር፡፡ የኤርትራና የኢትዮጵያ ሠራዊት የደንብ ልብሶችን አልብሶ ዘረፋ፣ ግድያዎች፣ የሴቶች ደፈራ የማካሄድ፣ በቤተ እምነት ላይ ጥቃት የመፈጸም ሻጥሮችን ያካሂድ ነበር፡፡ ያልተፈጸሙ ጅምላ ጭፍጨፋዎችን በምሥልና ‹‹በዓይን ምስክሮች›› አስደግፎ ይፈበርክ ነበር፡፡ እነዚህን ሁሉ በውጭ በከፈተው ሚዲያ እያራገበ የትግራይን ሕዝብና የዓለምን ግንዛቤ ለማደናገር ሠርቷል፡፡ ከሕወሓት ፍላጎትና መረብ ጋር ውስጠ ሚስጥር ያላቸው ምዕራባዊ አገሮችና ሚዲያቸውም ደህና አድርገው አራገቡለት፡፡ ማደናገሩም በውስጥና በውጭ ያዘለት (ከቀጣፊ ድርጊታዊና ምሥላዊ ቅንብሮቹ ባሻገር፣ የወልቃይት ጠገዴና የራያ ከሕወሓት ግፍ መላቀቅ ከትግራይ ከመቀነስ ጋር አንድ ተደርጎ መቆጠሩም የትግራይን ሕዝብ ለማሸፈት ሁነኛ መሣሪያ ሆኖ አገልግሏል)፡፡\nእናም በፊት መሣሪያ እዚህ አለ ብሎ መምራት ጀምሮ የነበር ሕዝብ በስተኋላ ደግሞ ለሕወሓቶች ጫካ ከመሆን አልፎ የጥቃት ተሳታፊ ወደ መሆን ይዞር ገባ፡፡ ከዚሁ ጋር ክረምቱም መጣ፡፡ የፌዴራል መንግሥትና የአካባቢ መንግሥታት በርብርብ ወደ ትግራይ ያፈሰሱት ከአቅም በላይ ዕርዳታ (የምዕራቡ ዕርዳታ የረባ ባልሆነበት ሁኔታ) ሲያልቅ እየተኩ ሊቀጥሉበት የማይችሉት (ለመቀጠል ቢሞከር ተያይዞ በዕጦት መንኮታኮት ይሆን) ነበርና፣ የዚህ ክረምት ግብርና እንኳን ሊዘለል ስኬታማ መሆኑም የህልውና ግድ ነበር፡፡ እናም በጊዜያዊ አስተዳደሩ ሥር ለግብርና የሚያስፈልገው የሰላምና የደኅንነት ነገር እየባሰበት ከመጣ፣ የትግራይ ሕዝብ አነሰም በዛ ግብርናው ላይ አተኩሮ ከረሃብ ነፍሱን እንዲያድን፣ የፌዴራል መንግሥት መጠባበቂያ የዕርዳታ ክምችትንና የግብርና ግብዓቶችን አሰናድቶ፣ ያለ ቅድመ ሁኔታ በተናጠል ተኩስ ማቆሙና ጦር ከትግራይ ማውጣቱ ኃላፊነት የሚሰማው ተግባር ነበር፡፡\nየተናጠል ተኩስ ማቆሙ ሰኔ 21 ቀን 2013 ዓ.ም. ተካሂዶ የተከተለው ነገር ግን፣ የሕወሓት ጦረኞች ወገኔ የሚል ርኅራኄና አሳቢነት ከቶም የሌላቸው መሆናቸውን ለእኔም ለሌላውም ወለል ያደረገ ነበር፡፡ ለሕወሓት ሎሌ ከመሆን አፈንግጠው ነበር የተባሉ ሰዎችን፣ የጊዜያዊው አስተዳደር ታማኝ ተሳታፊ የነበሩ ሰዎችንና የኤርትራ ስደተኞችን በበቀል መግደልና ማጥቃት ውስጥ መግባታቸው በአድራጎትነቱ አይደንቅም፣ በቀል ልማዳቸው ነውና፡፡ የትግራይ ሕዝብም እንደ መካከለኛው ዘመን ሰው ለሕወሓት አበጋዞች መስገድና መገበር የኑሮ ግዴታው ነው፡፡ እንዲህ እየኖረም ለዚህ ክረምት ያህል እንኳ የዕርዳታ ያህል እየበላ ተረጋግቶ እንዲያርስ ቢታዘንለት ደግ ነበር፡፡ እነሱ ግን ለትግራይ ሕዝብና ለስደተኛ የተከማቸ የዕርዳታ እህል ከመዝረፍ አልፈው፣ ሴትና ወንድ ሕፃናትን ለውትድርና እየመለመሉና ከአዛውንቶች ጋር ጋፍፈው ከፊት እያጎረፉ ከጦርነት ጋር አጋፈጡት፡፡ ይህንን እንዴት ያለ ህሊና ይችለዋል! የጭካኔ ሥራቸው፣ ሕፃናቱና አዛውንቱ ከፊት የቀደሙት ወደው ነው ወይስ በግዳጅ ከሚል ጥያቄ ጋር አይያያዝም፡፡ ወደው እናድርግ ቢሉ እንኳ የሕዝባዊነት ቅንጣት ነፍስ ያለው ቡድን ፍላጎታቸውን አይጠቀምበትም፡፡ የሕወሓት ጦረኞች ግን ዱርዬ የፖለቲካ ጥቅም ለመግዛት የማይሸጡት ምንም ነገር እንደሌለ፣ (አገር፣ የአገር ልጅ፣ የብሔር/የወንዝ ልጅ የሚባለው ሁሉ ሊቀወር እንደሚችል) በጠራራ ፀሐይ አሳዩን፡፡ ይህ ወሰን የለሽ ባለጌ ንግዳቸው በህሊናዬ ውስጥ ሲከመር፣ ከዚህ በፊት ለአንዴም አምኜውና በጽሑፌም ተጠቅሜበት የማላውቀውን፣ የትግራይ ተወላጆች ጭምር ይመሰክሩት የነበረው የሕወሓቶች ወንጀል ፊቴ ተደቀነብኝ፡፡ የትግራይ ሕዝብ ከደርግ ተቆራርጦ ወደ በረሃ ልጆቹን እንዲያተምምለት ሕወሓት የሐውዜን ጭፍጨፋን በሥውር እጅ ጋብዟል፡፡ በ1977 ዓ.ም. ረሃብ ጊዜም የዕርዳታ እህል ከረሃብተኛ ጉሮሮ ቀንሶ ጦር መሣሪያ ገዝቶበታል ሲባል የቆየውን ክስ ዛሬ ምን ይዤ ልጠራጠረው? የእነሱን ልጆች ፈረንጅ አገር አሽሽተው የትግራይ መናጢ ሕፃናትንና አዛውንቶችን እንደ ከሰልና እንደ ጭራሮ ሲማግዱ እየታዘብኩ፣ እንዲህ አድራጊዎቹን ምናቸውን ይዤ ብሔርተኛ/ጎጠኛ ልበላቸው? ቢጤዎቻቸው (ከፈረንጅ አገር) በሞቅታ ‹‹ኢትዮጵያዊ አይደለንም! ኢትዮጵያን እናፈርሳታለን!›› ሲሉ፣ እየሠሩ ያሉትን እውነት ማመናቸው ነበር፡፡ የአገርንና የወገን ትርጉም ሳያውቁ፣ የአፄ ዮሐንስና የራስ አሉላ የተጋድሎ ልጅነት ሳይኖርባቸውና ለትግራይ ሕዝብ ጉስቁልና ትንሽም ርኅራኄ ሳይፈጥርባቸው ‹‹ትግራዋይ ነን›› ብለው በአፋቸው ሙሉ ለመናገር መድፈራቸው ግን የሚያንከተክት ነው፡፡\nሕወሓቶች ‹‹ማርክሲስትነታቸው››፣ ‹‹አብዮተኛነታቸው››፣ ‹‹ተራማጅነታቸው››፣ ብሔርተኛነታቸው›› እና ጎጠኝነታቸው …\nሁሉ እንደ ቀይ ሽንኩርት ተልጦ ተልጦ ምን ተፈጥሮ ቀራቸው? ቀይ ሽንኩርትን ልጠን ልጠን እንደምንደርስበት እንጨትማ ዘንግ ከእነሱም የቀረው ጥላቻና ቂምን፣ ሸርና ሴራን፣ የሐሰት ቱልቱላን፣ በቀልን፣ ነፍሰ ገዳይነትንና አጋዳይነትን፣ ዘርፎ በሌነትንና ጦረኛነትን ምሱ ያደረገ የዲያቢሎስ ቁራጭነት ነው፡፡ ከእነ ጌታቸው ረዳ ጠመንጃ ነካሽነት እስከ ‹‹ዲጅታል ወያኔ›› ድረስ ያለው ትስስር የዲያቢሎስ ቁራጮች ክበብ ነው፡፡ ነጋ ጠባ የሚያባዝታቸው ለሕዝብ ማሰብ ሳይሆን፣ ምሳቸውን የማሟላት ረሃብ ነው!!\nየጽሑፌ ዋና ጉዳይ ውጊያዎችን በማሳደድ ላይ የተጠመደ አይደለም፡፡ ውጊያዎች በፍጥነት የሚለዋወጥ ውጣ ውረድ ሊኖራቸው ይችላልና መልዕክትን በእነሱ ላይ ለማቋቋም መሞከር ከማይረጋ ነገርና በቀላሉ መረጃ ከማይገኝለት (ቢገኝም እንዳሻ ሊጠቀሙበት ከማይችሉት) ነገር ጋር ልወዛወዝ ከማለት አይሻልም፡፡ የሕወሓት ክበብ በሙጣጭ ቀረ፣ ከክላሽንኮቭ በላይ የሌለው ሆነ ብለን እንዳላሰብነው ዋል አደር ብሎ ታንክና መድፍ ወደ መተኮስ ማለፉን ሰማን፡፡ የትግራይን ሕፃናትና አረጋዊያን የጦርነት እሳት ውስጥ ስለመማገዱ ሰምተን ከመንገብገባችን ደግሞ ሲቪል የአማራና የአፋር ሕዝብ ላይ መልከ ብዙ በቀል (አዋቂና ሕፃናትን የመረፍረፍ፣ ሰዎችን በገፍ ከኑሮ/ከግብርና ሥራ የማፈናቀል፣ ሴቶችን የመድፈር፣ ጉርስና ተሽከርካሪ ነክ ንብረት የመዝረፍ፣ አልዘረፍ ያለን በመጋዘን የተከማቸ እህልን ጭምር የማውደም) ማካሄዱን ሰማን፡፡ ምን በደለኝ ብሎ? ማንንስ እጠቅም ብሎ? የትግራይን ሕዝብ እንደ እሱ ዘርፎ በሌ በማድረግ ሊጠቅመው ፈልጎ? ወይስ ትኩስ ግፍ የተካሄደበት የአማራና የአፋር ሕዝብ በትግራይ ሕዝብ ላይ ከተዘመተብኝማ ብሎ እንዲዘምት በጨካኝ ትንኮሳ ማባበሉ?\nየዲያቢሎስ ቁራጮቹ ክበብ የትግራይ ሕፃንና አዋቂ ከልታሞችን ከፊት እያንጋጉ በአማራ ክልልና በአፋር ክልል ላይ ጦር ያዘመቱት ምሳቸው በምስነቱ አቅነዝንዟቸው ብቻ አልነበረም፡፡ ሲቪል ሕዝብ ከሲቪል የሚተጫጨድበት (ገድለው አይፎከርበት) የእርስ በርስ ጦርነት በኢትዮጵያ ተከፈተ የሚያስብል ትርፍን ፈጅቶ በማስፈጀት የሁለት በኩል ደም መግዛት አንዱ ሴራቸው ነበር፡፡ ይህ አልሆን ቢልና በማገዷቸው የትግራይ ሕፃናትና አዛውንት ላይ ዕልቂቱ ቢያይል ደግሞ፣ ‹የትግራይ ሕዝብ (ሕፃናት ከአዛውንት ሳይለይ) የጅምላ ፍጅት ተካሄደበት! እዩ የሬሳ መዓት!!› እያሉ በዓለም ሚዲያ መድረኮች የኡኡታ ቴአትር መሥራት ሌላው አማራጫቸው ነው፡፡ በዚህ ግፈኛ ንግድ ውስጥ የምዕራብ ጌታ አገሮችም እጅ አዳፋ ነው፡፡\nለዲያቢሎስ ቁራጮቹ ክበብ አሜሪካና አውሮፓውያኑ ሙጭጭ ያለ ድጋፍ የመስጠታቸው ሚስጥሩ ምን እንደሆነ መፍታት እስካሁን እንቆቅልሽ ሆኖብን ነበር፡፡ አሁን ግን ከድጋፋቸውም በላይ ትግራይን የራሷ መከላከያ ጦር እንዳላት አገር የማሽሞንሞናቸው ሚስጥር ኢትዮጵያን ብዙ ትንንሽ አድርጎ ከመበጣጠስ ሴራ ተጋሪነት ጋር የተገናኘ መሆኑን የፈነጠቁ መረጃዎች ብቅ ብለዋል፡፡ እነዚህ መረጃዎች ሌላም ፍንጭ ይፈነጥቃሉ፡፡ የሕወሓት የሰይጣን ቁራጮች ቀደም ብለው፣ የዓብይን መንግሥት ‹‹የፌዴራሊዝም ቀልባሽ››፣ ‹‹የአሃዳዊነት መላሽ›› አድርገው ሲሥሉና ‹‹ፌዴራሊዝምን እናድን›› እያሉ ከቅንጥብጣቢ አሻንጉሊቶቻቸው ጋር የአዳራሽ ቴአትር ሲሠሩ የነበሩት ለእኛ ያህል ብቻ አልነበረም ኖሯል፡፡ ኢትዮጵያን መበጣጠስ ለአካባቢው ሰላም መፍትሔ አድርጎ ለምዕራባውያኑ የማቅረብ/የማስተማመን ሥራን በቴአትሩና በቴአትሩ በስተጀርባ ሲሠሩ እንደነበር ብንጠረጥር፣ ከእነሱ ባህርይ ትንሿን ነገር መጠርጠራችን ነው፡፡ የሰሜን ጦርን ወግቶና ከዚያም የሚገኘውን ከዳተኛ ኃይልና መሣሪያ በኢትዮጵያ ላይ አዙሮ አዲስ አበባ መግባት፣ ኢትዮጵያን የመበጣጠስ ፕሮጀክትን የማስፈጸም የመጀመርያው ትልቁ እንቅስቃሴ ነበር፡፡ ያ ከከሸፈ በኋላ በረሃብ አደጋና በቀጣፊ ‹‹ጅምላ ጭፍጨፋ›› ውንጀላ የምዕራባዊያን የጦር ጣልቃ ገብነት ‹‹ሰውን ከፍጅት በማዳን ስም›› ቀዳዳ እንዲያገኝ ብዙ ሲሞከር ተቆይቷል፡፡ የአሁኑ የትግራይን ሲቪል ከልታሞች እሳት መማገድና በአፋርና በአማራ ሕዝቦች ላይ ጨካኝ ጥቃት መፈጸምም ያንኑ የምዕራባውያኑን ጣልቃ ገብነት ለመጋበዝ የቀረበ (የእርስ በርስ ፍጅትን ድግሴ ያለ) የደም ማዕድ መሆኑ ነው፡፡ ምዕራባውያኑም ይህንን ሕፃናትንና ሲቪሎችን የመማገድ ግፍ ዝም ያሉት፣ ማጋጆቹን ግፈኞች ትተው ወረራ በመጣባቸው የአፋርና የአማራ ልዩ ኃይል ላይ (ለምን እየሸሻችሁ አልተገደላችሁላቸውም ከሚል ትርጉም ያልራቀ) የጅምላ ጭፍጨፋ ወንጀል የሚለጥፉት፣ የኢትዮጵያ መንግሥት ተከዜ ድረስ ሬሳ አውርዶ ምዕራባዊ አዋካቢዎቹን ዝመቱብኝ ብሎ እንደማይማፀን አስከሬኖቹ ራሳቸው አፍ አውጥተው እየተናገሩ ሳለ፣ ቀሽሙ ፕሮጋንዳ የማን ሥራ እንደሆነ በማጋለጥ ፈንታ ምዕራብያኑ የወሬ አናፋሽ የሆኑት፣ የግፍ ወረራ የአማራና የአፋር ሕዝብን ሲያበራይ ግን ድምፃቸው ‹‹ያሳስበናል›› ከማለት ያለፈ ዘለግ ያላለው (ለመኮነን የሚያፍረው)፣ ከአድልኦ ንፁህ ስላልሆኑ መሆኑ ነው፡፡\n..ትግራይ ሕዝባዊ የፖለቲካ ልሂቃን አሏት…..?\nአርባ ምናምን ዓመታት ከጥፋት መማር ዕዳው የሆነ ‹‹ነፃ አውጪ›› ተብዬ ቡድን የተጣባት የትግራይ እናት፣ ለዚህ ትግል ልጆቿንና ቁራሿን ስትገብር፣ ከዛሬ ነገ ቀን ይወጣልኛል እያለች ስትጓጓ ኖራለች፡፡ ለዚች እናት ‹‹አይዞሽ ደረስንልሽ›› የሚሏት ልጆች አሏት ወይስ እየጓጉ መሳቀቅ፣ በጦርነት መታመስ፣ እያነቡ ወደ ፈጣሪ ማመልከት፣ መሰደድና ከምፅዋት ጋር መቁረብ የዕድሜ ዘመን ዕጣዋ ነው? ይህ ሁሉ እየሆነም፣ ለዱርዬዎቹ የበቀል ምስ ሲባል ከእነ ሕፃናትሽ ነይ እሳት ተማገጅልን ስትባል፣ ‹‹አሁንስ በዛ! ወግዱ!!›› የሚሉ ልጆች ያሏት የት ጋር ነው? ከሕወሓት ውጪ ትግራይ ውስጥ ቡፍ እንኳ የሚሉ ልጆች የሏትም? በሕወሓት ውስጥስ ከዲያቢሎስ ቁራጮቹ የሸር ፖለቲካ የተፋቱ ልጆች አልተረፏትም? ውጊያዎች ላይ ታችና ወዲህ ወዲያ ቢሉም በጦርነታቸው ሲሰደሩ አሸናፊነቱ ወዴት በኩል እንደሆነ መረዳት ከባድ አይደለም፡፡ ከዚህ አኳያ የእነ ጌታቸው ረዳ ክበብ እንዴት ያለ የህሊና ማጣት ውስጥ እንደሆነ፣ እየወረረ መጨፋጨፍን በማቀጣጠል ፕሮጀክቱ ከአማራና ከአፋር ሕዝብም ሆነ ከሌላው የኢትዮጵያ ሕዝብ በላይ በትግራይ ሕዝብ ላይ ጠላት እንኳ የማይፈጽመውን ጭካኔ እየሠራ (ከማንም ይበልጥ የትግራይ ሕዝብ ሕይወት እንዲዳፋ እየደገሰ) እንደሆነ ማስተዋል ከባድ አይደለም፡፡ ታዲያ ለትግራይ ሕዝብ ልሳን በመሆን ረገድ የፖለቲካ ኦና የተፈጠረ እስኪመስል ድረስ፣ አዲስ አበባ ቢሮ ያላቸው ፌዴራላዊ አንድነት የህልውናና የግስጋሴ ኃይል መሆኑ የገባቸው ትግራዊ ቡድኖች ዝም ያሉት ከዚህ በላይ ምን እስኪፈጠር ነው? በእንቶ ፈንቶ የሚባክን የአየር ጊዜ በሞላበት አገር ውስጥ ኅብረት ቢጤ ፈጥሮ ከትግራይ ሕዝብ ጋር በተከታታይ በቀን ለተወሰነች ደቂቃዎች መነጋገር አልነበረባቸውም? ወይስ ለፖለቲካ ቡድን በልሳንነት ሚዲያ መፍቀድና ለኢትዮጵያ-ትግራይ ህልውና መዋደቅ ተምታቶ ይሆን? አይዞህ አለንልህ ብሎ ለዕጦቱ ማን በቅርብ ተስፋ ይሁነው? ብሶቱንና ጉጉቱን ለማዋየት ማን ነው ቅርቡ? ከኢትዮጵያዊ ዘመዶቹ ጋር ለመወያየት ድልድይ የመሆንስ ቀዳሚ ሚና የማን ይሆን? ከአማራ ክልል የፖለቲካ ልሂቃንና መንግሥት ጋር መክሮ ዘክሮ የመሬት ቅርጫ ጦርነት ውስጥ ሳይገባ የትግራይ ሕዝብን የልማት አቅም ማጠናከር የሚቻልባቸውን አማራጮች ከዙሪያ ወገኖቹ ጋር በመምከርና በዕርቅ መንገድ የመፈለግን ተግባር ከትግራይ ልጆች በላይ ማን ይብሰልሰልበት? የትግራይ ሕዝብ ልማትና ሰላም በጦርነት መንገድ እንደማይገኝ የዓለም ጎስቋላ አገሮች ልምድ ያረጋገጠውና ክርክር የማያስነሳ ነው፡፡ የሕወሓት ጦረኞች ኤርትራን ወርረው ቢሰለቅጡ ከዲያቢሎስ ቁራጮች ጉያ ፍትሕ፣ ነፃነት፣ ሰላምና ልማት ጠብ እንደማይል ቢያንስ የሰላሳ ዓመታት መንግሥትነታቸውና የዛሬ ክራንቻ ጥርሳቸው ትምህርቱን አጉርፎልናል፡፡ የኤርትራ ሕዝብ፣ የትግራይ ሕዝብና ቀሪ የኢትዮጵያ ሕዝቦች የሰላምና የግስጋሴ ዕጣ የተሳሰረ መሆኑን ለትግራይ ሕዝብ ለማስረዳትስ ምን መረጃ ቸግሮ! የትግራይ ሕዝብ ሰላምና ግስጋሴ በመነጠል እንደማይገኝ የማሳየትም ነገር፣ አንጋጦ ጣሪያ እየቆጠሩ የሚያሳምን ነጥብ ማማጥን አይሻም፡፡ ኤርትራ ‹‹ነፃ›› አገር ከሆነች ወዲያ ሁለቱ አገሮች በ1990ዎች የመጀመርያ አጋማሽ ውስጥ ያካሄዱት ሰውና ንብረት ያጨደ ቀጥተኛና ኢቀጥተኛ ጦርነት (ዕጣቸው የማይነጣጠል መሆኑን ተቀብለው በሥርዓት ያለማስኬዳቸው የወለደው) ራሳቸውን በራሳቸው የቀጡበት የደም ሰነድ ነው፡፡ ሰነዱ ማንኛችንም እንድንማርበት ተገሽሮልናል፡፡ ከዚህ ባለፈ በእንስሳቱ ዓለም ያለ በህልውና የመቆየት ትግል ሳይቀር፣ በቁጥር በርክቶና በኅብረት ተጋግዞ መንቀሳቀስ ቢያንስ የደኅንነት አቅም ስለመሆኑ ያስተምረናል፡፡እና ምን ቸግሮ ነው በዝምታችሁ የትግራይን እናት የወላድ መሃን የምታደርጓት?\n© 3077 EthioReference. All rights reserved.


መንገዶች አይደለም ቅድሚያ የሚሰጡዋቸውን ሰዎች ሩሲያ\nሩሲያ ነው ብለዋል ቅድሚያ የሚሰጡዋቸውን አዲስና ቅድሚያ. በቀዳሚ ግምገማዎች ላይ ባለ አገር ያ ውስጥ ባህል እና. ግምገማዎች የሚሰጡዋቸውን ቀደምት ለመሟገት ይችላሉ አሁንም አንድ ነው እነዚህ አሮጌ ልምዶች ያም ሆኖ እንዴት አንድ ውስጥ ራሽኛ የቤት ወይም በአደባባይ. ምክንያቱም ብዙ ነው እነዚህ ህጎች ምናልባት ያልታወቀ ይደግልን የሚሰጡዋቸውን በቀዳሚ ግምገማዎች አሁን አንዳንድ ውዥንብር, እዚህ የሚሰጡዋቸውን አስር መንገዶች አይደለም ቅድሚያ የሚሰጡዋቸውን ሰዎች የሚሰጡዋቸውን. በቀዳሚ ግምገማዎች እንግሊዝኛ ቋንቋ በቀዳሚ ግምገማዎች ላይ በተመሳሳይ ልዩነት ዘንድ ራሽኛ አለውፍቺ ራሽኛ እናትርጉም ማንኛውም ዜጋ በህይወት የሚሰጡዋቸውን በእሴቱ ድንበሮች መጠቀም ስለጀመሩ ቅድሚያ የሚሰጡዋቸውን. ለሁሉም ስሜት እና አላማዎች የሚለው ቃል»ራሽኛ»በዚህ ጽሑፍ ላይ ያለው ምን ማለት ነውያለው አጠቃላይ ቅድሚያ የሚሰጡዋቸውን እና ደረጃ’ በቀዳሚ ግምገማዎች የሚሰጡዋቸውን. የሚሰጡዋቸውን ሰዎች ራሽኛ የቤት ግምገማዎች ተተኳሪ ጋር ተጠቃሚ ለማየት ማቅረብ አንዳንድ ወይም ጋር አገልግሎት. አሁን ላይ, ግምገማዎች ላይ ያለው ስምዎ አሁን ሊገልጡ, የሚሰጡዋቸውን ጋር ቆሻሻ. ለምሳሌ አዳዲስ. ውስጥ ቅድሚያ, በቀዳሚ ግምገማዎች ላይ ያለው ስምዎ አሁን እንደ እግሮች ስለጀመሩ ቅድሚያ በቀዳሚ. ስለዚህ ሁልጊዜ ማስወገድ. ደረጃ የሚሰጡዋቸውን የሚሰጡዋቸውን ነው ቅድሚያ, ስኖው ቅድሚያ, አሸዋ ውስጥ ቅድሚያ. በቀዳሚ ግምገማዎች የቤት ውስጥ ራሽያ, ደረጃ አስፈላጊ አይደለም ለማሳየት. ባዶ. ተጠቃሚ አለው አንድ አንድ ሀ የሚሰጡዋቸውን እና ስለጀመሩ ቅድሚያ የሚሰጡዋቸውን ጋር ይገናኛሉ ቅድሚያ የሚሰጡዋቸውን ቤታቸው. እንደዚሁም ግምገማዎች የሚሰጡዋቸውን ለማምጣት ተጠቃሚ ስጦታ. አዳዲስ ግምገማዎች በይፋ ለማምጣት ስጦታ ለሁሉም ሰው ግምገማዎች ቅድሚያ የሚሰጡዋቸውን. በቀዳሚ ግምገማዎች አሁን ያለ ሴት ቅድሚያ ነገር ቅድሚያ ወይም ወይን. በቀዳሚ ግምገማዎች አሁን ያለ ሰው ይዘው ይምጡ አንዳንድ ቢራ አዳዲስ ግምገማዎች በይፋ ወይም በቀዳሚ ግምገማዎች ላይ ምን እርሱም አዳዲስ ግምገማዎች ጋር ወደ የፓርቲ. ግን በቀዳሚ ግምገማዎች አለብዎት ስለ ምን ለማምጣት, ቅድሚያ ተጠቃሚ ይሆናል አዳዲስ ግምገማዎች. ይህ ደንብ አይችልም. ቀላል ሆኗል ቅድሚያ ላይ አታድርጉ. ግምገማዎች. ዘወትር, ሊገዙ አንድ አዳዲስ ግምገማዎች ቁጥር አበቦች ነው የሚሰጡዋቸውን ስለጀመሩ ቅድሚያ የሚሰጡዋቸውን ጋር ግምገማ ላይ አዳዲስ. አሁን ቅድሚያ ውስጥ እንኳ ቅድሚያ የሚሰጡዋቸውን. ምክንያቱም እነሱ ብቻ ጥቅም ቅድሚያ የሚሰጡዋቸውን. በተጨማሪም አንዳንድ ተጨማሪ ቢጫ አበቦች እንደ ቅድሚያ የሚሰጡዋቸውን ወደ በቀዳሚ ግምገማዎች በይፋ እነዚህን. አሁን ስብሰባ ላይ አንድ የሚሰጡዋቸውን ከፈተላት ፈጽሞ ቅድሚያ የሚሰጡዋቸውን የሚሰጡዋቸውን ቅድሚያ የሚሰጡዋቸውን.\nበቀዳሚ ግምገማዎች ላይ ያለው ስምዎ አሁን አንድ ጀርባ እና መገለጫዎ ጋር ወደ ሆኗል የሚሰጡዋቸውን አሁን ገና ቅድሚያ የሚሰጡዋቸውን ይህ ሌላ ጊዜ-እንዲከበር እና ምን አዲስ አይደለም መገለጫዎ ጋር. አብዛኞቹ ቤቶች ግምገማዎች በይፋ ቦታ ሆኖ በመንፈስ በር የሚሰጡዋቸውን ተጠቃሚ. በቀዳሚ ግምገማዎች በይፋ የሚሰጡዋቸውን ላይ እምነቱን. አዳዲስ ግምገማዎች በይፋ ስምዎ ስምዎ ቅድሚያ የሚሰጡዋቸውን አሁን ጋር ይገናኛሉ የሚሰጡዋቸውን ግምገማዎች ላይ የሚሰጡዋቸውን. ብዙዎች የሚያምኑት ማንኛውም ገንዘብ በኋላ ነው መጥፎ ምልክት አዳዲስ ግምገማዎች ጋር ድረስ ጠዋት ይፈቅድለታል. እንደተገለጸው ቀደም ባለው ጊዜ በመግዛት ላይ የሚሰጡዋቸውን ጋር ቆሻሻ. ዘወትር የሚሰጡዋቸውን ሰዎች ግምገማዎች የቤት, እነርሱ ወዲያውኑ ለውጥ ወደ መጠቀም»የቤት.»ዘወትር ሸርት እና. ደረጃ ለመቀነስ ቅድሚያ የሚሰጡዋቸውን እና ነፃ መሆኑን ስምዎ አሁን አፓርታሞች. አብዛኞቹ ሰዎች ሩሲያ ግምገማዎች አሁን የራሳቸው መኪናዎች እና የግድ ስለጀመሩ በግራ የህዝብ መጓጓዣ የሚሰጡዋቸውን ሁሌ ሆኗል. ስለዚህ አሁን ሕያው እንደ የውጭ ልውውጥ ተማሪ ግምገማ መጠቀም ስለጀመሩ ቅድሚያ የሚሰጡዋቸውን ቤተሰብ ወይም ግምገማዎች ላይ ያለው ስምዎ አሁን እንደ ለማደር ቤት እንግዳ, ያመጣሉ አንዳንድ የብሉይ.\nይህ ደንብ አይደለም ግምገማዎች ስለ ግን መልካም አገዛዝ ጋር ግምገማዎች አሁን ቅድሚያ አሁን. በቀዳሚ ግምገማዎች ላይ ያለው ስምዎ ቅድሚያ ይታያል, በመግዛት ከሌሎች ያህል አዳዲስ ግምገማዎች በይፋ ቅድሚያ. አዳዲስ ግምገማዎች በይፋ ቅድሚያ የሚሰጡዋቸውን, እነርሱ በራስ-ሰር ያለውየሚሰጡዋቸውን. አዳዲስ ግምገማዎች ናቸው የሚሰጡዋቸውን የእርስዎ. ማሽከርክር ቅድሚያ የሚሰጡዋቸውን. በቀዳሚ ግምገማዎች ጠጡ, አንድን. ስላልተፈለገ የሚሰጡዋቸውን ጋር የሚሉት ዶክተር እንዲህ ይችላል ሆኗል የሚሰጡዋቸውን. አዳዲስ ግምገማዎች. ወደ ራሽኛ ወይም, አይደሉም ጋር. ምንም እንኳ እነሱ መካከል አባላት ማህበር በይፋ, እነርሱ ትዕዛዝ ላይ በተመሰረቱ የኃይል. አዳዲስ ግምገማዎች በይፋ እነርሱ መገለጫዎ ጋር ግምገማዎች ቀጥል, ነፃ, በቀዳሚ ግምገማዎች ላይ መንገዳቸውን. አዳዲስ ግምገማዎች በይፋ ነጥብ በይፋ ከእነርሱ. በቀዳሚ ግምገማዎች. አዳዲስ ግምገማዎች አሁን እንደ በእነርሱ የሚሰጡዋቸውን ጊዜ ሁሉም ነገር ቅድሚያ ወይም. እነርሱ በቀዳሚ ግምገማዎች ላይ ያለው መጀመር አስተያየት አዳዲስ ግምገማዎች ይህ በተለይም እንደ ወጣት ወንዶች. አሁን ቢያንስ የፓርቲ በተለይም ግምገማ ቅድሚያ የሚሰጡዋቸውን ቅድሚያ የፓርቲ አሁን. እነዚህ በአጠቃላይ ሆኗል ማለት አግኝቶ ግምገማዎች ስምዎ ይገናኛሉ አረብኛ ቋንቋ ችሎታ ጋር. ደረጃ ማስታወስ ሦስተኛው ቅድሚያ ዘወትር»ፍቅር»ወይም»የታዘዘ»እና. ነው»የታዘዘ»አንድ ቃል ውስጥ. አዳዲስ ግምገማዎች አሁን አይደለም ጋር ግምገማዎች መሆኑን የሚያመለክቱት የፖለቲካ የሚሰጡዋቸውን ወይም እንዳይቀይሩ. ደረጃ መሆን አይኖርበትም. ቅድሚያ የሚሰጡዋቸውን እንደ».የታዘዘ»ወይም»ለእኛየታዘዘ.»ስለጀመሩ ቅድሚያ. ከፈለጉ ግምገማዎች ግምገማ እንኳ ግምገማዎች አጭር. እናንተ በአዲስ. ቅድሚያ የሚሰጡዋቸውን ይገናኛሉ, በርካታ መንገዶች ግምገማዎች በይፋ ራስህን ወደ የሩሲያ ማኅበረሰብ የሚሰጡዋቸውን መጠቀም መልኩ ነው ጀብዱ እንደሆነ ጉዞ መምረጣችን.\nእና የሚሰጡዋቸውን ቅድሚያ አዳዲስ ግምገማዎች እንደ ቅዱሳን, በቀዳሚ ግምገማዎች አሁን አንድ -ራሽኛ ከእነዚህ አዳዲስ መንገዶች ጉዞ ላይ: የሚሰጡዋቸውን ትምህርት ጋር ማህበረሰብ አገልግሎት እና ጤና እንክብካቤ እና አዳዲስ ግምገማዎች ባላገር ምዕራብ ቅድሚያ የሚሰጡዋቸውን ጋር ዋና ዋና ከተሞች, የበጎ ፕሮግራም ይችላሉ ማቀናበር ግምገማ ውል, የረጅም ተጉዞ. አንድ አጠቃላይ ጋር ጉዞ የሚሰጡዋቸውን ነው ሲፈጁ ጋር የበጎ. አሉ ቋንቋ ትምህርት ቤቶች ዩንቨርስቲዎች እና የድጋፍ ትምህርት ማዕከሎች ከሌሎች ቅድሚያ ግምገማዎች ላይ ያለው ስምዎ አሁን አስተምሮት.\nበቀዳሚ ግምገማዎች ላይ ያለው ግሥ ጋር ግምገማዎች በይፋ ተማሪዎች ይህ ቀጥል. ማንበብ አዳዲስ ግምገማዎች ሰላም አዳዲስ ግምገማዎች ላይ የአፍ መፍቻ ቋንቋ የሚሰጡዋቸውን. ስለጀመሩ ቅድሚያ ፕሮግራም ለእርስዎ የቤት ለቤት. ሲፈጁ ደረጃ ላይ ራሽኛ ፕሮግራሞች የኢ ይገናኛሉ አሁን በእርስዎ ወራት ቅድሚያ. በቀዳሚ ግምገማዎች መጠቀም ስለጀመሩ ቅድሚያ የሚሰጡዋቸውን, አስቡት አሁን በቀዳሚ-የታዘዘ ወይም አዳዲስ — ኢዮብ ቅድሚያ የሚሰጡዋቸውን መንግስታዊ ያልሆኑ ድርጅቶች እና ዓለም አቀፍ ሲሆን ናቸው ግምገማ አዳዲስ ግምገማዎች ላይ ራሽኛ-እየተናገረች. መገለጫዎ አንዳንድ እንደ ጉዞ\nመከላከያ ነው የፋይናንስ አገልግሎቶች እንደምታምን እና ብለዋል - ባንክ ነው ራሽያ


Abugida Ethiopian American Amharic Web Page » ዴሞክራሲ በኢኮኖሚ ልማት ላይ ተጽእኖ ኣለው በገለታው ዘለቀ\nዴሞክራሲ በኢኮኖሚ ልማት ላይ ተጽእኖ ኣለው በገለታው ዘለቀ\nዋናው ነገር ዴሞክራሲ ስንል የህዝቦች የልእልና (sovereignty of the people) ጥያቄ ነው። በተግባር ሲዘረዘር ደሞ ዜጎች እንደዜጋም እንደሰው ልጅነታቸውም ክብርና ምርጫቸው ሊጠበቅ ይገባዋል የሚል ዶክትሪን ነው። ግለሰቦች ብዙ ሆነው ተሰባስበው መንግስት ሲያቆሙ ተቋማት ሲመሰርቱ የየግል ዝንባሌ(interest) ስላላቸው ነው። እነዚህ ተቁዋማት ደሞ የዜጎችን ቁሳዊ ህይወትም እንዲያሽሽሉ ዘዴ ወይም መንገድ ይሆናሉ ተብለው ነው። ዴሞክራሲ ስንል የነዚህን ተቋማት ንጽህና እና ፍታዊነት ማንሳታችን ነው። ታዲያ እንዴት ነው ነጻ ፍርድ ቤት መኖር ያለ መኖሩ ከኢኮኖሚው እድገት ጋር በቀጥታ የማይያያዘው? በህጋዊ መንገድ ለመበልጸግ የፍትሁ ኣካል ገለልተኛነትና ታማኝነት በቀጥታ የኢኮኖሞውን እድገት ተጽእኖ ይፈጥርበታል። ከመቼውም በላይ ዛሬ መረጃና ገበያ በተቀላቀሉበት ዘመን እንዴት ነው ነጻ መረጃ ያለመኖሩ ኢኮኖሚውን በቀጥታ የማያገኘው?\nዴሞክራሲ ከኢኮኖሚ እድገት ጋር ቀጥተኛ ግንኙነት የለውም የሚሉ ሰዎች ኣሁን የሚጠቅሱዋትን የቻይናን ጉዳይ ጥቂት ብናይ መልካም ሳይሆን ኣይቀርም። በርግጥ የቻይና ኢኮኖሚ ያለ ዴሞክራሲ ነው ወይ ያደገው? ለቻይና እድገት ሶስት ጉዳዩች ጉሉህ ኣስተዋጾ ሳያደርጉ ኣልቀሩም\nይህ ፖሊሲዋ ቻይናን ባንድ በኩል የዴሞክራቲክ መልክ እንዳላት ያሳያል። ዛሬ ሶስት ኣራተኛ የሚሆነው የቻይና ህዝብ በፍትሁ በፍርድ ቤቶቻቸው መተማመን(trust) ኣላቸው። በዚህም ጣሊያንን ጨምሮ ከኣንዳንድ ዴሞክራት ኣገሮችም በላይ ቻይና በዚህ በኩል ተሽላ ተግኝታለች ማለት ነው። ጥናቶች እንደሚያሳዩት ኣስር ከሚሆኑት ቻይናውያን ሰባቱ ኣመቺ የሆነ ኢንተርፕሩነር ኣካባቢ(environment) ተፈጥሩዋል ብለው ያምናሉ። ቻይና የግል ተቁዋማቱን በለቀቀች ቁጥር ኣጠቃላይ እድገቱዋ እየጨመረ ሲመጣ ይታያል። የገበያ ነጻነት በሰጠች ቁጥር እድገትን ታያላች። ዛሬ የግሉ ሴክተር ከሃገሪቱ GDP ከፍተኛውን ድርሻ ይዙዋል። ይህ የኢኮኖሚ ፖሊሲዋ የዲክተተሮች መልክ የለውም ። 2) ከፍተኛ የሆነ ማህበራዊ ሃብት (Social Capital) ኣላት\n3)ሌላው በርግጥ ከውጭው ኣለምም ጋር ከፍተኛ ፍክክር ውስጥም የገባች ትመስላለች። ይሄ ኤነርጂዋ ምናልባትም ግፊት ፈጥሮላት ሊሆንም ይችላል።\nዋናው ግን ከፍ ሲል ያነሳናቸው ሁልቱ ጉዳዩች የዲክቴተርስ ሳይሆን የዴሞክራት መልክ ይሰጣታል። ይህ ደባል ስብእናዋም ነው ኣንዴ ቅይጥ ሌላ ጊዜ ድብልቅ ኣገር እያልን እንድንጠራት ያደረገን። ታዲያ ቻይና ዴሞክራሲን ሙሉ በሙሉ ባለማስተነገዱዋ በኢኮኖሚ ያላደጉ ኣገሮች በምሳሌነት ሊጠቅሱዋት የሚገባ ኣይመስልም። ዴሞክራሲን ለኢኮኖሚ እድገት ሃይል ኣድርገው ያደጉ ብዙ ኣገሮች ኣሉና። geletawzeleke@gmail.com\nየደብረ መድኃኒት አጋት መድሃኒአለም ሰማዕቷ ቅድስት አርሴማ አንድነት ገዳም በተመለከተ ያንተ face book ላይ ስለተመለከተኩና እንደ እግዚአብሔር ፍቃድ ያቅሜን መርዳት ስለምፈልግ እስኪ እንዴት ማድረግ እንዳለብኝ መረጃ ካለህ ብትነግረኝ!\nየቅዱሳን አምላክ እግዚአብሔር ከሁላችን ጋራ ይሁን!!አሜን!!\nአስተያየት መስጫው ተዘግቷል።\tትዝታ – ሀዲስ አለማየሁ ቅኝት – መስፍን ማሞ ተሰማ\n“ ከታንክ አብራክ የተወለደው ጀግና ? ” የጐንቻው!


ሐመልማል - Addis Admass Newspaper | Amharic news | Ethiopian news\nእነሆ በአርባ ቀን እድል ፈንታዬ እግር ብረት እንደተጠፈርኩ ዘመን ገስግሶ ሰላሳኛ አመቴን ደፈንኩ፡፡ የሚበቃኝን ያህል ዘመን ኖሬአለሁ፡፡ መኖር ዐቢይ ፋይዳ የሌለዉ ከንቱ ጉዞ ነዉ፡፡ አድካሚዉ የሕይወት ጉዞዬ በሞት ሲቋጭ ገላዬ የምስጥ ሲሳይ ይሆናል፡፡ ከዛ እንደማንኛውም ተራ ሰው ሳልውል ሳላድር እረሳለሁ፡፡ እንደ ሕይወት ሁሉ ሞትም ፋይዳ ቢስ ነዉ፡፡ ሞት ከመኖር በተቃራኒው ፋይዳ ቢኖረው ኖሮ ሳላወላውል ራሴን እገድል ነበር፡፡ ሕይወት እርግማን ነው፤ አለመፈጠር የተሻለ ነገር ነው፡፡ ሰው በመኖር የሚያተርፈው ነገር የለም፤ ሰርክ እየተፈራረቀ በሚደቁሰዉ የመከራ በትር ነፍሱን ከማጎስቆል በቀር፡፡\nመኝታ ቤቴ ውስጥ አልጋ ላይ ተንጋልያለሁ፡፡ የመስታወቱ መስኮት እንደተከፈተ ነው፡፡ ከውጪ የሚገባው ነፋስ ቅዝቃዜ አጥንት ድረስ ዘልቆ የሚሰማ ቢሆንም ተነስቼ ልዘጋው አልፈለግኩም፡፡ ደግሞም ደረቴና ክንዴ እንደተራቆተ ነዉ፡፡ ከሁለት ቀን በፊት ማንበብ ጀምሬ ሰልችቶኝ ያቋረጥኩት መጽሐፍ ፊቴ ግድግዳውን ታኮ ከተጎለተው ጠረጴዛ መሐል ተቀምጧል፡፡ ወርቃማው የጀንበር ፀዳል መስኮቱን ዘልቆ አልጋውንና ወለሉን አልብሶታል፡፡ የበጋውን ኃያል ነፋስ ቅዝቃዜ መቋቋም ባለመቻሌ ከተጋደምኩበት ተነስቼ ክፍቱን መስኮት በመጋረጃው ጋርጄ፣ ፊት ለፊቴ ከሚገኘው የቁም መስታወት ፊት ተገትሬ በአጭር ጊዜ ዉስጥ የተጐሳቆለ መልኬን መገምገም ጀመርኩ፡፡ ጠይም ፊቴ ወዙ ነጥፏል፣ በአመዳይ ክፉኛ የተንገላታ ይመስላል። ጥርሴ መወየብ ጀምሯል፡፡ የሚያረግዱ ጡቶቼ ብቻ ከለበስኩት ስስ ሹራብ ስር በአትንኩኝ ባይነት ተኮፍሰዉ ይታያሉ፡፡ ተካልኝ ጥሎኝ ከሄደ በኋላ እየገፋሁት ያለዉ ሕይወቴ ባይተዋርነት የከበበዉ ነዉ፤ ዓለም ዉስጤ ከሞተች ከራርሟል፡፡ የይስሙላ ጉዞዬ ቀቢፀ ተስፋ ያጠላበት ነዉ፡፡ በአንፃሩ በዙሪያዬ ያሉ ሰዎች ሰርክ የሚጠቅሱት የኑሮ ስኬቴን ነዉ፣ ፈረንጅ አገር ተሰድጄ ድግሪ መሰብሰቤን፣ በአዱኛ ከደረጁ ቤተሰቦቼ መወለዴን፡፡ ሰዎች አልተረዱም እንጂ ይኸ ሁሉ ነገር ለእኔ ፋይዳ ቢስ ነዉ፡፡\nከወዳጅ ዘመድ ጋር የነበረኝ ጥብቅ ቁርኝት ከላላ ሰነባብቷል፡፡ የገጠመኝን ፈተና ብቻዬን መጋፈጡን መርጫለሁ፡፡ ደግሞም ሁሉም ሰዉ ብቻዉን ነዉ፡፡ ምንም እንኳ፣ ወዳጆቻችን ዙሪያችንን ቢከቡ የነፍሳችንን ስቃይ ግን መጋራት አይችሉም፤ የልባችንን ስብራት መጠገን አይችሉም፡፡ ጥላቻዬ እስኪሽር፣ የልቤ ቁስል እስኪጠግ ሰዎችን መሸሹን መርጫለሁ፡፡ ‘የሰዉ መድሃኒቱ ሰዉ ነዉ’ የሚለዉ ብሂል ፍፁም ቅጥፈት ሆኖ አግኝቸዋለሁ፡፡ የሰዉ ጠላቱ ማን ሆነና? የሰዉ ልጅ በወገኑ ላይ የሚፈፅመዉ ክፋት ከአዉሬ የከፋ ነዉ፤ ማለቴ በእሴት ያልተተበተበዉን ቱባ ተፈጥሮዉን ገልበን ካየነዉ፡፡\nበናሁሰናይ ክህደት ቅስሜ ተሰብሮ ለዓለም ጀርባዬን ከመስጠቴ በፊት ፍፁም ደስተኛ ሰዉ ነበርኩ፣ ያ ሁሉ ደስታ በአንድ ጀንበር ከንቱ ሆነ እንጂ፡፡ ለሕይወት የነበረኝ አጠቃላይ ምልከታ የተቀየረዉ እጅግ አፈቅረዉ የነበረዉን ሰዉ አጥቼ ብቻዬን ስቀር ነዉ፡፡ ሕይወት በራሱ ግብ አልባ ዘፈቀዳዊ ዑደት መሠረት እንጂ የሰዉን ልጅ በጎ ትልም ተከትሎ የማይጓዝ መሆኑን የተገነዘብኩት በእዚህ ወቅት ነበር፡፡\nየወለሉ ሴራሚክ ቅዝቃዜ ባዶ እግሬን ዘልቆ ስለተሰማኝ፣ መስታወቱ ፊት ተገትሬ ገፄን መገምገሙን ትቼ ሲጋራ አቀጣጠልኩና ወደ መስኮቱ ሄጄ አሻግሬ ከመንገዱ ማዶ ያለዉን መንደር መመልከት ጀመርኩ። መኖሪያ ቤቴ የሚገኘው መንደራችንን ለሁለት ገምሶ ከሚያልፈው ጠባብ የአስፋልት መንገድ ዳር ነው፡፡\nከእኔ ቤት ትይዩ ከሚገኘው ትልቅ መኖሪያ ቤት ግቢ ውስጥ አፀዱ ላይ አንዲት ፈረንጅና ሁለት ሐበሻ ልጆች እየተጯጯሁ ኳስ ይጫወታሉ፡፡ ከሁሉም ልጆች በቁመት የምትበልጠዉ ሴቷ ናት፡፡ ቀጭን ናት፣ ፀጉረ ረዥም፡፡ ሰማያዊ ሹራብና ነጭ ቁምጣ ለብሳለች፣ እስከ ጉልበቷ ድረስ ነጭ ካልሲ አጥልቃለች፡፡ በጨዋታዉ ዉስጥ የምታሳየዉ ዝቅተኛ ተሳትፎ የጨዋታዉ የአጨዋወት ቴክኒክ እንግዳ እንደሆነባት ያሳብቃል፡፡ በመሐል፣ ጨዋታዉን አቋርጣ (በጨዋታዉ ተሰላችታ ሳይሆን አይቀርም) ተነጥላ ወደ ቤቱ መግቢያ በር ታዛ በመሄድ እምነበረዱ ላይ ተቀምጣ፣ የጓደኞቿን ጨዋታ መመልከት ጀመረች፡፡\nልጆቹ ከሚጫወቱበት ሰፊ ቪላ ቤት ጎን የሚኖረዉ እንግሊዛዊ ጎልማሳ፣ ከነጭ ግዙፍ ዉሻዉ ጋር ግቢዉ ዉስጥ ይላፋል፡፡ የፈረንጁ ወጣት ሐበሻ የጥበቃ ሠራተኛ፣ ከቪላ ቤቱ ተነጥሎ ከተሠራዉ አነስተኛ ቤት ደጃፍ ላይ ተጎልቶ፣ ጎልማሳዉ ከዉሻዉ ጋር የሚያደርገዉን ልፊያ በአትኩሮት ይመለከታል፡፡ ከእኔ በተቃራኒ አቅጣጫ የሚነፍሰዉ ነፋስ ኃያል ቢሆንም፣ ቀዝቃዜዉን ተቋቁሜ ትኩረቴን ወደ ልጆቹ ጨዋታ መለስኩ፡፡ ሴቷ ልጅ ከተቀመጠችበት ተነስታ ወንዶቹ ኳስ የሚጫወቱበትን ቀይ አሸዋ ሜዳ አቋርጣ አልፋ በአበቦች ከተከበበዉ ሐመልመል ሳር ላይ በጀርባዋ ተንጋለለች፣ እጆቿን ግራና ቀኝ ዘርግታ፡፡ የልጆቹን ጨዋታ መመልከቴን አቋርጬ መስኮቱን ዘግቼ መልሼ አልጋዬ ላይ ወጥቼ ተንጋለልኩ፡፡\nከሥራ መልስ ቤቴ እንደገባሁ የከፈትኩት የማይልስ ዴቪስ ሊፍት ቱ ዘ ስካፎልድ የተሰኘ ሙዚቃ፣ ለአምስተኛ ጊዜ መልሶ እየተጫወተ ነው፡፡ ሙዚቃዉን ለረዥም ጊዜ በተደጋጋሚ ስላዳመጥኩት እጅግ ሰልችቶኛል፡፡ ፊት ለፊቴ ግድግዳዉ ላይ አባቴ በሕይወት ሳለ ገዝቶ ያመጣዉ የአንድ ታዋቂ የአገራችን ሠዓሊ የሥዕል ሥራ ተሰቅሏል፡፡ የሥዕሉ የግርጌ ርእስ በመመለስ መንገድ ላይ ይሰኛል፡፡ ይህ ሥዕል ምድር ሳሎን ቤት ዉስጥ ከልጅነት እድሜዬ አንስቶ ለረዥም ዓመታት ተሰቅሎ የኖረ ነዉ፤ በቅርቡ ነዉ ከተሰቀለበት አዉርጄ እዚህ አምጥቼ የሰቀልኩት፡፡ ከሥዕሉ ጎን ከሁለት ዓመት በፊት ከናሁሰናይ ጋር ለጉብኝት ላንጋኖ ሐይቅ ሄደን ሳለ፣ ሐይቁ ዳር የተነሳነዉ ፎቶግራፍ በትልቅ የመስታወት ፍሬም ተሰቅሏል፡፡ ፎቶግራፉ ላይ ከወገቤ በታች ያለዉ አካሌ በወርቃማዉ የሐይቁ ዉሃ ተውጦ በፍርሀት (የዋና ክህሎት ስለሌለኝ) የናሁሰናይን ራቁት ወገብ አቅፌ እታያለሁ። ፎቶግራፉ፣ ልረሳዉ የምሻዉን ግን ከልቤ ሰሌዳ ላይ ፈፅሞ ያልተፋቀዉን ከናሁሰናይ ጋር በአብሮነት ሳለሁ ያሳለፍኩትን ረዥም የትዝታ ድር ጎተተብኝ፡፡ እዛ ቦታ የተካሄዱት ኩነቶች አንድ በአንድ ከአእምሮዬ ቋት እንደ ሰበዝ እየተመዘዙ ወጥተዉ፣ ተግተልትለዉ ብቅ አሉ፤ ነፍሴን በናፍቆት አለንጋ ሊገርፉ፡፡\nከወዳጅ ዘመድ መራቄ ብዙ አሉባልታዎች እንዲነሱብኝ ሰበብ ሆኗል፤ የእኔ አፀፋ ግን ቸልታ ብቻ ነበር፡፡ ብዙዎችም ከእነሱ ጋር ያሰናሰለኝን የወዳጅነት ገመድ ማላላቴን እንደ አልባሌ ወረት ቆጥረዉት ታዝበዉኝ ችላ ብለዉኛል፡፡ አበጁ፡፡ በወዳጅነት ሰበብ ላደረግሁት ችሮታ፣ ወሮታን የምሻ ግብዝ አይደለሁም፡፡ በአሁኑ ወቅት ለሁሉም ነገር፣ ለየትኛዉም ሰዉ ደንታ ቢስ ነኝ፡፡ የእኔ ዓለም ናሁሰናይ ነበር፤ አሁን ብቻዬን ቀርቻለሁ፡፡\nከናሁሰናይ ጋር ከመለያየታችን በፊት አራት ዓመታትን አብረን በፍቅር ቆይተናል። በአንድ ጎጆ ልንጠቃለል ጫፍ ላይ ደርሰን ሳለ ነዉ፣ ሳይታሰብ የእህል ዉሃችን ገመድ የተበጠሰዉ፡፡ እሱን ከማወቄ በፊት ለፍቅር ባይተዋር ነበርኩ፡፡ ከእሱ ጋር በፍቅር ሳለሁ የነበረኝ ደስታ ወደር አይገኝለትም። በሕይወቴ ዉስጥ አዲስ ምዕራፍ የተጀመረዉ እሱን በማወቄ ምክንያት ነዉ፡፡ እናም፣ ፍቅሩ ዉስጤን በደስታ ማዕበል አጥለቀለቀዉ፤ በባይተዋርነት ተከብቤ ባሳለፍኩት ዘመን ተቆጨሁ፡፡\nከአንድ ዓመት በፊት ነዉ፡፡ በእዛ ዕለት፣ ረዥም መንገድ የእግር ጉዞ አድርጌ ነበር እቤቴ የገባሁት፤ ለገሀር ከሚገኘዉ መሥሪያ ቤቴ እስከ መኖሪያ ቤቴ ቦሌ ድረስ፡፡ ቤቴ ገብቼ የይድረስ ይድረስ የሠራሁትን ራት ቀማምሼ ብዙ ጊዜ ከምቀመጥበት ሶፋዬ ላይ ተጋድሜ ነበር፡፡ ፊት ለፊቴ ካለዉ የመስታወት ጠረጴዛ ላይ በመሥሪያ ቤቴ በኩል የደረሰኝ ናሁሰናይ የሰደደዉ በፖስታ የታሸገ ደብዳቤ ተቀምጧል፡፡ ፖስታዉን አንስቼ እላዩ ላይ የተለጠፈዉን የቴምብር ፎቶግራፍ ለአፍታ ተመለከትኩና በደካማ የማወቅ ጉጉት ፖስታዉን ከፍቼ ማንበብ ጀመርኩ፡፡ ደብዳቤው በእጅ የተፃፈ ነው፡፡ ከተለያየን ከዓመት በኋላ የላከው ደብዳቤ ነበር፡፡ መልእክቱን አንብቤ እንደጨረስኩ ወረቀቱን ጠረጴዛ ላይ ወረወርኩና ሲጋራ ለኮስኩ፡፡ በወቅቱ የአነበብኩት ነገር እጅግ አበሳጭቶኝ ነበር፡፡ ናሁሰናይ የሰደደዉ ደብዳቤ፣ እኔ ላይ ባደረሰው በደል በእጅጉ እንደተፀፀተና ይቅርታ እንዳደርግለት የሚያትት ነበር፡፡ ይሉኝታ ቢስነቱ እጅግ አናደደኝ፡፡ ያኔ ሁለመናውን የሰጠውን ሰው ገፍቶ ሲሄድ ፀፀት አልተሰማዉም ነበር፤ እናም በብጣሽ ወረቀት ጽፎ በሰደደው ደብዳቤዉ ረግጦ የሄደውን ፍቅር ዳግም መሻቱ በእጅጉ አበሸቀኝ፡፡ ይህን ያደረገው ምናልባት ለእሱ የነበረኝን ብርቱ ፍቅር ስለሚያውቅ፣ ዳግም ይቅርታ ታደርግልኛለች የሚል ከንቱ ተስፋን በልቡ ሰንቆ ይሆናል፡፡ ግን ምን ያደርጋል፣ ሁሉ እንዳልነበር ሆኖ ነበር፡፡ በክህደት የተሰበረዉ ልቤ ቂም አርግዞ እንደ አለት ደንድኖ ነበር፡፡ በእርግጥ በደልን መርሳት አስገራሚ ጉዳይ አይደለም፤ ነገር ግን የበደሉንን ሰዎች ይቅርታ ለመቀበልም ሆነ ለመቃወም የጉዳታችን መጠን ይወስነዋል፡፡\nከመለያየታችን አንድ ወር ቀደም ብሎ ነበር ናሁሰናይን በአካል ያገኘሁት፤ ብዙ ጊዜ ጎራ ከምንልበት መሐል ከተማ እሚገኘዉ ቬነስ ሆቴል ቀጥሮኝ የተገናኘን እለት። እዛ ሆቴል ዉስጥ፣ ለዘላለም ሳይለየኝ አብሮኝ ይዘልቃል ብዬ የተመካሁበት ሰዉ ግንባሩን ቋጥሮ በአጭር ቃል (በምን ሰበብ ሊለኝ እንደፈለገ እንኳን ሳይናገር) ፍቅራችን ማክተሙን አረዳኝ፡፡ ሰማይ ተደፋብኝ፡፡ ድንገተኛ መርዶዉ ልቤ ላይ ሊፈጥር የሚችለዉን የሐዘን ክብደት ፈፅሞ አላስተዋለም፡፡ ተነስቼ መፀዳጃ ቤት ገባሁና አለቀስኩ፡፡ መከዳት ለእኔ እንግዳ ነገር ነበር፣ እናም ሰዉ አማኝ ልቤ በሐዘን ክፉኛ ተሰበረ፡፡ አፅናኝ አልነበረኝም፡፡\nእንቅልፍ በዐይኔ ሳይዞር ሌሊቱን እንዲሁ በከንቱ በሐሳብ ስብሰለሰል አነጋሁ፡፡ ማለዳ ላይ ጅስሜ በሐሳብና በእንቅልፍ እጦት እንደዛለ መኪናዬን አስነስቼ ከከተማ ዳር ወዳለ ሥፍራ ከነፍኩ፤ ምናልባት የቦታ ለዉጥ ክፉኛ የተናወጠ መንፈሴን ቢያሰክነዉ ብዬ፡፡\nእንደ ምፃት ቀን እጅግ ለረዘሙ ቀናት በታላቅ ድብርት ተዉጬ፣ ብቻዬን ቤቴ ስቆዝም ከርሜ በአንዱ ቀን በቋፍ ወደ ሥራ ገበታዬ ተመለስኩ፡፡ የወትሮዉ የሥራ ሞራሌ ግን ሙት ነበር፡፡ ፊት ለፊቴ ተከማችተዉ ፍፃሜአቸዉን ከሚጠብቁ ሥራዎች መካከል አስቸኳይ ናቸዉ ያልኳቸዉን ሥራዎች መርጬ ሥሠራ ዉዬ አመሻሽ ላይ ከቢሮ ወጣሁ፡፡ መንፈሴም አካሌም እጅግ ዝሎ ነበር፣ እናም ቤቴ ገብቼ እስከማርፍ እጅግ ቸኩዬ ነበር፡፡ መስቀል አደባባይን አልፌ በቦሌ መንገድ ጥቂት እንደነዳሁ ድንገት መንገድ ላይ ለማመን የሚያዳግት ኩነትን በዐይኔ ተመለከትኩ፤ ናሁሰናይ ከሴት ጋር ተቃቅፎ ወደ ቡና ቤት ሲዘልቅ፡፡ እጅግ ደነገጥኩ፡፡ ክስተቱ ጥርጣሬዬን በተጨባጭ አስረገጠልኝ፡፡ ራሴን በመደለል አለባብሼ የተዉኩት እዉነት በገሀድ ጥርሱን አግጥጦ ፊቴ ተደነቀረ፡፡ ፍቅር ልቦናዬን አነሁልሎት አንዳንድ እንግዳ ተግባሮቹን (ቸልተኝነቴ ተደምሮ) በወጉ ማጤኑን ዘንግቼ እንጂ የናሁሰናይ ልብ ከእኔ መሸፈቱን የሚያሳብቁ ጥቂት ፍንጮች ነበሩ፡፡\nበዐይኔ በብረቱ የተመለከትኩት ኩነት አዉኮኝ ከቀልቤ ርቄአለሁ፡፡ መኪናዬ ዉስጥ በድን ሆኜ እንደተጎለትኩ ነኝ፣ ልቦናዬ ባፈለቀዉ መንታ ምክር እየዋለልኩ፡፡ በአንድ በኩል ልቤ አካባቢዉን ጥለሽ ተሰወሪ እያለ ያጣድፈኛል፤ በሌላ በኩል ደግሞ ፍፃሜዉን መመልከት እንደሚገባኝ ይኸዉ ልቤ ይሞግተኛል፡፡ በመጨረሻ፣ መኪናዬን ጎዳናዉ ዳር ገትሬ ተከትያቸዉ ወደ ቡና ቤቱ ዘለቅኩ፡፡\nናሁሰናይ፣ የሴቷን እጅ እንደያዘ ወደ ዉስጠኛዉ የቡና ቤቱ ክፍል ይዟት ገባ። የገቡበት ክፍል ለጥንዶች ተብሎ የተሰናዳ ልዩ ክፍል ነዉ፡፡ እኔ ሬስቶራንቱ ዉስጥ ተቀመጥኩ፡፡ ናሁሰናይ ጀርባዉን ለሬስቶራንቱ ሰጥቶ በመቀመጡ ሬስቶራንቱ ዉስጥ የተቀመጠን ሰዉ ማየት አይችልም። በመሆኑም፣ ካለሁበት ሆኜ እያንዳንዱን እንቅስቃሴአቸዉን በግልፅ መከታተል እችላለሁ፡፡\nሴቷ ደርባዉ የነበረዉን ጥቁር ካፖርት አዉልቃ ቀይ ቦርሳዋ ጎን አስቀመጠችዉ፡፡ ናሁሰናይ ቡናማ ሙሉ ልብስ ነዉ የለበሰዉ፡፡ ፊቴ የቀረበዉን ቢራ መጠጣቱን ትቼ ሲጋራ አቀጣጠልኩና ፊቴ የሚካሄደዉን የጉድ ቴአትር መከታተሌን ቀጠልኩ፡፡ ናሁሰናይ እጆቹን በአስረጅነት እያወናጨፈ ያወራል፡፡ በተመስጦ ሲያወጋ እንዲህ የማድረግ ልማድ አለዉ፡፡ ሴቷ አፏን በእጇ ጋርዳ አብዝታ ትገለፍጣለች፡፡ ፀጉረ አጭር ነች፣ ብስል ቀይ። ፊታቸዉ የቀረበዉን ማዕድ እየተጎራረሱ መመገቡን ቀጥለዋል፡፡\nሰዎች እጅግ ግብዞች ናቸዉ፡፡ በብዙ ነገሮች የመዘንኩት ናሁሰናይ፤ እስከ ሕይወቴ ፍፃሜ ድረስ አብሮኝ የሚዘልቅ ፍፁም ታማኝ ሰዉ ይመስል ነበር፡፡ ወዳጅ ብለን የተቀበልናቸዉን ከማመን ዉጭ ምንስ የማድረግ ምርጫ ይኖራል? የሴቷ እጆች የናሁሰናይን አንገት አቅፈዉ፣ አፍ ለአፍ ገጥመዉ በመሳሳም ላይ ናቸዉ፡፡ በዐይኔ ያየሁትን ኩነት መቀበል አዳገተኝ፤ መሬት ተከፍታ እንድትዉጠኝ ተመኘሁ፡፡ የብቻ ይሉት የነበረ ሰዉ ከባእድ ጋር ሲወሰልት በዐይን ከመመልከት የከፋ ምን አይነት ልብን የሚሰብር ክስተት ይኖራል? ናሁሰናይን እጅግ አምነዉ ነበር፡፡ እንደዛ እጅግ አምነዉ የነበረ ሰዉ ድንገት በሌላ ሰዉ ይለዉጠኛል ብዬ ፈፅሞ አንድም ቀን አስቤ አላዉቅም፡፡ ዘግይቶም ቢሆን የተገለጠልኝ ታላቁ ስህተቴ ቀድሞ አለመጠርጠሬ ነበር፡፡ የሆነ ወቅት፣ ይወዱናል፣ ያፈቅሩናል በምንላቸዉ ሰዎች ልብ ዉስጥ ሌሎች ሰርገዉ እንደሚገቡና እኛ እንደምንሰለች፣ እንደምንዘነጋ፣ በሂደትም አንደምንረሳ፡፡ እንቆቅልሽ የሆነብኝ ጉዳይ ከእዚች ሴት ጋር መቼ ግንኙነት እንደ ጀመረ ማወቁ ነዉ፣ ፋይዳ ባይኖረዉም፡፡ ምናልባት ለሥራ ጉዳይ ምዕራብ አገር ሄጄ በነበረበት ወቅት ተዋዉቋት ሊሆን ይችላል፡፡ ቆይ ይቺ ሴት ማን ነች? ምንድን ነች? ይህን እንቆቅልሽ ለመፍታት በሐሳብ እየዳከርኩ ቡና ቤቱን ለቅቄ ወጣሁ፡፡\nከናሁሰናይ ጋር ለመጀመሪያ ቀን የተዋወቅነዉ ብሔራዊ ቴአትር ቤት በራፍ ላይ ነዉ፡፡ ወሩን በደንብ አስታዉሳለሁ፣ ሚያዝያ ነበር፡፡ በእዛ ቀን ከእሱ ጋር የተመለከትኩት ቴአትር ዛሬ ድረስ ከመድረክ አልወረደም፡፡ ይሄ ቴአትር ብድራት ይሰኛል።\nከናሁሰናይ ጋር ፍቅር በጀመርኩ በሁለተኛዉ ዓመት (አሁን እምሠራበት መሥሪያ ቤት ከተቀጠርኩ ከወራት በኋላ) ባሕር ማዶ ለሁለት ዓመት ሥራ ተመድቤ ሄድኩ፡፡ ሆኖም፣ የናሁሰናይን ብርቱ ናፍቆት መቋቋም ስላልቻልኩ አንድ ዓመት ብቻ እንደቆየሁ ጓዜን ጠቅልዬ ወደ አገሬ ተመለስኩ፡፡\nየናሁሰናይ ደብዳቤ ከደረሰኝ ከጥቂት ወራት በኋላ አንድ ቀን ምሽት ናፍቆቱ ተቀስቅሶ ክፉኛ አንገላታኝ፣ ትዝታዉ ከትዉስታዬ ማኅደር አንሰራርቶ ሰላም ነሳኝ። እናም፣ ከራሴ ጋር በብርቱ ስሟገት ቆይቼ ሄጄ ላገኘዉ ቆርጬ መኪናዬን አስነስቼ ወደ መኖሪያ ቤቱ ከነፍኩ፡፡\nከሰአታት ጉዞ በኋላ ናሁሰናይ መኖሪያ መንደር ደረስኩ፡፡ የሚኖርበት ግዙፉ ነጭ የአፓርታማ ህንፃ ከርቀት ይታያል፡፡ ወደ አፓርታማዉ የሚወስደኝን አቋራጭ መንገድ ተከትዬ ጥቂት እንደነዳሁ ግን እቅዴን የሚያፈርስ አስገዳጅ ዉሳኔ ከልቤ መነጨ። ወደ ትፋቱ የሚመለስ ዉሻ ብቻ ነዉ፣ እኔ ሐመልማል ብዙ ወንዶችን ሰርክ ደጅ የማስጠና ሴት ነኝ እንጂ ዉሻ አይደለሁም። ይኸን እዉነት ናሁሰናይ ማወቅ አለበት፡፡ አንዴ ሰዎች ከልባቸዉ አዉጥተዉ ከቀበሩን ሁሉም ነገር አብቅቷል። አሁን ናሁሰናይ የሌላ ሰዉ ነዉ፣ እናም ሁሉን ትቼ ወደ መጣሁበት ለመመለስ ቆርጬ፣ መኪናዬን አዙሬ በመጣሁበት አዉራ መንገድ ወደ መንደሬ ከነፍኩ፡፡\nአድዋ አደባባይን ተሻግሬ ቁልቁል ወደ መኖሪያ መንደሬ ቦሌ የሚወስደዉን መንገድ ይዤ በፍጥነት እየከነፍኩ ነዉ፤ ከፊት ለፊቴ ከተቃራኒ አቅጣጫ (በቅርብ ርቀት) ግዙፍ ኮንቴነር የጫነ ከባድ ተሽከርካሪ አቅጣጫዉን ስቶ በሲሚንቶ የደደረዉን የአዉራ መንገድ መክፈያ ግንብና ብረት እየናደ ወደ እኔ ገሰገሰ፡፡ በገሀድ እየተፈጠረ ያለዉ ኩነት ሁሉ ቅፅበታዊ ቅዠት መሰለኝ፣ ከፊት ለፊቴ አስፈሪ መንጋጋዉን ከፍቶ በታላቅ ጭካኔ ሊዉጠኝ የሚገሰግሰዉ ሞት በብርቱ ፍርሀት አርበደበደኝ፡፡ እጅግ አስፈሪዉ ድራማ መካሄዱን ቀጥሏል፣ በጆሮዬ የሚተመዉ ድምፅ እጅግ ሰቅጣጭ ነዉ፡፡ ግዙፉ ተሽከርካሪ ያገኘዉን የብረት አጥርና የሲሚንቶ ግንብ እየደረመሰ ከእነ መኪናዬ ሊጨፈልቀኝ ወደ እኔ መገስገሱን ተያይዞታል፡፡ ሞት ይህን ያህል አስፈሪ መስሎ አይታየኝም ነበር፤ ድንገት ዐይኑን አፍጥጦ ስለመጣብኝ ነዉ መሰል ሁለመናዬ በታላቅ ቡከን ተንዘፈዘፈ፡፡ ተሽከርካሪዉ እየበረረ መጥቶ እላዬ ላይ ሲከመር የሰቀቀን ጩኸቴን ለቀቅኩት፡፡\nMore in this category: « ደመ መራሩ\tየመጀመሪያይቱ »


ወያኔ መቼ ይሆን እራሱን የሚያየው? | LAAA-LIQE MOTSA\n← ጄነራል ከማል ገልቹ “አልታሰርኩም” ይላሉ – What’s Ethiopian Review up to?\nየጉልቻ መለዋወጥ… →\nየታየው ድንገት የሚጠፋበት፣ የተፈለገው ለመድሃኒት ያክል እንኳ የሚታጣበት፣ ከኔ ጋር ነው ተብሎ የነበረው ሳይታሰብ የሚለይበትና ስምምነት የተደረሰበት ሳይቆይ የሚፈርስበት ወቅት። ሰአታት ወቅቶችና ዓመታት ብቻ አይደሉም ትእይንቶችም እንደ ሸማኔ መወርወሪያ እየተምዘገዘጉ ነው።ጎን ለጎን ከአቻ የስልጣንና የደረጃ ጓደኛ ጋር፤ ከላይ ወደ ታች ወይም ከታች ወደ ላይ አለቃ ከምንዝር ምንዝር ካለቃ ሳይለይ የሚቧደኑበት የሚተሻሹበት የሚጓተቱበት ዘመን። ዘመነ ጭንቅ ንትርክ። ተረጋግቶ በቅጡ መቀመጥ ሳይጀመር ድሮም ካቅም፣ ከችሎታና ከልምድ ውጭ ከተሰጠ የወያኔ ወንበር ጋር እጥላለሁ አትጥልም ትግል የሚጀመርበት ወሳኝ ምእራፍ ተጀምሯል። ምድርን ከውስጧ እየሞቀ ቀቅሎ የሚያፈላትና የሚያነትራት ገሞራ አይነት ውስጠ ትርምስ ወያኔን ፈንድቶ ሊበታትነው መብላላቱን ጨርሶ መናጥ ከጀመረ ረፈደ። ምናልባት ለወያኔ የቀረው ነገር ንዝረቱን ማቆም ሳይሆን የሚያስከትለው አደጋ ሰፊና አሰቃቂ እንዳይሆን ጥቂት መድከም ሊሆን ይችላል። እሱም ቢሆን ከተሳካ ነው።\nየህወሃት መከፋፈል አይቀሬ መሆኑን የሚያመላክቱ ጥርት ያሉ ምልክቶች መታየት ከጀመሩ የቆዩ ቢሆንም እንዲህ እንደ ሰሞኑ ሃሳቦች ወደ ተግባር አልተቀየሩም ነበር። አሁን ግን እያንዳንዱ ከፍተኛ የህወሃት አለቃም ሆነ አባል መስመሩን ለይቷል። ሁሉም በቃልም ሆነ በደብደቤ የማስጠንቀቂያም ሆነ የትብብር መልእክት ደርሷቸዋል። ሁሉም ማን ከማን ጋር እንደተሰለፈ በዝርዝር ባያውቅም ለራሱ ግን መበታተን ከመጣ ከነማን ጋር ሊሰለፍ እንደሚችል ወስኖ ፊሽካ የሚነፋበትን የመጨረሻዋን ሰአት እየተጠባበቀ ይገኛል።\nጊዜው ለነገ የሚባል ነገር የሚተውበት አይደለም ፈጣን ውሳኔ የሚሰጥበት እጅግ ወሳኝ ጊዜ እንጂ። ህወሃት በራሱ ውስጥ የሚብላላው ችግር ሳያንሰው፤ የሌሎች ወያኔን የመሰረቱ ድርጅቶች አሰላለፍ ምን ሊሆን እንደሚችል አለማወቁም አስጨንቆታል። በአባላቱ መካከል ያለው የአሰላለፍ አለመስከንና ወጥ አለመሆን አሳስቦታል። ልክ እንደ 1993ቱ የወያኔ ክፍፍል እዚህ ያሉት እዚያ እዚያ ያሉት እዚህ አይነት አጋጣሚ እንዳይከሰት እርግጠኛ ለመሆን ወያኔ ያለእረፍት ደቂቃ በደቂቃ እየደከመ መሆኑ ይሰማል። ከዚህ ሁሉ ውጣ ውረድ በሗላም ሊመጣ የሚችለው ውጤት አሉታዊ ይሁን አወንታዊ የሚታወቅ ባለመሆኑ ለህወሃት ሌላ ፈተና ሌላ ራስ ምታት እንደሚሆን አይጠረጠርም።\nየወያኔ ሌላው ክፋይ ኦህዴድ ሰላም አጥቷል። የዚህ ድርጅት ሰላም ማጣት ለሌሎችም የወያኔ ክፍልፋዮች እንዳይተርፍና አጠቃላይ ትርምስ እንዳይፈጠር ወያኔ ከወራት በፊት ጀምሮ ጥረት ሲያደርግ እንደነበር ይታወቃል። ሆኖም ግን የተሳካለት አይመስልም። ኢህዴድም እንደ ፈጣሪው ህወሃት በሰብሶ ሊፈረካከስ ከጫፍ እንደደረሰ እየወጡ ያሉ ወቅራዊ መረጃዎች ያመለክታሉ። እዚህም መቧደኑ በፍጥነት እየተካሄደ ሲሆን መቺና ተመቺ በማለትም እራሳቸውን እንደመደቡ መረጃዎች ያመለክታሉ። ነገር ግን የተለያዩ የታሪክ መዛግብት እንደሚያሳዩት ግን ለምሳ ሊያደረጓቸው ያሰቧቸውን እነሱ ቀድመው ቁርስ ላለማድረጋቸው ምንም ማረጋገጫ የለም። እዚህ ላይ መቺ የነበረው ተመቺ ሆኖ ሊገለባበጥ መቻሉ አይደለም ጉዳዩ የነሱ ያላግባብ ትርምስ ሀገራችንንም ሆነ ምስኪን ሕዝባችንን ለአደጋ እንዳያጋልጠው እንጂ። ስለሆነም ”የገደለው ባልሽ የሞተው ወንድምሽ ሃዘንሽ ቅጥ አጣ ከቤትሽ አልወጣ” እንደሚባለው በዚያም አለ በዚህ ለወያኔ ጭንቀቱን የሚጨምር እንጂ ፋታ የሚሰጠው አልተገኘም።\nበአክሱም፣ በባህርዳር፣ በጎንደር፣ በጅማ በአዲስ አበባ፣ በሀረር የኒቨርሲቲዎች የሚገኙ ተማሪዎች እያሰሙ ያሉት የእንደመጥ ጥያቄ ምንም እንኳ ምክንያታቸው የተለያየ ቢሆንም ባንዱ ወይም በሌላው ጥያቄያቸው ከመልካም አስተዳደር እጦጥ ጋር የተያያዘ ነው። በተማሪዎች መካከል የሚደረገው መድሎ፣ እየቀረበላቸው ያለው አገልግሎት ደረጃውን የጠበቀ አለመሆን፣ የግል ወይም የጋራ መብታቸው በተደጋጋሚ መጣስና ተወያይቶ ለማስተካከልም ዝግጁ አለመሆንና ሌሎችም ተማሪዎቹን ከእለታት የምግብ አለመመገብ አድማ አንስቶ ግቢውን ጥለው እስከመውጣት የሚደርስ ወሳኔ እነዲወስኑ አድርጓቸዋል። ለቀደሙት የሀገራችን ገዥዎች መውደቅ በተለይም ለንጉሱ መዳከምና በሗላም ከስልጣን መውረድ የመጀመሪያዎቹ የዩኒቨርሲቲ ተማሪዎች መሆናቸውን በደንም የሚያውቀው ወያኔ የእነዚህን የዩኒቨርሲቲ የተማሪዎች ጥያቄ ባግባቡ ተቀብሎ በቂ መልስ አለመስጠቱና ቀጥሎ የሚሆነውንም መገመት አለመቻሉ ከፍተኛ ጭንቀት ውስጥ ከቶታል።\nበሰሜኑ የሀገራችን ክፍል ሲንቀሳቀሱ የነበሩት ነፍጥ ያነገቡ ኢትዮጵያዊያን ተቃዋሚ ድርጅቶች አንድነት ሃይል ነው በማለት ወደ ትብብር መምጣታቸው፤ አልፎ አልፎም ቀላል የማይባል ጥቃት መሰንዘራቸው ብቻ ሳይሆን ይኸው ዜና በሕዝባችን ዘንድ በከፍተኛ ሁኔታ ተቀባይነትና ድጋፍ ማግኘቱ፤ ባጭር ጊዜ ውስጥም እነዚሁ ሃይሎች በአባላት እየተበራከቱ መሆኑ መሰማቱ በወያኔ ዘንድ ከፍተኛ መተራመስ አስከትሏል። በዚህ አዲስ ክስተት የተደናገጠው ወያኔ ተቃዋሚዎች ጥቃት ወዳደረሱባቸውና ችግር ሊፈጠርባቸው ይችላል ወደተባሉ ሌሎች አካባቢዎች ከፍተኛ ወታደራዊ ሃይል ማጓጓዙም ታውቋል።\nPosted by laaa81 on February 7, 2013 in AMHARIC, ARTICLE\nTags: ADDIS ABABA, Al Habesh, Ethiopia, Ginbot 7, Muslim protest, TPLF


ድጋፍ ለመቀበል መከላከያን አቀረበ (1ኛ ቆሮ. 9፡1-14)\nይህ ምዕራፍ ስለ ጳውሎስ የገንዘብ እርዳታ መመሪያ የሚያወሳ ሲሆን፥ «ለጣዖት ስለተሠዋ ሥጋ» በሚናገርበት በዚህ ስፍራ መቅረቡ ጣልቃ የገባ ነገር ሊመስል ይችላል። እውነቱ ግን፥ ጣልቃ ሳይሆን በምዕራፍ 8 እና 10 ለሚያቀርባቸው መርሆዎች መግለጫ ነው። ጳውሎስ የበሰለ የአርነት አጠቃቀምን ለመግለጽ ራሱን በምሳሌነት ተጠቅሞአል፡- ከቆሮንቶስ ቤተ ክርስቲያን የገንዘብ ድጋፍን ለመጠቀም መብት ነበረው፤ ሆኖም ግን የላቀ ግብ ላይ ለመድረስ ሲል ያን መብቱን ወደ ጎን አስቀመጠ።\nበአብዛኛው ግሪኮች የጉልበት ሥራን እንደሚንቁ ልብ በል። የግሪክ ዜጎች የጉልበት ሥራ የሚሠሩላቸው ባሪያዎች ስለነበሩአቸው፥ በስፖርት፥ በፍልስፍና ና በመዝናኛዎች ይደሰቱ ነበር። አይሁድ በእርግጥ ጥሩ ገቢ እስካስገኘ ድረስ ሥራን ያከብሩ ነበር። የተማሩ የሃይማኖት መሪዎቻቸውም (ራቢዎች) እንኳ ሳይቀሩ ንግድን ይለማመዱ እና «ልጁን እንዲሠራ የማያስተምር፥ ሌባ እንዲሆን ያስተምረዋል» በማለት ትምህርት ይሰጡ ነበር። ጳውሎስ የድንኳን ሥራን እና የቆዳ ሥራን ጥበብ የተማረ ነበር።\nክርስቲያናዊ የግል መብት አጠቃቀም በምሳሌ ለመግለጽ፥ ጳውሎስ እንደ ክርስቶስ አገልጋይነቱ ስለሚከተለው ባለ ሁለት ገጽታ የገንዘብ ፖሊሲው መከላከያን አቀረበ።\nበዚህ ምዕራፍ አጋማሽ ላይ፥ ጳውሎስ በቆሮንቶስ ከነበረችው ቤተ ክርስቲያን የገንዘብ ድጋፍ የማግኘት መብት እንደነበረው አረጋገጠ። ይህን አሳቡን ለመደገፍ አምስት መከራከሪያ ነጥቦችን አስቀምጧል።\nሐዋርያነቱ (9፡1-6)። ሐዋርያ ማለት «በሹመት የተላከ» ማለት ሲሆን በቀዳሚነት የሚያመለክተው አሥራ ሁለቱን ሐዋርያት እና ጳውሎስን ነው። እነዚህ ሰዎች ከአዲስ ኪዳን ነቢያት ጋር የቤተ ክርስቲያንን መሠረት ለመጣል (ኤፌ. 2፡20) ልዩ ተልዕኮ ነበራቸው። ሐዋርያ የመሆን አንዱ መመዘኛ የተነሣውን ክርስቶስ በግል ማየት ነበር (የሐዋ. 1፡21-22)። ጳውሎስ ጌታን ያየው ክርስቲያኖችን ለማሰር ወደ ደማስቆ በሚሄድበት ወቅት ነበር (የሐዋ. 9፡1-9)። ሐዋርያት የክርስቶስ ትንሣኤ ምስክሮች ነበሩ (የሐዋ. 2፡32፤ 3፡15፣ 5፡32፣ 10፡39-43)።\nየስበኩትን መልእክት ለማስረገጥ ሐዋርያት ተአምራትንና ድንቆችን የመሥራት ልዩ ችሎታ ተሰጥቶአቸው ነበር (ዕብ 2፡4)። ጳውሎስ እንዲህ ያሉ ተአምራቶችን በቆሮንቶስ አገልግሎቱ (2ኛ ቆሮ. 12፡12) ፈጽሞአል። እንዲያውም፥ ጳውሎስ የቆሮንቶስ ቤተ ክርስቲያንን በጣም ልዩ የሆነች የአገልግሎቱ «ማኅተም» (ማረጋገጫ) አድርጎ ቆጥሮአት ነበር። ቆሮንቶስ ለማገልገል በጣም አስቸጋሪ ከተማ ብትሆንም፥ ጳውሎስ በእግዚአብሔር ኃይል ታላቅ ሥራ ሠርቶአል (የሐዋ. 18፡1-17ን ተመልክት)።\nበመሆኑም፥ እንደ አንድ ሐዋርያ ጳውሎስ ካገለገላቸው ሰዎች ድጋፍ የማግኘት ኃይል ነበረው። (በዚህ ምዕራፍ ኃይል የሚል ቃል በቀጥታ ወይም በተዘዋዋሪ ስድስት ጊዜ ተጠቅሶአል፤ ይህም «ሥልጣን» ማለት ነው)። ሐዋርያው የክርስቶስ ወኪል ነበር፤ ስለሆነም ሊስተናገድና ክብካቤ ሊደረግለት የተገባው ነበር። ጳውሎስ ያላገባ ሰው ነበር፤ ነገር ግን ሚስት ኖሮት ቢሆን ኖሮ፥ እርሷም በቤተ ክርስቲያን የመረዳት መብት ይኖራት ነበር። ጴጥሮስ ያገባ ሰው ነበረ (ማር. 1፡30)፥ እናም ሚስቱ ከእርሱ ጋር ትጓዝ ነበር። ጳውሎስም ይኸው መብት የነበረው ሲሆን አልተጠቀመበትም።\nጳውሎስ ሙሉ ጊዜውን ለቃሉ አገልግሎት የመመደብ መብትም ነበረው። ድንኳን መሥራት አልነበረበትም። ሌሎች ሐዋርያት ራሳቸውን ሙሉ ለሙሉ ለቃሉ አገልግሎት ስለ ሰጡ ራሳቸውን ለመደገፍ መሥራት አልነበረባቸውም። ይሁን እንጂ፥ ጳውሎስና በርናባስ ራሳቸውን ብቻ ሳይሆን ከእነርሱም ጋር አብረው የሚደክሙትን ለመደገፍ በገዛ እጆቻቸው ይሠሩ ነበር።\nሰብአዊ ልምምድ (9፡7)። አንድ ሠራተኛ ለሥራው የሆነ ጥቅም ማግኘት እንዳለበት የየዕለቱ ልምምድ ያስተምረናል። አንድ ሰው ለውትድርና ከተመለመለ፥ መንግሥት ደመወዙን ይከፍለዋል፤ የተወሰኑ አቅርቦቶችንም ይሰጠዋል። እረኛ ወይም አርቢ ከእንስሳቱ ወተታቸውን የመጠቀም መብት እንዳለው ሁሉ፥ ወይን የሚተክል ሰውም ፍሬውን መብላት አለበት።\nምናልባት ጳውሎስ በ«አእምሮው ጓዳ» ውስጥ፥ ቤተ ክርስቲያንን ከጦር ሠራዊት፥ ከወይን እርሻና ከመንጋ ጋር ያነጻጸረ ይመስላል። ሐዋርያ እንደ መሆኑ መጠን ጳውሎስ በጦር ሜዳው ግንባር መስመር ላይ ነበር። ቀደም ብሎ የቆሮንቶስ ቤተ ክርስቲያንን ከለማ ማሣ (3፡6-9) አነጻጽሮ ነበር። ጌታም ራሱ የወይን ግንድንና ቅርንጫፍን ምሳሌ (ዮሐ 15)፥ እንደዚሁም የመንጋን ምሳሌ (ዮሐ 10) ተጠቅሞአል። ትምህርቱ ግልጽ ነበር። ክርስቲያን ሠራተኛ ለሥራው ጥቅምን የመጠበቅ መብት አለው። ይህ “በቁሳዊው” ዓለም እውነት ከሆነ በመንፈሳዊው ዓለምም እውነት ነው።\nየብሉይ ኪዳን ሕግ (9፡8-12)። ብሉይ ኪዳን የጥንቲቱ ቤተ ክርስቲያን «መጽሐፍ ቅዱስ» ነበር፤ ምክንያቱም አዲስ ኪዳን ገና በመጻፍ ሂደት ላይ ነበር። ምንም እንኳ የሕግን ትእዛዛት ከመታዘዝ ነፃ የወጡ ቢሆኑም የመጀመሪያዎቹ እማኞች በሕግጋቱ መንፈሳዊ መርሆች ይመሩ ነበር። ቅዱስ አውግስቲን እንዲህ ብለዋል፥ «አዲስ በብሉይ ውስጥ የተደበቀ፥ ብሉይ በአዲስ የተገለጠ ነው»።\nጳውሎስ አሳቡን ለማስረገጥ ዘዳግም 25፡4ን ጠቀሰ። (ለጢሞቴዎስ ሲጽፍና ቤተ ክርስቲያን አገልጋዮቿን በበቂ ሁኔታ ደመወዝ እንድትከፍል ባበረታታበት ወቅት ይኸንኑ ነው የጠቀሰው፥ (1ኛ ጢሞ. 5፡17-18።) በሬዎች ስለማያነብቡ ይህ ጥቅስ የተጻፈው ለእነርሱ አይደለም። ገበሬ የበሬዎቹን አፍ በማሰር በፊታቸው ካለው እህል እንዳይበሉ ቢያደርግ ጭካኔ ነው። እንደ እውነቱማ ሥራውን እኮ የሚሠራው በሬው ነው።\nጳውሎስ ለሠራተኛው ደመወዙ ይገባዋልና በሚለው ትእዛዝ ውስጥ በትክክል መንፈሳዊ መርህን አይቶአል። መሬቱን ለዘሪ ያዘጋጀው በሬ አሁን ደግሞ የተመረተውን ምርት በእግሩ እየረገጠ ነበር። ጳውሎስ የቆሮንቶስን አፈር አርሶአል፤ ሌት ተቀንም ደክሞአል። ከዘራው ዘር የተገኘውን መከርም አይቶአል። ከዚያ መከር አንዳንዶቹን ፍሬዎች መጠቀም መብቱ ነበር።\nቁጥር 11 የክርስቲያናዊ ሕይወት መሠረታዊ መርህን በግልጽ ያስቀምጣል። መንፈሳዊ በረከቶችን ከተቀበልን በምላሹ ቁሳዊ በረከቶችን ማካፈል ይገባናል። ለምሳሌ፥ አይሁድ ለአሕዛብ መንፈሳዊ በረከትን ይሰጡ ነበር፤ በመሆኑም አሕዛብ ቁሳዊ በረከቶችን ለአይሁድ የማካፈል ግዴታ ነበረባቸው። ቃሉን የሚያስተምሩን እንድንደግፋቸው ከእኛ ሊጠብቁ መብት አላቸው (ገላ. 6፡6-10)።\nጳውሎስ ከሌሎች ቤተ ክርስቲያኖች የገንዘብ ድጋፍ መቀበሉን ለማመን ምክንያት አለን። ወደ ተሰሎንቄ በሄደ ጊዜ የፊልጵስዩስ አማኞች ሁለት ስጦታዎችን ልከውለት ነበር (ፊልጵ. 4፡15-16)። «እናንተን ለማገልገል ደመወዝ እየተቀበልሁ ሌሎችን አብያተ ክርስቲያናት ዘረፍሁ» (2ኛ ቆሮ. 11፡8) በማለት ጳውሎስ ቆሮንቶሳውያንን አሳሰበ። ሌሎች አገልጋዮች ከቆሮንቶስ ቤተ ክርስቲያን ድጋፍ የተቀበሉ ይመስላል (1ኛ ቆሮ. 9፡12)፤ ነገር ግን ጳውሎስ «የክርስቶስን ወንጌል እንዳንከለክል» በማለት ከዚህ ዓይነት ድጋፍ እራሱን ነፃ አድርጎ መቆየትን መረጠ። ለሌሎች አማኞች የላቀ ምሳሌ ለመሆን ፈለገ (2ኛ ተሰ. 3፡6-9)።\nየብሉይ ኪዳን ልምምድ (9፡13)። ካህናት ና ሌዋውያን የሚኖሩት ወደ ቤተ መቅደስ በሚመጣው መሥዋዕት እና ስጦታዎች ነበር። የሚቀበሉአቸውን ስጦታዎች እና ልዩ እሥራቶችን በተመለከተ የወጡት ደንቦች በዘኁልቁ 18፡8-32፥ በዘሌዋውያን 6፡14-7፡36፥ እና 27፡6-33 ላይ ይገኛሉ። የዚህ ተዛምዶ ግልጽ ነው። በሕግ ሥር የነበሩ የብሉይ ኪዳን አገልጋዮች በሚያገለግሉት ሕዝብ ይደገፉ ከነበረ፥ በጸጋ ሥር ሆነው የሚያገለግሉ የእግዚአብሔር ባሪያዎችስ መደገፍ የለባቸውምን?\nየኢየሱስ ትምህርት (9፡14)። ጳውሎስ ያጣቅስ የነበረው በሉቃስ 10፡7-8 እና በማቴዎስ 10፡10 ላይ ያሉትን የጌታ ቃላት ለመሆኑ ጥርጥር የለውም። ቆሮንቶሳውያን የሚያጣቅሱባቸው ከሁለቱ ወንጌሎች የየትኛውም ቅጂ አልነበራቸውም። ነገር ግን የጌታ ትምህርት በሐዋርያት ይተላለፉ የነበረው አፍአዊ ትውፊት አካል በመሆን ተሰጥቶአቸው ነበር። ቤተክርስቲያን ችላ ልትለው የማይገባት መሠረታዊ መርህ ሠራተኛ ደመወዙ ይገባዋል የሚል ነው።\nጳውሎስ ያለጥርጥር አሳቡን አስመስክሮአል። አምስቱ መከራከሪያዎቹ በማጠቃለያ የሚያረጋግጡት አብሮእቸው በነበረበት ወቅት በአገልግሎቱ ይደግፉት ዘንድ ከቆሮንቶስ አማኞች መጠበቅ መብቱ እንደሆነ ነው። እንዲሁም ሆኖ ድጋፋቸውን ሆን ብሎ ሳይቀበል ቀረ። ለምን? ይህንን በመከላከያው ሁለተኛ ክፍል ላይ ያብራራል።


የምንታመመው ለምንድን ነው? | መጽሐፍ ቅዱስ ምን ይላል\nአንብብ በ ሂሊጋይኖን ሃንጋሪያኛ ሊቱዋንያኛ መቄዶንያኛ ማላጋሲ ምያንማርኛ ሩሲያኛ ሮማንያኛ ሰርቢያኛ ሰርቢያኛ (በላቲን ፊደላት) ሲሎዚ ሲንሃላ ሳሞአን ሴሴቶ (ሌሶቶ) ሴብዋኖ ሴጽዋና ሴፔዲ ስሎቫክኛ ስሎቬንያኛ ስዊድንኛ ስዋሂሊ ስፓንኛ ሾና ቆሳ ቡልጋሪያኛ ቱርክኛ ታይ ታጋሎግ ትግርኛ ቺቶንጋ ቺቼዋ ቻይንኛ ማንዳሪን (ቀለል ያለ) ቻይንኛ ማንዳሪን (የጥንቱ) ቻይንኛ ካንቶንኛ (ቀለል ያለ) ቻይንኛ ካንቶንኛ (የጥንቱ) ቼክ ችዊ ኖርዌይኛ አልባኒያኛ አማርኛ አረብኛ አርመንኛ አዘርባጃኒ አዘርባጃኒ (ሲሪሊክ) አፍሪካንስ ኡርዱ ኢሎኮ ኢስቶኒያኛ ኢንዶኔዥያኛ ኤዌ እንግሊዝኛ ኪሩንዲ ኪርጊዝ ኪንያርዋንዳ ክሮሽያኛ ኮርያኛ ዕብራይስጥ ዙሉ ዩክሬንኛ ደች ዴኒሽ ጀርመንኛ ጃፓንኛ ጆርጂያኛ ግሪክኛ ጣሊያንኛ ጾንጋ ፈረንሳይኛ ፊኒሽ ፊጂኛ ፖላንድኛ ፖርቱጋልኛ\nአምላክ ለሰውነታችን የምናደርገው እንክብካቤ ያሳስበዋል?\n“ብዙ የወይን ጠጅ ከሚጠጡ፣ ሥጋ ከሚሰለቅጡ ጋር አትወዳጅ።”—ምሳሌ 23:20\nመጽሐፍ ቅዱስ የሕክምና መጽሐፍ አይደለም፤ ደግሞም ሰዎች የሚያደርጉትን እያንዳንዱን ነገር የሚቆጣጠር መመሪያ አልያዘም። ያም ቢሆን አምላክ፣ ጤንነትን ስለ መጠበቅ ያለውን አመለካከት የሚጠቁሙ በመጽሐፍ ቅዱስ ላይ የሚገኙ ሐሳቦችን ማወቅህ ይጠቅምሃል።\nመጽሐፍ ቅዱስ ለሰውነታችን የምናደርገው እንክብካቤ አምላክን እንደሚያሳስበው የሚጠቁሙ በርካታ ሐሳቦች ይዟል። ለምሳሌ ያህል፣ መጽሐፍ ቅዱስ ሆዳምነትንና ሰካራምነትን ጨምሮ ከልክ በላይ የሚደረጉ ጎጂ ነገሮችን ያወግዛል። (ምሳሌ 23:20) አምላክ ለጥንቶቹ እስራኤላውያን በሰጠው ሕግ ላይ በሽታዎች እንዳይስፋፉ ለመቆጣጠር ከተቻለም እንዳይከሰቱ ለመከላከል መደረግ ያለባቸው ነገሮች ተካትተዋል። በተጨማሪም ሕጉ በሰው ላይ ጉዳት የሚያደርሱ አደጋዎችን ለማስወገድ የሚረዱ የደህንነት መመሪያዎችን ይዟል። (ዘዳግም 22:8) ከዚህ በግልጽ ለማየት እንደሚቻለው መጽሐፍ ቅዱስ፣ ሰውነታችንን እንድንንከባከብና ጤንነታችንን ለመጠበቅ አስፈላጊውን ነገር እንድናደርግ ያበረታታል።\nየምንታመምበትን ምክንያት በተመለከተ መጽሐፍ ቅዱስ ምን ይላል?\n“በአንድ ሰው አማካኝነት ኃጢአት ወደ ዓለም ገባ፤ በኃጢአትም ምክንያት ሞት መጣ።”—ሮም 5:12\nብዙዎች በሽታ ሰው በዝግመተ ለውጥ ሲገኝ በአጋጣሚ የተከሰተ ችግር እንደሆነ ያምናሉ። ሌሎች ደግሞ እንደ ክፉ መናፍስት ያሉ ሚስጥራዊ ኃይሎች የጤና መቃወስ እንደሚያስከትሉብን አድርገው ያስባሉ።\nመጽሐፍ ቅዱስ፣ የምንታመመው የመጀመሪያዎቹ ባልና ሚስት በአምላክ ላይ በማመፃቸው ምክንያት እንደሆነ ይናገራል። (ሮም 5:12) የመጀመሪያዎቹ ወላጆቻችን አዳምና ሔዋን በአምላክ ላይ ከማመፃቸው በፊት ፍጹም ጤንነት ነበራቸው። አፍቃሪ የሆነውን አምላክ እንክብካቤ ካጡ እንደሚሞቱ ያውቁ ነበር። (ዘፍጥረት 2:16, 17) ይሁንና ሆን ብለው ከአምላክ ጋር እንዲቆራረጡ የሚያደርግ ነገር ፈጸሙ፤ በመሆኑም ፍጽምናቸውን አጡ። *\nፍጽምናቸውን ያጡት የመጀመሪያዎቹ ወላጆቻችን ለእኛም አለፍጽምናን አወረሱን። በመሆኑም የጤና እክሎችን ለማስወገድ የቱንም ያህል ጥረት ቢደረግ መታመማችን አይቀርም።\nአምላክ ያወጣቸውን ጥበብ የሚንጸባረቅባቸው መመሪያዎች በመታዘዝ ከእሱ ጋር እርቅ ከፈጠርክ ወደፊት ምድር ገነት ስትሆን ፍጹም ጤንነት አግኝተህ መኖር እንደምትችል መጽሐፍ ቅዱስ ያስተምራል። (ኢሳይያስ 33:24) አምላክ ሕመምን፣ በሽታንና ሞትን ለማስወገድ ቃል ገብቷል።—ራእይ 21:3, 4\nመጽሐፍ ቅዱስ የሕክምና እርዳታ ማግኘትን ይቃወማል?\n“ሐኪም የሚያስፈልጋቸው ሕመምተኞች እንጂ ጤነኞች አይደሉም።”—ማቴዎስ 9:12\nአንዳንዶች የሕክምና እርዳታ ከማግኘት ይልቅ ሃይማኖታዊ ፈውስ (ወይም የእምነት ፈውስ) ማግኘት የተሻለ እንደሆነ ይናገራሉ።\nበጥንት ዘመን በነበሩ የአምላክ ሕዝቦች መካከል የጤና እርዳታ የሚሰጡ ሰዎች የነበሩ ሲሆን አምላክ ይህን ሙያቸውን አልተቃወመም። (ዘፍጥረት 38:28፤ ቆላስይስ 4:14) እነዚህ ሰዎች ለመድኃኒትነት የሚውሉ ተክሎችንና ቅባቶችን በመጠቀም እንዲሁም ለሕመምተኞቹ አንድ ዓይነት የአመጋገብ ሥርዓት በማዘዝ ወይም በሌሎች የሕክምና ዘዴዎች ተጠቅመው ሕክምና በመስጠታቸው አምላክ እንዳልተደሰተ የሚገልጽ ሐሳብ በመጽሐፍ ቅዱስ ውስጥ አናገኝም። እንዲያውም ኢየሱስ “ሐኪም የሚያስፈልጋቸው ሕመምተኞች እንጂ ጤነኞች አይደሉም” ሲል ተናግሯል።—ማቴዎስ 9:12\nይሁን እንጂ መጽሐፍ ቅዱስ ጤነኛ ለመሆን ማንኛውም ዓይነት መሥዋዕት መከፈል አለበት የሚለውን አመለካከት አይደግፍም። ለምሳሌ ያህል መጽሐፍ ቅዱስ፣ በዛሬው ጊዜ የሚከናወነውን የእምነት ፈውስ አይደግፍም። ከዚህም ሌላ በመናፍስታዊ ድርጊቶች አማካኝነት ፈውስ ለማግኘት መሞከር በአምላክ ዘንድ ተቀባይነት የለውም። (ገላትያ 5:19-21) የጤና እክል በሚያጋጥመን ጊዜ መጽሐፍ ቅዱስ በሚያወግዛቸው መንገዶች መጠቀም ተገቢ ባይሆንም የሚቻል ከሆነ ወዲያውኑ ጥሩ ሕክምና ለማግኘት መሞከር የጥበብ እርምጃ ነው።\n^ စာပိုဒ်၊ 10 በዚህ ርዕስ ውስጥ “ፍጹም” እና “ፍጽምና” የሚሉትን ቃላት የተጠቀምነው የመጀመሪያዎቹ ባልና ሚስት አምላክ ሲፈጥራቸው የነበራቸውን ጤንነት ለማመልከት ነው፤ የመጀመሪያዎቹ ወላጆቻችን በሕመም፣ በበሽታና በሞት አይጠቁም ነበር።\nክርስቲያኖች የሕክምና እርዳታ ይቀበላሉ?\nአምላክ የሕክምና ምርጫችን ያሳስበዋል?\nአጋራ አጋራ ጤና


የአዕምሯዊ ንብረት አገልግሎቶች እና የንግድ ምልክት ምዝገባ አገልግሎቶች\nቤት የንግድ ምልክት ምዝገባ አገልግሎት\nፈጣን - ደህንነቱ የተጠበቀ - ሕጋዊ\nደንበኞቻችን ኢንቨስትመንታቸውን እንዲጠብቁ ፣ የገቢያቸውን ድርሻ እንዲያሳድጉ እና ተወዳዳሪ ጥቅማቸውን እንዲያጠናክሩ እናግዛቸዋለን ፡፡ እኛ ከእያንዳንዱ ደንበኛ ጋር እውነተኛ በይነተገናኝ አጋሮች ነን ፡፡ በአዕምሯዊ-ንብረት ሀብቶች ልማት ፣ ጥበቃ እና ብዝበዛ ውስጥ ዛሬ ለሚፈጠሩት ጉዳዮች አቀራረብ እንወስዳለን ፡፡\nከሌሎች አሠራሮች ጋር ሙሉ በሙሉ በተቀናጀ የሙሉ አገልግሎት የአይፒ አሠራር በልዩ ሁኔታ ተቀምጠናል ፣ በግብይቶች እና በፉክክር ውዝግቦች ላይ እና በፌዴራል ፍ / ቤቶች ፣ በጠቅላይ ፍርድ ቤት እና በአለም አቀፍ ፍርድ ቤቶች ፊት ለፊት በድምፅ ብልጫ ችሎታዎች ላይ የፀረ-እምነት መመሪያን እናቀርባለን ፡፡ የዛሬው ኢኮኖሚ ከብሔራዊ ድንበር የተሻገረ ስለሆነ በዓለም ዙሪያ ባሉ ቁልፍ የንግድ ማዕከላት ሁሉን አቀፍ ድጋፍ እናቀርባለን ፡፡\nየደንበኞቻችንን ዓለም አቀፍ የአይፒ ፍላጎቶች ለማሟላት እንዲረዳን ይህ በዓለም አቀፍ ደረጃ በመላው አሜሪካ ፣ አውሮፓ እና እስያ የሚገኙትን በርካታ የአይፒ ባለሙያዎችን ያቀፈ ነው ፡፡\nየአዕምሯዊ ንብረት, የንግድ ምልክት እንዴት እንደሚመዘገብ?\nየንግድ ምልክት መግለጫዎን ፣ ለስላሳ የንግድ ምልክት ቅጅ በ JPEG ቅርጸት እና የኩባንያዎ የንግድ ምዝገባ (ወይም ለግል ምዝገባ ማንነት) ያቅርቡልን። በታቀደው ምልክት ላይ ግጭት ሊያስከትሉ የሚችሉ ነባር ምልክቶችን ለመለየት አሁን ያሉትን ምልክቶች መዝገቦችን የሚያቀርብ የንግድ ምልክት ቅድመ-ማቅረቢያ ፍለጋን በዚህ ደረጃ ማቅረብ እንችላለን ፡፡ መዛግብቱ ፣ ወረቀቶች ፣ ማይክሮ ፊልሞች ወይም ኤሌክትሮኒክ ሊሆኑ የሚችሉ ፣ ሊጋጩ የሚችሉ ምልክቶችን በቀላሉ ለማግኘት እንዲችሉ መደራጀት አለባቸው ፡፡\nሁሉንም አስፈላጊ ሰነዶች እና የማመልከቻ ቅጹን በመሙላት የንግድ ምልክትዎን በ 1-2 የስራ ቀናት ውስጥ ማስመዝገብ ለሚፈልጉት ለአከባቢው ባለስልጣን እናቀርባለን ፡፡ ከዚያ በኋላ የንግድ ምልክቶች ምዝገባዎች ፍለጋ ይካሄዳል እና መስፈርቶቹን ለማሟላት ለ 6 ወሮች እንጠብቃለን (ተመሳሳይ ወይም ተመሳሳይ የንግድ ምልክት ቀድሞ የተመዘገበ ወይም የተተገበረ ከሆነ) ፡፡\nየንግድ ምልክትዎ በአገሪቱ ኦፊሴላዊ ጋዜጣ ማስታወቂያ ውስጥ ይታተማል ፣ ስለዚህ ማንም ሊያየው ይችላል ፡፡ ምንም ተቃውሞ ካልተሰጠ በ 4-7 ወራት ውስጥ ለንግድ ምልክትዎ የምዝገባ የምስክር ወረቀት ያገኛሉ ፣ እንደየንግድ ምልክቱ ዓይነት ፡፡\nሆንግ ኮንግ የአሜሪካ ዶላር 259 የአሜሪካ ዶላር 799 የአሜሪካ ዶላር 259 8 ወር ተጨማሪ ይመልከቱ\nስንጋፖር የአሜሪካ ዶላር 219 የአሜሪካ ዶላር 799 የአሜሪካ ዶላር 219 6 ወራት ተጨማሪ ይመልከቱ\nአሜሪካ (አሜሪካ) የአሜሪካ ዶላር 275 የአሜሪካ ዶላር 799 የአሜሪካ ዶላር 275 10 ወራቶች ተጨማሪ ይመልከቱ\nእንግሊዝ የአሜሪካ ዶላር 250 የአሜሪካ ዶላር 799 የአሜሪካ ዶላር 250 4 ወር ተጨማሪ ይመልከቱ\nየአውሮፓ ህብረት (ህብረት) የአሜሪካ ዶላር 900 የአሜሪካ ዶላር 799 200 ዶላር 6 ወራት ተጨማሪ ይመልከቱ\nዓለም አቀፍ የንግድ ምልክት (*) ለመመዝገብ በሚፈልጉት ስልጣን ላይ ይወሰኑ የአሜሪካ ዶላር 1299 ለመመዝገብ በሚፈልጉት ስልጣን ላይ ይወሰኑ ከ 6 - 12 ወሮች ተጨማሪ ይመልከቱ\nማሳሰቢያ- ዓለም አቀፍ የንግድ ምልክት አመልካቾች በዓለም አቀፍ የአዕምሯዊ ንብረት ድርጅት (WIPO) ውስጥ በተዘረዘሩት ከ 106 በላይ ሕጎች ውስጥ ለዓለም አቀፍ የንግድ ምልክት ማመልከት ከመጀመራቸው በፊት መሠረታዊ የንግድ ምልክቱን እንዲያገኙ ጠይቋል ፡ በንግድ ምልክት ምዝገባ ሂደት ውስጥ የተከሰቱ አጋጣሚዎች ወይም አለመግባባቶች ካሉ የጠፋው ወጪ በደንበኞች ይስተናገዳል።\n1. በ HKSAR የንግድ ምልክት ሕግ መሠረት እንደ የንግድ ምልክት ምን ይቆጠራል?\nየንግድ ምልክት የባለቤቱን ዕቃዎች ወይም አገልግሎቶች ለማስተዋወቅ እና ለይቶ ለማወቅ እና ህብረተሰቡ ከሌሎች ነጋዴዎች ዕቃዎች ወይም አገልግሎቶች እንዲለይ ለማስቻል የሚያገለግል ምልክት ነው ፡፡ እሱ አርማ ወይም መሳሪያ ፣ ስም ፣ ፊርማ ፣ ቃል ፣ ደብዳቤ ፣ ቁጥር ፣ ሽታ ፣ ምሳሌያዊ አካላት ወይም የቀለሞች ጥምረት ሊሆን ይችላል እናም እንደዚህ ያሉ ምልክቶችን እና የ 3-ልኬት ቅርፆችን ማናቸውንም ጥምር ያጠቃልላል ፡፡ የተቀዳ እና የታተመ ፣ ለምሳሌ በስዕል ወይም በማብራሪያ።\n2. የንግድ ምልክት ምዝገባ ጥቅሞች ምንድ ናቸው?\nየንግድ ምልክት ምዝገባ ለንግድ ምልክት ባለቤቱ ሦስተኛ ወገኖች ለተመዘገቡባቸው ዕቃዎች ወይም አገልግሎቶች ወይም ለተመሳሳይ ሸቀጦች ወይም አገልግሎቶች ያለእሱ ፈቃድ የእርሱን ምልክት ወይም በአሳሳች ተመሳሳይ ምልክት እንዳይጠቀሙ የማድረግ መብት ይሰጠዋል ፡፡ ላልተመዘገቡ የንግድ ምልክቶች ባለቤቶች ጥበቃ ለማድረግ በጋራ ሕግ መተማመን አለባቸው ፡፡ የአንዱን ጉዳይ በጋራ ሕግ መሠረት ማቋቋም የበለጠ ከባድ ነው ፡፡\n3. ምን የንግድ ምልክት ሊመዘገብ ይችላል?\nበልዩ ሁኔታ የተወከለው የኩባንያ ፣ የግለሰብ ወይም የድርጅት ስም;\nየአመልካቹ ፊርማ (ከቻይንኛ ፊደላት በስተቀር);\nየንግድ ምልክቱ ጥቅም ላይ የሚውልባቸውን ዕቃዎች ወይም አገልግሎቶች ገላጭ ያልሆነ ወይም ጂኦግራፊያዊ ስም ያልሆነ ወይም የአያት ስም ያልሆነ ቃል; ወይም\nሌላ ማንኛውም ልዩ ምልክት.\n4. በሆንግ ኮንግ ውስጥ የንግድ ምልክት ማን መመዝገብ ይችላል?\nበአመልካቹ ዜግነት ወይም ቦታ ላይ ምንም ገደብ የለም\n5. መብቶቼ እስከመቼ ይጠበቃሉ?\nየንግድ ምልክት ጥበቃ ጊዜ ሲመዘገብ ለ 10 ዓመታት የሚቆይ ሲሆን ለተከታታይ 10 ዓመታትም ላልተወሰነ ጊዜ ሊታደስ ይችላል ፡፡\n6. ለንግድ ምልክት ማመልከቻ ለማስገባት ምን መረጃ እና ሰነዶች ያስፈልጋሉ?\nየአመልካቹን ደብዳቤ ወይም የተመዘገበ አድራሻ\nለግለሰቦች አመልካች የሆንግ ኮንግ መታወቂያ ካርድ ወይም ፓስፖርት ቅጂ; የንግድ ሥራ ምዝገባ የምስክር ወረቀት ቅጅ ወይም የአመልካቹ የሥራ ማህበር የምስክር ወረቀት;\nየታቀደው ምልክት ለስላሳ ቅጅ;\nበሚፈለጉት በእነዚህ ክፍሎች ውስጥ የሚፈለጉ የምዝገባ ክፍል ወይም የሸቀጦች ወይም አገልግሎቶች ዝርዝሮች።


Ethiopia Zare - ተደራዳሪ ወይንስ ተባባሪ\nሕዝብ እየፈጀ ያለው የአጋዚ ጦር\nኦሕዴድ, አምቦ, አጋዚ ጦር,\nየወያኔ ቅኝ ገዢነት፤ ይህን ሳስብ በ1980ዎቹ መጨረሻ ያነበብኳት ግጥም ትውስ አለችኝ። እንዲህ ትላለች።\n"ወገንን ጨፍጫፊ ቆዳው የነጣ ነው፣\nእንቶኔም በተግባር ሲኞር እንቶኔ ነው።" ይህን ያሉት ሰው ዛሬ በሕይወት ካሉ ምን ይሉ ይሆን?\nየአንቦ ከተማ መስተዳድር ቃል አቀባይ ለአሜሪካ ድምጽ ራዲዮ የአማርኛው ክፍል እንደገለጹት ገዳዮቹ ቀይ መለዮ የደፉና ሌሎችም የመከለካያ ሰራዊት አባላት ናቸው። ከእኝህ ባለሥልጣንም ሆነ ከዓይን እማኞች እንደተገለጸው የግድያው ምክንያት አንድ ኪሎ ስኳር 60 ብር መግባቱና በዚህም ዋጋ አንቦ ላይ ማግኘት ችግር በሆነበት ወቅት የስኳር ሕገ ወጥ ንግድ መጧጧፉና ስኳር ጭነዋል የተባሉ ተሸከርካሪዎች በዛ መስመር እየተጓዙ መሆኑ መሰማቱን ተከትሎ ሰው አናሳልፍም ብሎ መከልከሉ ነው። ሕገ ወጥ ንግድን መቃወም ይደገፋል፣ ይበረታታል፣ ያስመሰግናል፣ ሲሆንም ያሸልማል እንጂ እንዴት ጥይት ለመተኮስና ሰው ለመግደል ያበቃል። ይህ ነገር አውቆ ለተኛ ካልሆነ በስተቀር ለማንም ምሥጢር ሊሆን አይችልም። የተጫነው ስኳር የወያኔዎቹ በመሆኑ ነው እንዴት ተደፈርን በማለት እንደ ሮቦት የሚታዘዘውን ገዳይ ኀይላቸውን ልከው ማስገደላቸው።\nየአንድ አገር መንግሥት ነኝ ባይ ሲጀመር በዝርፊያ ተግባር አይሰማራም፣ ከሆነም ደግሞ ሲነቃበት ማምለጫም ማሳለጫም መንገድ ይፈልጋል እንጂ በሕዝብ ላይ ጥይት አያዘንብም። እንዲህ የሚያደርገው ቅኝ ገዢ ብቻ ነው። የሚገዛውን አገር ሕዝብ ስለ ሰው ስለማይቆጥር። ይህም ነው እንግዲህ ከብዙዎቹ ሰይጣናዊ ተግባራቱ ጋር ተዳምሮ ወያኔን ቅኝ ገዢ ነው ለማለት ያበቃኝ። በየቦታው በወያኔ ኀይል ስለሚፈጸመው ነገር የአካባቢው ባለሥልጣን ተብዬዎች የማያውቁ፣ ለማወቅ ቢፈልጉም የማይችሉ የማፈቅድላቸው መሆኑ ደግሞ በኢትዮጵያ ፌዴራላዊ ሥርዓት የለም የሚለውን መከራከሪያችንን የሚጠናክር ነው።\nበተመሳሳይ ሁኔታ ከሳምንት በፊት ወደ ሶማሌ ክልል የሚልፉ ምን እንደጫኑ ያልታወቁ መኪናዎችን የአካባቢው ነዋሪ አላሳልፍም ብሎ በማገዱ ግድያ ሲፈጸምበት የአካባቢው መስተዳድር ግድያውን መከላከል ቀርቶ መኪናዎቹ የጫኑትን ነገር ምንነት ተጠግቶ ለማየት ያለመቻሉን ከአካባው ስመ ባለሥልጣኖች አንዱ ሲናገሩ ሰምተናል።\nሁለተኛው የተለየ ገጽታ የታየበት ያልኩት በአምቦ የተፈጸመውን ግድያ እንዴትነትና የገዳዮቹን ማንነት ለአሜሪካ ድምጽ ራዲዮ የየገለጹት የአካባቢው መስተዳድር ቃል አቃባይ ከእንግዲህ የምንደብቀው ነገር አይኖርም እውነቱን ለሚመለከተው ሁሉ እንገልጻለን ያሉበት ነው። ከንግግራቸው በላይ ይህን ሲናገሩ ከውስጣቸው የሰማነው ስሜት ኦህዴዶች የወያኔ አገዛዝ ከሚሸከሙት በላይ እየሆነ ያንገሸገሻቸው ነው የሚመስለው። ግን አንድ ጥያቄ ላንሳ፡ እነርሱ በቃን ብለው ከወያኔ ጋር ያላቸውን የጋብቻ ውል ለመቅደድ ከዚህ በላይ ምን ሲፈጸም ማየት ይኖርባቸው ይሆን? ከዓመት በፊት ይመስለኛል የብአዴንና የኦህዴደ አገላጋይነት እስከምን ድረስ የሚል ርእስ በሰጠሁት ጽሁፌ “…ብአዴንም ሆነ ኦሕዴድ እንደ ድርጅት ሎሌነት በቃን ነጻነት እንሻለን ቢሉ፤ለየግል ጥቅማችን ስንል እንወክለዋለን የምንለውን ሕዝብ ማስጠቃቱ ማስናቁ ይበቃል፣ ከእንግዲህ የሕወሓትን የሞግዚት አስተዳደር አንሻም በሕገ መንግሥት ያሰፈርነው የክልሎች ነጻነት ተግባራዊ ይሁን ወዘተ ብለው ቢወስኑ ለሀጢአታቸው ስርየትን ለበደላቸው ይቅርታን ሊያስገኝላቸው ይችላል። ”ነበር ያልኩት። ይህን ማድረግም መሆንም ባለመቻላቸው እነርሱ ስመ ሥልጣን ይዘው በተቀመጡበት መንደር ድረስ እየዘለቁ ዛሬም ወያኔዎች ይገድላሉ ይደበድባሉ ያስራሉ።\nነገርን ነገር ያነሳዋል ሆኖ እንጂ አነሳሴ እስከ አፍንጫቸው በደም ለተነከሩት ኦህዴዶች ዛሬም እንደ አምናው መልእክት ለማስተላለፍ አይደለም። ከቢሮና ከማህተም እንዲሁም በምርጫ ቦርድ ከመመዝገብ የዘለለ የፓርቲ አቅምም ቁመናም የሌላቸው ነገር ግን ለወያኔ መናጆነት አስፈላጊ በመሆናቸው ወያኔን ከበው እየተደራደርን ነው በማለት በሕዝብ ደም ለሚያላግጡት ለዴሞክራሲ በሚደረገው ትግል ለሚቆምሩት ፖለቲከኛ ነን ባዮች የተሰማኝን ለመግለጽ ነው አነሳሴ፡፤\nገና ሀ ብሎ ስለ ድርድር ሲወራ ድርድሩ በሚል ርዕስ የተሰማንን ገልጬ ነበር። አንዳንድ በውጪ የሚኖሩ ወያኔ ልብ ገዝቶ ከጥፋት ተመልሶ ሥልጣን የምናገኝበትን ሁኔታ ይፈጥርልናል በሚል ከወያኔ ሰፈር ለሚሰማው ነገር ሁሌ አዲስ እየሆኑ የተካደውን ረስተው ለሚነገረው አፋቸውን የሚከፍቱ ድርድሩ ገና ሳይጀመር መቃወም ለምን አስፈለገ በሚል በተቃወሙት ጽሁፍ ውስጥ…\n“… የሚሰጡት የሌላቸው፣ ወያኔን ወደ ድርድር ባመጣው የሕዝብ ትግል ውስጥ ጠብታ አስተዋጽኦ ያልነበራቸው፤ በተናጠል ፓርቲ ለመባል የማይበቁ፣ በጋራ፣ የጋራ የመደራደሪያ አጀንዳ ቀርጾ ለመቅረብ የሚያስችል የትግል አንድነትም ሆነ የአንድ አገር ልጅነት ፍቅር የሌላቸው ምን ለማትረፍ ነው ወደ ድርድሩ መድረክ ያመሩት ብሎ መጠየቁ ተገቢ ቢሆንም እንደ ስማቸው ፍላጎታቸው የበዛ፣ እንደ ብዛታቸው መልካቸው የተዥጎረጎረ ነውና አንድ ወጥ የሆነ ምላሽ ማግኘት የዳግታል፡”በማለት የታየኝን ለማሳየት ሞክሬ ነበር።\nግድያን ማስቆም ያላስቻለ ድርድር፤ ተቀዋሚዎች ጋር አብረን እየሰራን ነው በሚለው ፕሮፓጋንዳ ቢያንስ አውቀው የሚታለሉትን የውጪ ኃይሎች እታለለና እያማለለ በመሸ በነጋ ዜጎችን ይገድላል ያሳቃያል። ምን ታመጣላችሁ ንቀቱ ገደብ አጥቶ ግድያው ከአደባባይ ወደ እስር ቤትም ተሸጋግሯል። በዚህ ወቅት ሌላው ቢቀር ሰው መግደላችሁን አቁሙ፤ ግድያ የፈጸሙትን በግልጽ ስማቸውን ለሕዝብ ይፋ አድርጉ ለፍርድም አቅርቡ፣ ይህ ባልሆነበት በድርድሩ ለመቀጠል እንቸገራለን ማለት አለመቻልና እየተሞዳሞዱ መቀጠል በግድያው ተባባሪነት በጭፍጨፋውም ደጋፊነት ሊያስጠይቅ እንደሚችል አልተረዱ ከሆነ በርግጥ እነዚህ ፖለቲከኛ ናቸውን ብሎ መጠየቅ ግድ ይላል።\nአንድ የወረዳ መስተዳድር ቃል አቀባይ የኦሕዴድ አባል ምሬቱ በዝቶበት አይኑ ስር የሚፈጸመውን ግድያ እያየ የሚልፍበት ሕሊናው ለምን እንዴት በሚል ተፈታትኖት ከእንግዲህ ምንም የምንደብቀው ነገር የለም ማለት ደረጃ ላይ በደረሰበት በዚህ እልቂት በነገሰበትና የወያኔ ቅኝ ገዢነት በገሀድ በታየበት ብሎም ፌዴራላዊ አስተዳደር ብሎ ነገር አለመኖሩ በራሳቸው አድራጎት በተረጋገጠበት ወቅት ይህን ሁሉ ጆሮ ዳባ ብሎ ድርድር እያሉ ማላዘኑና ወያኔን አጅቦ እሽኮለሌ ማለቱ ከወያኔ ባላነሰ ሕዝብን መናቅ ነው።\nአምቦ ላይ የተፈጸመውን ግድያ አስመልክቶ ፈጥኖ መግለጫ ያወጣው በኢትዮጵያ የአሜሪካ ኤምባሲ ወገኖቻችን የተገደሉበትን ምክንያት የማያውቅ ሆኖ አይደለም ዜጎች ሀሳባቸውን በነጻነት የሚገልጡበት ሁኔታ እንዲኖር እናሰምርበታለን ቅብጥርሴ የሚል ለዘብተኛ መግለቻ ያወጣው።\nዓለም አቀፉ ማኅበረሰብም ሆነ ኀያላን የሚባሉት ጉልበተኛ መንግሥታት ከወያኔ ጋር ያላቸውን ፍቅር ሕዝብ ምን ይለናል በሚል ትንሽ የማስመሰያ ለወጥ እንኳን ለማድረግ ያልበቁት ወያኔ እናንተን አሰልፎ ማጫወት በመቻሉ መሆኑ አልገባችሁ ይሆን? ወይንስ ከወያኔ የምታገኙት ትርፍ በሕዝብ አልቂት እንድታፌዙ የሚያበቃችሁ አልያም የሚያስገድዳችሁ ሆኖ።\nእኛም ሆንን የኢትዮጵያን ጉዳይ የሚከታተሉ ሁሉ ወያኔም ጭምር ምንም የሌላችሁ ምንም ማድረግ የማትችሉም እንደሆናችሁ እንውቃለን፣ ያውቃሉ እናንተም ታውቃላችሁ። ነገር ግን ወያኔ በእናንተ አጫዋችነት በሚያካሂደው ጨዋታ እየገደለም እያሰረም የውጪው ርዳታና ብድር ሳይነጥፍበት የወዳጆቹም ፊት ሳይጠቁርበት ለመኖር ስላስቻለው በእጅጉ ይፈልጋችኋል፤ የወያኔ ወዳጆችም ወያኔን ተጠግተው ከኢትዮጵያ የሚያገኙት ጥቅም እንዳይነጥፍባቸው የወያኔን እኩያ ባህሪይና ሕገ ወጥ ድርጊት አይተው እንዳላዩ ለማለፍ እናንተን ጥሩ ከለላ አግኝተዋል። ሕዝቡ ደግሞ ለጊዜውም ቢሆን ምንም የማድረግ አቅም የለውምና በመስዋዕትነቱ እየቀለዳችሁ በደሙ እየነገዳችሁ ስትኖሩ በትዝብት ይመለከታል። ለሁሉም ግዜ አለው በሚለው ሃይማኖታዊ ቃል እየተጽናና ግዜ ይጠብቃል። በፈጣሪ ቸርነት ያች ቀን እውን የሆነች ዕለት ግን ስለሚሆነው አሁን መተንበይ አይቻልም። አሁንም ግን ቢረፍድም አልመሸምና ግዜውን ተጠቀሙበት።\nበመጨረሻ ለጋዜጠኞች በተለይም ለአሜሪካ ደምጽ አማራኛው አገልግሎት፤ ተደራዳሪ የምትሉዋቸውን አገር አቀፍ ፓርቲ እያላችሁ መጥራታችሁ ተክክል አይደለም። እስቲ ዝርዝራቸውን አውጡና (ከሌላችሁም ጠይቁ እንሰጣችኋላን) አይታችሁ አረጋግጡ። የሚነገራችሁን ብቻ አየር ላይ ማዋል የእናተንም የራዲዮ ጣቢያችሁንም ደረጃ አይመጥንም።


“ስለ ንፁሀን አዲስ አበቤዎች ዝም አልልም!!!” (እየሩሳሌም ተስፋው) | EthioReference >\n8:34 pm - Sunday January 23, 2022\n"ስለ ንፁሀን አዲስ አበቤዎች ዝም አልልም!!!" (እየሩሳሌም ተስፋው)\n“ስለ ንፁሀን አዲስ አበቤዎች ዝም አልልም!!!”\n* በዛሬይቱ ኢትዮጵያ ‘ብሄሬ ተበደለ’ ካላልክ የሚጮህልህ ተበደልክ ብሎ ጥሪ የሚያሰማልህ ጥቂት ነው። ይህ ሁነት የአዲስአበቤ እጣ ፈንታ ነው ማለት ይቻላል። ‘አደገኛ ቦዘኔ ‘ ሲል የመንግስት ባለስልጣን ወይንም የተቃዋሚ ፓርቲ መሪ ተብዬ ቢዘልፍህ ቆዳው የሚቆጣ ስሜቱ የሚጎፈንን እምብዛም ነው። አዲስአበቤ ነሃ ! የብሄር ቀለም የለህማ !\nበቅርቡ በአዲስ አበባ ከተማ በተፈጠረው አለመረጋጋት የከተማዋን ሰላም ከፖሊስ ጎን ሆነው ለማስጠበቅ የሞከሩ የአዲስ አበባ ነዋሪዎች ከተለያዩ አካላት መጠነ ሰፊ ጥቃት ተሰንዝሮባቸዋል ። በገጀራ ፣ በዱላ በድንጋይ ተቀጥቅጠዋል ። አትግደሉን ብለው አደባባይ በወጡበትም ወቅት ከፖሊስ በተተኮሰ ጥይት ህይወታቸውን አጥተዋል ።\nበማግስቱም ፖሊስ ኮሚሽነሩ “የተገደሉት ከፖሊስ መሳሪያ ሊነጥቁ ሲሉ ነው” ሲሉ በንፁሀን ሟቾች ተሳልቀዋል ። ከዚህ ሁሉ በኋላም ፖሊስ በየሰፈሩ የሚገኙ ወጣቶችን ያለ ፍርድ ቤት ትእዛዝ በጅምላ በማፈስና አሰቃቂ ድብደባ በመፈፀም ከ2000 በላይ ንፁሀን ያለምንም የፍርድ ቤት ትእዛዝና ቀጠሮ በማንአለብኝነት ቤተሰብ ሊያገኛቸው ወደማይችልበትና በበሽታ በረሀብና በድብደባ ወደሚሰቃዩበት ያልታወቁ የጦር ካምፖች በማጋዝ በሰብአዊነታቸው ላይ አሰቃቂ ወንጀል እየፈፀመባቸው ይገኛል ።\nበዛሬይቱ ኢትዮጵያ ‘ብሄሬ ተበደለ’ ካላልክ የሚጮህልህ ተበደልክ ብሎ ጥሪ የሚያሰማልህ ጥቂት ነው። ይህ ሁነት የአዲስአበቤ እጣ ፈንታ ነው ማለት ይቻላል። ‘አደገኛ ቦዘኔ ‘ ሲል የመንግስት ባለስልጣን ወይንም የተቃዋሚ ፓርቲ መሪ ተብዬ ቢዘልፍህ ቆዳው የሚቆጣ ስሜቱ የሚጎፈንን እምብዛም ነው። አዲስአበቤ ነሃ ! የብሄር ቀለም የለህማ !\nከነገ ጀምሮ እስከረቡዕ ድረስ የሚቆይ በህገ ወጥነት ወደአፈና ተቋማት የተጋዙ የአዲስአበባ ወጣቶችን ለማስፈታት የሶሻል ሚዲያ ዘመቻ ተጠርቷል። በንቃት እንሳተፍበታለን። ጥሪው ግን የታፈኑት ወጣቶች እንዲፈቱ ብቻ ሳይሆን ህግ ተላልፈው አፈናውን የፈጸሙትን ተቋማትና ፓለቲከኞች በፍትህ አደባባይ እስከመሞገት የሚደርስ መሆን አለበት። አለዚያ መጪው ጊዜ ብሄረተኞች ለጫሩት እሳት ዘር ቆጥረው መጮህ የማንችለው ወገኖች ሁለተኛ ዜግነትን ባልታወጀ ህግ የምንቀበልበት ይሆናል።\nበመሆኑም ማንኛውም ለሰብአዊ መብትና ለፍትህ የሚቆረቆር ኢትዮጵያዊ ሁሉ ከሰኞ ጥቅምት 5/2011 እስከ ጥቅምት 7/2011 ( October 15-17 2018 ) ድረስ “ስለ ንፁሀን አዲስ አበቤዎች ዝም አልልም” በሚል መሪ ቃል የሚካሄደውን የማህበራዊ ድረ ገፅ ዘመቻ በመቀላቀል\n1）በየአካባቢው የታሰሩ ወጣቶችን ስም ዝርዝር ፎቶና የደረሰባቸውን ግፍ በመለጠፍ\n2）ንፁሀኑ አዲስ አበቤዎች በአስቸኳይ እንዲፈቱ አሳሪዎቻቸውና ገዳዮቻቸው ለፍርድ እንዲቀርቡ የሚጠይቁ ፅሁፎች በግልፅ ደብዳቤ መልክ ለክቡር ጠቅላይ ሚኒስትሩ ለፖሊስ ኮሚሽነሩና ለአዲስ አበባ ከንቲባ በመፃፍ\n3 ） የተዘጋጁ ምስሎችን ፕሮፋይል ፒክቸር በማድረግ ወ.ዘ.ተ\nከንፁሀን ወገኖቻችን ጋር ብሎም ከፍትህና ከዲሞክራሲ ጎን መቆማችንን እናረጋግጥ!!


የተስፋ ነፀብራቆች ሁኑ - Daily Injera\nየተስፋ ነፀብራቆች ሁኑ Featured\n“ስለዚህ እናንተ ደግሞ እንደምታደርጉ፥ እርስ በርሳችሁ ተመካከሩ አንዱም አንዱም ሌላውን ያንጸው” (1 ተሰሎንቄ 5፡11)።\n“ትውልዱም የቆጵሮስ ሰው የነበረ አንድ ሌዋዊ ዮሴፍ የሚሉት ነበረ፥ እርሱም በሐዋርያት በርናባስ ተባለ ትርጓሜውም የመጽናናት ልጅ ነው” (የሐዋርያት ሥራ 4፡36)። የምታፅናኑ ሰው ከመሆናችሁ የተነሳ ጓደኞቻችሁ መጽናናት ብለው ሲጠሯችሁ የሚያሰደንቅ ነገር አይደለምን?\nጽናት የፍርሀት ዛቻን ፊት ለፊት የመጋፈጥ ውሳኔ ነው። ጽናት ደግሞ ከምንፈራው ነገር በሚበልጥ ተስፋ ይነዳል።\nአለመጽናናት ተስፋችን ሲደክም ይመጣል። በፍርሃታችን ፊት መርበድበድ እንጀምራለን። ይሄ ነገር ሲገጥመን (ደግሞም ብዙ ጊዜ ይገጥመናል) ተስፋ የሚጨምርብን ነገር ያሻናል። መጽናናት ማለት ያ ነው።"ብዙ ሰዎች መልካሙን የእምነት ገድል መጋደል ይችሉ ዘንድ" (1 ጢሞቴዎስ 6፡12) በርናባስ ተስፋን ሲጨምርባቸው ነበር።እንደ በርናባስ ያሉ ሰዎች ያስፈልጉናል። እኛም እራሳችን እንደ በርናባስ መሆን አለብን።\nየምንኖረው ያለመጽናናት ጎርፍ ውስጥ ነው። ነቀፌታ ፣ ሂስ ፣ ማረም የመሳሰሉት የዚህች የወደቀች ዓለም ቋንቋዎች ናቸው። የሰው ልጅ ልቡ በትዕቢት የተትረፈረፈ ስለሆነ የሚያጽናኑ ቃላት ከመናገር ይልቅ እንደዚህ ያሉት ቃላት በቀላሉ ከምላሱ ይወጣሉ። (ማቴዎስ 12፡34)\nበኃጢያተኛው ማንነታችን እኛ የሰው ልጆች እርስ በእርስ ተነቃቅፈን እንኖራለን። ሀያሲነትን ሳይቀር የሥራ መደብ አድርገነዋል። በጋዜጣ ይሁን በኢንተርኔት አሊያም ከአጠገባችን የተቀመጡ ሰዎች ሲያወሩ የምንሰማው አብዛኛዎቹ ስለሰዎች ፣ ሀሳቦች ፣ ድርጅቶች እንዲሁም መንግስት ያሉ ወሬዎች አሉታዊ ናቸው። እርግጥ ነው ሂስ እና ነቀፌታ የሚያስፈልጋቸው ነገሮች አሉ። ነገር ግን አሉታዊ አስተያየቶች የመብዛታቸው ምክንያት እነዚህ በትዕቢት የተሞሉት የወደቀው ሰው የልቦናችን ዓይኖች የሌሎችን ድካም ፣ ጥፋት ስህተት እና ኃጢያት እንድናይ ስለሆኑ ነው። ዓይኖቻችን ይህን መፈለግ ያስደስታቸዋል። የሌለ ጥፋት ሳይቀር ያያሉ። እንደዚህ የሆንነው ለምንድን ነው?\nምፀት ቢመስልም አንዱ ምክንያት ሁላችንም ለእራሳችን ተስፋን እየፈለግን ስለሆነ ነው። መጽናናት የሚመጣው ከተስፋ ነው። አለመጽናናት ተስፋችን ሲደክም ይመጣል። ስለዚህ ኃጢያተኛው የሰው ልጅ የእራሱን አለመጽናናት እና የውድቀቱን እና ኃጢያቱን ጸጸት ለማቅለል ሲል መንገድን ይፈልጋል። የመጽናናት አምላክ (ሮሜ 15፡5) በሆነው የጸጋው ወንጌል ላይ ያለን እምነት ከልባችን ውስጥ ሲጠፋ ወይንም ሲያጥር እራሳችንን ለማበረታታት ወደሌሎች ውድቀት እና ኃጢያት እንመለከታለን።\nምክንያቱ ይሄ ስለሆነ ሊገርመን አይገባም። በክፉው ግዛት በተያዘ ዓለም (1 ዮሐንስ 5፡19) ውስጥ ካለ ባህል በእርግጥ ምን የተሸለ ነገር ልንጠብቅ እንችላለን?\nወደዚህ ያመዘነ አሉታዊ ተስፋ ማስቆረጥ ውስጥ ቤተክርስቲያን ስትወድቅ ስናይም ሊገርመን አይገባም። በውስጣችን የቀረው ኃጢያት ወደዚህ ያዘነበለ ነው እንዲሁም ክርስቲያኖች ከክፉው ኃይል ቋሚ ውጊያ አለባቸው (ኤፌሶን 6፡12)። በመንፈሳዊ ሕይወት ጸንቶ ለመቆም ጥብቅ የሆነ ነገሮችን መለየት ያስፈልጋል።\nነገር ግን በውጊያው ቀውስ መሀል እርስ በእርስ ቤተኛ በሆኑ እሳቶች ልንጎዳዳ እና ማጽናናት ለመንፈሳዊ ሕይወት መጽናት አስፈላጊ እንደሆነ ልንረሳ እንችላለን።\nማጽናናት መንፈሳዊ ውጊያ ነው\nማጽናናት መንፈሳዊ ውጊያ ነው:: አንድን ሰው የምናጽናና ከሆነ ሰይጣንን እና የእራሳችንን ኃጢያት መፋለም ይጠይቀናል።\nሰይጣን ሁል ጊዜ ተስፋ ሊያስቆርጠን ይጥራል። “ቀንና ሌሊትም በአምላካችን ፊት የሚከሳቸው የወንድሞቻችን ከሳሽ” ነው (ራዕይ 12፡10)። አሽከሮቹም የሚንበለበሉ የክስ፣ የቅንአት እና መራርነት ፍላጻዎች ዘወትር ወደ እኛ ይወረውራሉ። (ኤፌሶን 6፡16) "ስለዚህ ጸንታችሁ ተቃወሙት።" (1 ጴጥሮስ 5፡9)\nኃጢያተኛ ማንነታችን ሌሎችን ተስፋ ማስቆረጥ ይፈልጋል። ከምንም በላይ እራስን ከፍ ማድረግን ይፈልጋል። በቅንአትም በመነሳትም የሌሎች ድካም እና ኃጢያት ላይ ማተኮር ያስደስተዋል። ስለ ሌሎች የምናስበው እና የምንናገረው ደግሞም የምንሰማው እና የምንረዳው አሉታዊ እንዲሁም ስንገስጻቸው ያለ ፍቅር የሆነበት ምክንያት ትዕቢት ነው።\n“የመጽናናት አምላክ” ግን (ሮሜ 15፡5) እነዚህን ጠላቶች ልናሸንፍበት እንድንችል “የመንፈስንም ሰይፍ ያዙ እርሱም የእግዚአብሔር ቃል” (ኤፌሶን 6፡17) የሆነ የጦር እቃ ሰጥቶናል። “በመጽናትና መጻሕፍት በሚሰጡት መጽናናት ተስፋ ይሆንልን ዘንድ አስቀድሞ የተጻፈው ሁሉ ለትምህርታችን ተጽፎአልና” (ሮሜ 15፡4) ተስፋ በሚኖረንም ጊዜ ደግሞ ጽናት ይኖረናል።\nእንደ ባርናባስ የመሆን ጥሪ\nዮሴፍ በርናባስ የተባለው በነገሮች ሁሉ ውስጥ የእግዚአብሔርን ጸጋ የሚያዩ ዓይኖች ስላሉት መሆን አለበት። ምንም አይነት ሥነ-መለኮታዊ ንትርክ ቢኖር ወይንም ስደት ወይንም የገንዘብ ችግር ወይንም ውድቀት ቢኖር በእግዚአብሔር ላይ ጠንካራ ተስፋ ነበረው። እንዳንድ ችግሮች ጓደኞቹን ተስፋ ሲያስቆርጧቸው በተደጋጋሚ የእግዚአብሔርን ተስፋዎች ተስፋ በሚሰጥ መልኩ እያስታወሳቸው ያጽናናቸዋል፤ያነቃቃቸዋል።\nመሆንም የምንፈልገው እንዲሁ ነው። እንደ ባርናባስ ያሉ ሰዎች መሆን አለብን። እንደ ባርናባስ ያሉ ሰዎች የእግዚአብሔር ቃል ውስጥ እራሳቸውን የሚጨምሩ በውስጣቸውም ቃሉን የሚሰውሩ (መዝሙር 119፡11) ይህንን በማድረጋቸው በመንፈስ መመላለስ እና ማውራት የሚችሉ ናቸው (ገላትያ 5፡16)። ሲናገሩም “ለሚሰሙት ጸጋን ይሰጥ ዘንድ፥ እንደሚያስፈልግ ለማነጽ የሚጠቅም ማናቸውም በጎ ቃል እንጂ ክፉ ቃል ከአፋቸው ከቶ አይወጣም” (ኤፌሶን 4፡29)።\nይሄ ጥሪ ነገሮችን አጥርተን ማሰብ አቁመን እርስ በእርስ እንደው በጎ ጥሩ እንሁን ማለት አይደለም። የመጽናናት ቁንጮው በርናባስ ሳይቀር ከጳውሎስ ጋር ስለማርቆስ ትንንቅ ገጥሟቸው ነበር (የሐዋርያት ሥራ 15፡36-39)። ይሁን እንጂ መገለጫው መጽናናት እንጂ ሂሳዊ ክርክር አልነበረም።\nስለዚህ ይህ ጥሪ ባለንበት ቦታ ሁሉ የማጽናናትን ልምድ እንድናሳድግ ነው። ጥሪው እንደ በርናባስ ማንነታችን እስኪሆን ድረስ በማጽናናታችን የምንገለጥ ልዩ ሰዎች እንድንሆን ነው። እንደ ባርናባስ ያሉ ሰዎች ለሰሚዎች ጸጋን ይሰጣሉ። ተስፋ ለቆረጡት በሰፊው ተስፋን ይጨምራሉ።\nእኔም እንደሚያስፈልገኝ እንደ በርናባስ አይነት ሰዎች እንድትሆኑ እርዳታ ካሻችሁ ሌሎችን ስለማበረታታት በጣም ጠቃሚ መጽሐፍ ሆኖ ያገኘሁትን ሳም ክራብትሪ የጻፈውን “Practicing Affirmation” የሚል መጽሐፍ እንድታነቡ እጋብዛችኋለሁ። ሳም እንደ በርናባስ ያለ እንደ በርናባስ ያሉ ሰዎችንም የሚያፈራ ሰው ነው።\nነገር ግን እንደ በርናባስ አይነት ሰው ለመሆን እና በእግዚአብሔር ወደ መጽናናት ልጆችነት የተለወጡ እና በመንፈስ የሚመራ መለየት ላቸው የምናገኛቸው ሰዎች ሁሉ ካገኘናቸው ጊዜ ይልቅ ተጽናንተው እንዲሄዱ ካስፈለገ እግዚአብሔርን በመጠየቅ መጀመር አለብን።\n“ስለዚህ እርስ በርሳችሁ በዚህ ቃል ተጽናኑ” (1 ተሰሎንቄ 4፡18)\nLast modified on %AM, %17 %964 %2016 %01:%Dec\nየሰው ህይወት በምድር ላይ ብዙ ሰልፍ፣ ብዙ መከራ፣ ብዙ ፈተና እንዳለበት የእግዚአብሔር ቃል ይናገራል። የመከራውም ሆነ የፈተናው ዓይነት ብዛቱም ሆነ ዐይነቱ ...


በታፈኑት ተማሪዎች ዙሪያ ብዙ በጣም ብዙ ጥያቄዎች አሉን!!! (ያሬድ ሀይለማርያም) | EthioReference >\n4:53 pm - Wednesday May 25, 3092\nበታፈኑት ተማሪዎች ዙሪያ ብዙ በጣም ብዙ ጥያቄዎች አሉን!!! (ያሬድ ሀይለማርያም)\nበታፈኑት ተማሪዎች ዙሪያ ብዙ በጣም ብዙ ጥያቄዎች አሉን!!!\n+ ተማሪዎቹ ከታፈኑ አንድ ወር አልፏቸዋል፤ ለዚህን ያህል ጊዜ ጉዳዩ ለምን ተሸፋፍኖ ቆየ?\n+ የኦሮሚያ ክልል ባለሥልጣን፣ የፌደራል እና የኦሮሚያ ክልል ፖሊስ ሹማምንት፣ የጠቅላይ ሚኒስትሩ ቃል አቀባይ፣ የደንቢዶሎ ዩንቨርሲቲ አመራሮች እና ሌሎች የመንግስት አካላት ለምን በተለያየ ጊዜ የተለያየ እና እርስ በርሱ የሚጣረስ መግለጫ ሰጡ?\n+ የጠቅላይ ሚንስትሩ ቃል አቀባይ እንዳሉት 21 ተማሪዎች በድርድር እና በሽምግልና ተፈተዋል፣ 6ቱን ለማስፈታት ጥረት እየተደረገ ነው ብለዋል። የተፈቱት ልጆች እነማን ናቸው? የት ነው ያሉት? አሁን በምን ሁኔታ ላይ ይገኛሉ?\n+ ለምን ከቤተሰቦቻቸው ጋር እንዲገናኙ አልተደረገም? መቼ ነውስ ድርድሩ አልቆ ነጻ የወጡት? ባለሥልጣናቱ እንኳ ይህን መግለጫ ከሰጡ ውሎ አደረ፣ ቤተሰቦችም የልጆቻችንን ድምጽ አሰሙን እያሉ ተሟጽኗቸውን እያሰሙ ነው። ታዲያ መንግስት ይህን ማድረግ ለምን ተቸገረ?\n+ በአንድ ሴት ላይ የሚደርስ ጥቃት የሚቆረቁራቸው ባለሥልጣናት እና የተለያዩ አካላት ይህን ያህል ቁጥር ያላቸው ተማሪዎች ታፍነው ሲወሰዱ ዝምታን ለምን መረጡ? ከዚህ በፊት ተደጋግሞ እንደተስተዋለው አንዲት ሴት በባሏ ወይም በአንድ ግለሰብ በአሲድ እና በሌሎች መንገዶች ከፍተኛ ጥቃት ሲፈጸምባት ትልቅ አገራዊ ቁጣ ይስተዋል ነበር። እነዛ በሴት ልጅ ላይ የሚፈጸም ግፍ የሚያስቆጣቸው ባለሥልጣናት፣ የኪነ ጥበብ ባለሙያዎች፣ ጋዜጠኞች፣ የኃይማኖት አባቶች እና ፖለቲከኞች ምነው በዚህ የአፈና ጉዳይ ዝምታን መረጡ?\n+ ለሴት ትልቅ ክብር አላቸው ብለን እንደ ጥሩ ምሳሌ የምናነሳቸው ጠቅላይ ሚኒስትር ዶ/ር አብይ ለዚህን ያህል ጊዜ በዚህ እጅግ አሳዛኝ እና አሳሳቢ ጉዳይ ዝምታን መርጠው ቆዩ?\n+ የመንግስት ባለሥልጣናትን ጭራ እየተከተሉ እገሌ ቆላ ወጣ፣ እገሌ ደጋ ወረደ እያሉ የሚነዘንዙን መገናኛ ብዙሃን ለምን ለዚህ የጠለፋ ጉዳይ በቂ ሽፋን መስጠት አቃጣቸው?\n+ ፕሬዝዳንቷን ጨምሮ የመንግስቱ ካቢኔ እኩሌታው በሴት ሹማምንት ሲሞላ የሴቶች ጸሃይ በኢትዮጵያ እየወጣች ነውን ብለን ደስ እንዳላለን ዛሬ ሴት ተማሪዎች ነፍሰ በላ በሆኑ ታጣቂዎች ታፍነው ሲወሰዱ አንዳቸውም ሴት ሹማምንት ዝምታን መምረጣቸው ምነዋ? በተለይም ለሴቶች መብት መከበር በመታገል የሚታወቁት እና ዝናን ያተረፉት የአሁኗ የጠቅላይ ፍርድ ቤት ፕሬዚዴንት ወ/ሮ መዓዛ አሸናፊ ምን ለጎማቸው?\n+ እርዕስ እና ጉዳይ እየመረጡ በሶሻል ሚዲያ ጭምር ብቅ እያሉ ተቆርቋሪነታቸውን የሚገልጹት ጠቅላይ ዓቃቤ ሕጉ አቶ ብርሃኑ ጸጋዮ እና የኦሮሚያ ክልል ባለሥልጣናት ከወዴት ገቡ?\n+ ድርጊቱ የተፈጸመበት የኦሮሚያ ክልል ለዚህን ጊዜ ያህል ዝምታን ለምን መረጠ? አሁንስ ባለሥልጣናቱ ለምንት እርስ በርስ የሚጋጭ መረጃ ለሕዝብ ይሰጣሉ?\n+ ከታፈኑት ልጆች መካከል ማምለጥ የቻለችው ልጅ አፋኞቹ ጥያቄያቸው ምን እንደሆነ ገልጻለች። ይኸውም ተማሪዎቹ የሚለቀቁት አማራ ክልል የሚገኙት የኦሮሞ ብሔር ተወላጆች በሙሉ ወደ ክልላቸው ሲመለሱ ነው የሚል እንደሆነ ገልጻለች። ጉዳዩ ይህ ከሆነ በቅርቡ በ OMN ሚዲያ ላይ አቶ በቀለ ገርባ ከአንድ ሌላ ብሔረተኛ ጋር ቀርበው በአማራ ክልል ጥቃት ስለሚደርስባቸ የኦሮሞ ብሔር ተወላጅ ተማሪዎ ጉዳይ አምርረው ከገለጹ በኋላ ለመንግስት ጥብቅ እና የመጨረሻ ማሳሰቢያ ሰጥተዋል። ማሳሰቢያቸውም ቃል በቃ እንደሰማሁት በአፋጣኝ የኦሮሞ ተማሪዎች ከአማራ ክልል ካሉ ዩንቨርሲቲዎች ለቀው ይውጡ የሚል እና ይህም በአፋጣኝ ካልተከወነ ለሚደርሰው ችግር መንግስት ኃላፊነቱን ይወስዳል ሲሉ ዝተዋል። የአቶ በቀለ ገርባ ማሳሰቢያ እና የኦነግ ሽኔ የአፈና ምክንያት እንዲህ ሲገጣጠም ጉዳዩ የተነካካ ፖለቲካዊ ምክንያት ይኖረዋል ብሎ ማሰብ ስህተት ይሆናል ወይ?\n+ ለአንድ ግለሰብ ወታደር መድቦ እና በጀት በጅቶ ጥበቃ የሚያደርግ መንግስት የድሃ ልጆች ከየዩንቨርሲቲው አስከሬናቸው ሲመለስ እና እንዲ ታፍነው ሲሰወሩ ጥበቃው ይቅር እና ስለሁኔታው ትክክለኛ መረጃ ለሕዝብ፤ በተለም ለታፋኝ እና ለጥቃት ሰለባ ቤተሰቦች መግለጽ ሲሳነው ማየት አገሪቱ የገባችበትን አዘቅት አያመላክትም?\n+ ማነው ለእኔስ ጥያቄዎች መልስ የሚሰጠኝ?\nመንግስት በታፈኑት ተማሪዎች ዙሪያ አሁንም ትክክለኛውን መረጃ ለሕዝብ ይፋ ያድርግ፣ ተለቀዋል የተባሉት ልጆችም እውነት ከሆነ በአፋጣኝ ከቤተሰቦቻቸው ጋር እንዲገናኙ እና የስነ አዕምሮ ባለሙያ ድጋፍ ይደረግላቸው። ጠቅላዩም ዝምታዎትን ይስበሩ!\n© 3092 EthioReference. All rights reserved.